শ্রেণিবিন্যাস: দো‘আ ও যিকিরসমূহের ফিকহ - নবী সাল্লাল্লাহু আলাইহি ওয়াসাল্লামের হাদীসের অনুবাদ বিশ্বকোষ\nশ্রেণিবিন্যাস: দো‘আ ও যিকিরসমূহের ফিকহ\nযিকিরের ক্ষেত্রে নবী সাল্লাল্লাহ আলাইহি ওয়াসাল্লাম-এর আদর্শ (8)\nমহান আল্লাহর যিকির করার ফায়দা (11)\nসকাল ও বিকালের যিকির (7)\nসাধারণ যিকিরসমূহ (7)\nঘরে প্রবেশ ও ঘর থেকে বের হওয়ার যিকিরসমূহ (2)\nমসজিদে প্রবেশ ও মসজিদ থেকে বের হওয়ার যিকিরসমূহ (1)\nকঠিনসময়ে পাঠ করার যিকিরসমূহ (4)\nআকস্মিক বিষয়ের সাথে সংশ্লিষ্ট যিকিরসমূহ (18)\nদো‘আর বিধানাবলি (2)\nদো‘আর প্রকারসমূহ (1)\nদো‘আর আদবসমূহ (7)\nদো‘আ কবুল ও প্রত্যাখ্যাত হওয়ার কারণসমূহ (10)\nকুরআন ও হাদীসে বর্ণিত দো‘আসমূহ (31)\nসর্বোত্তম যিকির হচ্ছে, লা-ইলাহা ইল্লাল্লাহ\nবান্দা স্বীয় রবের সর্বাধিক নিকটবর্তী হয় তখন, যখন সে সাজদার অবস্থায় হয়। সুতরাং (ঐ সময়) তোমরা বেশি মাত্রায় দু‘আ কর।\nচারটি বাক্য আল্লাহর নিকট অধিক প্রিয়। তুমি যে বাক্য দিয়েই শুরু কর তাতে কোনো ক্ষতি নেই। ১-সুবহানাল্লাহ, ২-আলহামদু লিল্লাহ, ৩-লা-ইলাহা ইল্লাল্লাহু, ৪-আল্লাহু আকবর।\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান বাংলা চাইনিজ ফার্সি তাগালোগ ইন্ডিয়ান ভিয়েতনামী সিংহলী কুর্দি হাউসা পর্তুগীজ মালয়ালাম তেলেগু সুওয়াহিলি\nদু’টি কলেমা (বাক্য) দয়াময় আল্লাহর কাছে অতি প্রিয়, জবানে (উচ্চারণে) খুবই সহজ, আমলের পাল্লায় অত্যন্ত ভারী : (তা হচ্ছে,) ‘সুবহানাল্লাহি অবিহামদিহী, সুবহানাল্লাহিল আযীম।’\nযে ব্যক্তি কোখাও অবতরণ করে এ দু`আ (أعوذ بكلمات الله التَّامَّات من شرِّ ما خلَق) পাঠ করে, যতক্ষণ পর্যন্ত সে জায়গা থেকে ফিরে না আসে ততক্ষণ পর্যন্ত কোন কিছুই তার কোন ক্ষতি করতে পারবে না।\nভাষা: عربي ইংরেজি ফরাসি স্পানিস উর্দু ইন্দোনেশিয়ান বসনিয়ান বাংলা চাইনিজ ফার্সি ইন্ডিয়ান কুর্দি হাউসা পর্তুগীজ মালয়ালাম তেলেগু সুওয়াহিলি\nআমার কাছে সুবহানাল্লাহ আল-হামদু লিল্লাহ, ওয়ালা লা-ইলাহা ইল্লাল্লাহ, আল্লাহু আকবার বলা।\nকোন ব্যক্তি যখন নিজ বাড়িতে প্রবেশের সময় ও আহারের সময় আল্লাহ তাআলাকে স্মরণ করে; অর্থাৎ, (‘বিসমিল্লাহ’ বলে) তখন শয়তান তার অনুচরদেরকে বলে, ‘আজ না তোমরা এ ঘরে রাত্রি যাপন করতে পারবে, আর না খাবার পাবে।’ অন্যথায় যখন সে প্রবেশ কালে আল্লাহ তাআলাকে স্মরণ না করে (অর্থাৎ ‘বিসমিল্লাহ’ না বলে), তখন শয়তান বলে, ‘তোমরা রাত্রি যাপন করার স্থান পেলে।’\nতোমরা নিজেদের ওপর, নিজেদের সন্তান-সন্ততির ওপর, নিজেদের ধন-সম্পদের ওপর বদ-দো‘আ করো না। কেননা হতে পারে তোমরা আল্লাহর এমন একটি সময় তা চাইলে যখন কিছু প্রার্থনা করা হলে তিনি তোমাদের দো‘আ কবুল করেন।\nতোমাদের প্রত্যেকের দো‘আ গৃহীত হয়; যাবৎ না সে তাড়াহুড়ো করে; যেমন সে বলে, আমি আমার রবের নিকট দো‘আ করেছি, কিন্তু তিনি আমার দো‘আ কবুল করেন নি।\nকোন দো‘আ সর্বাধিক শোনা (কবুল করা) হয়?’ তিনি বললেন, “রাত্রির শেষভাগের মাঝে এবং ফরয সালাতসমূহের শেষাংশে।\nযে ব্যক্তি বলল -অর্থাৎ ঘর থেকে বের হওয়ার সময়: তাওয়াক্কালতু আলাল্লাহ, অলা হাওলা অলা কুউওয়াতা ইল্লা বিল্লাহ।’ (আমি আল্লাহর উপর ভরসা করলাম। আল্লাহর সাহায্য ছাড়া পাপ থেকে ফিরা ও পুণ্য করা সম্ভব নয়।) তাকে বলা হয়, ‘তোমাকে সঠিক পথ দেওয়া হল, তোমাকে যথেষ্টতা দান করা হল এবং তোমাকে বাঁচিয়ে নেওয়া হল।’ আর শয়তান তার নিকট থেকে দূরে সরে যায়।\nমহান আল্লাহ বলেছেন, “আমার প্রতি বান্দার ধারণা অনুযায়ী আমি তার সঙ্গে আচরণ করি। আর আমি (জানা ও দেখার মাধ্যমে) তার সাথে থাকি যখন সে আমাকে স্মরণ করে।\nযে ব্যক্তি তার রবের যিকির করে এবং যে তা করে না, তাদের উদাহরণ জীবিত ও মৃত ব্যক্তির মতো।\nআল্লাহ পবিত্র, তিনি পবিত্র ছাড়া অন্য কিছু গ্রহণ করেন না। আর আল্লাহ মু’মিনদেরকে সেই কাজের নির্দেশ দিয়েছেন, যার নির্দেশ নবীদেরকে দিয়েছেন। আল্লাহ তাআলা বলেন: ‘হে রাসূলগণ! তোমরা পবিত্র বস্তু হতে আহার কর এবং সৎকর্ম কর।’\nআল্লাহর শপথ! আমি প্রত্যহ আল্লাহর কাছে সত্তর বারেরও বেশি ইস্তিগফার [ক্ষমাপ্রার্থনা] ও তাওবা করে থাকি।\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান বাংলা চাইনিজ ইন্ডিয়ান কুর্দি পর্তুগীজ\nযমীনের বুকে কোনো মুসলিম আল্লাহর কাছে কোনো কিছুর জন্য দো‘আ করলে অবশ্যই আল্লাহ তাকে তা দান করেন কিংবা তার থেকে সমপরিমাণ ক্ষতি সরিয়ে দেন, যতক্ষণ না সে পাপের অথবা আত্মীয়তার সম্পর্ক ছিন্ন করার দো‘আ করে।\nমুসীবতের দো‘আ: আল্লাহ ছাড়া কোনো সত্য ইলাহ নেই, যিনি মহান ও সহিষ্ণু। আল্লাহ ব্যতীত কোনো সত্য ইলাহ নেই, তিনি মহা ‘আরশের রব। আল্লাহ ব্যতীত কোনো সত্য ইলাহ নেই, তিনি আসমানের রব, জমিনের রব এবং মর্যাদাবান ‘আরশের রব।\nপ্রকৃত কৃপণ সেই ব্যক্তি, যার কাছে আমি উল্লিখিত হলাম [আমার নাম উচ্চারিত হল], অথচ সে আমার প্রতি দরূদ পাঠ করল না।\nযে ব্যক্তি আহার শেষে এই দো‘আ পড়বে-‘আলহামদু লিল্লা-হিল্লাযী আত্ব্আমানী হা-যা অরাযাক্বানীহি মিন গাইরি হাওলিম মিন্নী অলা ক্বুউওয়াহ।’ (অর্থাৎ সেই আল্লাহর যাবতীয় প্রশংসা যিনি আমাকে এ খাওয়ালেন এবং জীবিকা দান করলেন, আমার কোন চেষ্টা ও সামর্থ্য ছাড়াই) সে ব্যক্তির পূর্বের সমস্ত পাপ মোচন করে দেওয়া হবে।\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান রুশিয়ান বাংলা চাইনিজ ফার্সি ইন্ডিয়ান উইঘুর কুর্দি হাউসা পর্তুগীজ\nহে আল্লাহ! তুমি আমার ছোট ও বড়, পূর্বের ও পরের সকল প্রকার পাপকে মাফ করে দাও।\nআযান ও ইকামাতের মাঝে দো‘আ প্রত্যাখ্যান করা হয় না।\nরাসূলুল্লাহ সাল্লাল্লাহু আলাইহি ওয়াসাল্লাম যখন ভোর করতেন, তখন বলতেন: অর্থাৎ হে আল্লাহ! তোমারই হুকুমে আমাদের সকাল হল এবং তোমারই হুকুমে আমাদের সন্ধ্যা হয়, তোমারই হুকুমে আমরা জীবিত থাকি, তোমারই হুকুমে আমরা মৃত্যু বরণ করব এবং তোমারই দিকে আমাদের পুনর্জীবন। আর যখন তিনি সন্ধ্যায় উপনীত হতেন, তখন উক্ত দোআই বলতেন, তবে (শেষে) বলতেন, আপনার কাছেই প্রত্যাবর্তন।”\n“নিশ্চয় তোমাদের রব চিরঞ্জীব, অতি দানশীল। তাঁর কোনো বান্দা নিজের দু’হাত তুলে তাঁর নিকট দো‘আ করলে তিনি তাকে শূন্যহাতে বা তাকে নিরাশ করে ফিরিয়ে দিতে লজ্জাবোধ করেন।”\nশাদ্দাদ বিন আউস রাদিয়াল্লাহু আনহু থেকে বর্ণিত, নবী সাল্লাল্লাহ আলাইহি ওয়া সাল্লাম বলেছেন, “সায়্যিদুল ইস্তিগফার বা শ্রেষ্ঠতম ক্ষমা প্রার্থনার দু‘আ হলো বান্দা বলবে যে, হে আল্লাহ! তুমিই আমার প্রতিপালক। তুমি ছাড়া আর কোন সত্য উপাস্য নেই। তুমিই আমাকে সৃষ্টি করেছ, আমি তোমার বান্দা। আমি তোমার প্রতিশ্রুতি ও অঙ্গীকারের উপর যথাসাধ্য প্রতিষ্ঠিত আছি। আমি যা করেছি তার মন্দ থেকে তোমার নিকট আশ্রয় চাচ্ছি। আমার উপর তোমার যে নেয়ামত রয়েছে তা আমি স্বীকার করছি এবং আমার অপরাধও আমি স্বীকার করছি। সুতরাং তুমি আমাকে ক্ষমা করো। তুমি ছাড়া আর কেউ পাপ মার্জনা করতে পারে না।\nযখন কোনো সম্প্রদায়ের লোক কোনো মজলিসে বসে আর তাতে আল্লাহর যিকির না করে এবং রাসূলুল্লাহ সাল্লাল্লাহু আলাইহি ওয়াসাল্লামের ওপর সালাত না পড়ে, কিয়ামতের দিন তা তাদের জন্য হতাশা ও আফসোসের কারণ হবে।\nরাসূলুল্লাহ সাল্লাল্লাহ আলাইহি ওয়াসাল্লাম যখন শয্যা-গ্রহণ করতেন, তখন নিজ হাত দু’টিতে সূরা নাস ও ফালাক পড়ে ফুঁ দিতেন এবং তার দ্বারা নিজ সমগ্র শরীরে বুলাতেন।\nসেই আল্লাহর সমস্ত প্রশংসা যিনি আমাদেরকে পানাহার করিয়েছেন, তিনি আমাদের জন্য যথেষ্ট হয়েছেন এবং আশ্রয় দিয়েছেন। অথচ কত এমন লোক আছে যাদের যথেষ্ট-কারী ও আশ্রয়দাতা নেই।\nআল্লাহর রাসূল সাল্লাল্লাহ আলাইহি ওয়াসাল্লাম অল্প শব্দে বহুল অর্থবোধক দো‘আ পছন্দ করতেন এবং তা ছাড়া অন্য দো‘আ পরিহার করতেন।\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান বাংলা চাইনিজ ফার্সি তাগালোগ ইন্ডিয়ান ভিয়েতনামী উইঘুর কুর্দি হাউসা পর্তুগীজ\nতিন জনের দো‘আ গ্রহণযোগ্য, তাতে কোনো সন্দেহ নেই, অত্যাচারিতের দো‘আ।\nতোমরা বাতাসকে গালি দিও না, যখন তোমরা অপছন্দ কিছু দেখ, তখন বলো: হে আল্লাহ, তোমার নিকট এই বাতাস ও তার ভেতরে থাকা কল্যাণ প্রার্থনা করি এবং তোমার নিকট এই বাতাস ও তার ভেতরে থাকা অনিষ্ট এবং তাকে যে অনিষ্টের নির্দেশ করা হয়েছে, তার থেকে পানাহ চাই।\nতোমাদের কেউ বলবে না: হে আল্লাহ যদি তুমি চাও আমাকে ক্ষমা কর। হে আল্লাহ যদি তুমি চাও আমাকে রহম কর। বরং তার উচিৎ নিশ্চিতভাবেই প্রার্থনা করা। কারণ, আল্লাহকে বাধ্যকারী কেউ নেই।\nসেই ব্যক্তির নাক ধূলা-ধূসরিত হোক, যার কাছে আমার নাম উল্লেখ করা হল, অথচ সে [আমার নাম শুনে] আমার প্রতি দরূদ পড়ল না।\n“যখন তোমরা বিছানায় যাবে, তখন ৩৩ বার ‘আল্লাহ আকবার’, ৩৩ বার ‘সুবহানাল্লাহ’ এবং ৩৩ বার ‘আলহামদুলিল্লাহ’ পাঠ করবে।”\nযখন সকাল কর ও যখন সন্ধ্যায় উপনীত হও তখন ‘কুল হুওয়াল্লাহু আহাদ’ (সূরা ইখলাস) এবং ‘কুল আঊযু বিরাব্বিল ফালাক’ ও ‘কুল আঊযু বিরাব্বিন্নাস’ তিনবার করে পড়। তাহলে প্রতিটি (ক্ষতিকর) জিনিস থেকে নিরাপত্তার জন্য যথেষ্ট হবে।\nযে ব্যক্তি প্রত্যেক দিন সকাল ও সন্ধ্যায় এই দো‘আ তিনবার করে পড়বে, দো‘আটির অর্থ: “সেই আল্লাহর নামে যাঁর নামের সাথে পৃথিবীর ও আকাশের কোনো জিনিস ক্ষতি করতে পারে না এবং তিনিই সর্বশ্রোতা সর্বজ্ঞাতা।” তাকে কোনো জিনিস ক্ষতি করবে না।\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান বাংলা চাইনিজ ফার্সি তাগালোগ ইন্ডিয়ান ভিয়েতনামী উইঘুর কুর্দি পর্তুগীজ\nরাসূলুল্লাহ সাল্লাল্লাহু আলাইহি ওয়াসাল্লাম যখন মসজিদে প্রবেশ করতেন, তিনি বলতেন, “আমি মহান আল্লাহর কাছে তাঁর সম্মানিত চেহারা ও প্রাচীন ক্ষমতার উসীলায় বিতাড়িত শয়তান থেকে আশ্রয় প্রার্থনা করছি।\nহে আল্লাহ! আমি আপনার কাছে এ মেঘের কল্যাণ কামনা করছি এবং এর মধ্যে যে সব কল্যাণ রয়েছে এবং যে কল্যাণের উদ্দেশ্যে প্রেরিত হয়েছে তাও এবং আমি আপনার আশ্রয় প্রার্থনা করছি এর ক্ষতি ও ধ্বংস থেকে এবং যে মন্দের জন্য একে পাঠানো হয়েছে তা থেকেও।\nবায়ু আল্লাহর আশীষ, যা রহমত আনে এবং আযাবও আনে। কাজেই তোমরা যখন তা প্রবাহিত হতে দেখবে, তখন তাকে গালি দিও না; বরং আল্লাহর নিকট তার কল্যাণ প্রার্থনা কর এবং তার অনিষ্ট থেকে আশ্রয় চাও।”\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান রুশিয়ান বাংলা চাইনিজ ফার্সি তাগালোগ ইন্ডিয়ান কুর্দি হাউসা মালয়ালাম\nআল্লাহর নবী সাল্লাল্লাহ আলাইহি ওয়াসাল্লামের অভ্যাস ছিল: সন্ধ্যায় উপনীত হলে বলতেন: (অর্থ) আমরা ও সারা রাজ্য আল্লাহর জন্য সন্ধ্যায় উপনীত হলাম। সকল প্রশংসা আল্লাহর। আল্লাহ ছাড়া কোন সত্য উপাস্য নেই, তিনি এক, তাঁর কোন শরীক নেই।\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান রুশিয়ান বাংলা চাইনিজ ফার্সি তাগালোগ ইন্ডিয়ান উইঘুর কুর্দি হাউসা মালয়ালাম\nএকটি লোক নবী সাল্লাল্লাহ আলাইহি ওয়াসাল্লাম-এর নিকট এসে নিবেদন করল, ‘হে আল্লাহর রাসূল! আমি সফরে যাব, সুতরাং আমাকে পাথেয় দিন।’ তিনি উত্তরে এই দু‘আ দিলেন, আল্লাহ তোমাকে তাকওয়া অবলম্বনের পাথেয় দান করুন।\nরাত্রিকালে এমন একটি সময় রয়েছে যে সময় কোনো মুসলিম আল্লাহর কাছে দুনিয়া ও আখিরাতের কোনো কল্যাণের প্রার্থনা করলে আল্লাহ অবশ্যই তাকে তা দান করেন। আর সে সময়টি রয়েছে প্রতি রাতে।\nতোমাদের কোন ব্যক্তি প্রত্যহ এক হাজার নেকী অর্জন করতে অপারগ হবে কি?” তাঁর সাথে উপবিষ্ট ব্যক্তিদের একজন জিজ্ঞাসা করল, ‘কিভাবে এক হাজার নেকী অর্জন করবে?’ তিনি বললেন, “একশ’বার তাসবীহ (সুবহানাল্লাহ) পড়বে। ফলে তার জন্য এক হাজার নেকী লেখা হবে অথবা এক হাজার গুনাহ মিটিয়ে দেওয়া হবে।\nযে ব্যক্তি বলবে, سُبحان الله وبِحَمْدِه তার জান্নাতে একটি খেজুর গাছ রোপন করা হবে।\nনবী সাল্লাল্লাহ আলাইহি ওয়াসাল্লাম যখন দস্তরখানা গুটাতেন, তখন এই দো‘আ পড়তেন: আল্লাহর জন্য অগণিত পবিত্র ও বরকতপূর্ণ প্রশংসা। এ প্রশংসাই যথেষ্ট নয় এবং এটাই শেষ নয়। হে আমাদের রব! তার থেকে আমরা অমুখাপেক্ষী নয়।\nহে আল্লাহ! আপনি আমার সহযোগী ও সাহায্যকারী, কেবল আপনার সাহায্যেই অবস্থার পরিবর্তন করি, কেবল আপনার সাহায্যেই আক্রমণ করি এবং কেবল আপনার সাহায্যেই যুদ্ধ করি।\nদু’সময়ের দো‘আ প্রত্যাখ্যাত হয় না অথবা খুব কমই প্রত্যাখ্যাত হয়। আযানের সময়ের দো‘আ। যুদ্ধের সময়ের দো‘আ, যখন পরস্পর পরস্পরের সাথে যুদ্ধে লিপ্ত থাকে।\nআলী রাদিয়াল্লাহু ‘আনহুর নিকট যখন আরোহণ করার উদ্দেশ্যে বাহন আনা হলো তখন তিনি বাহনের পাদানীতে স্বীয় পা রেখে ‘বিসমিল্লাহ’ বললেন।\nহে আল্লাহ আমরা তাদের মোকাবিলায় আপনাকেই তাদের গলায় রাখছি এবং তাদের অনিষ্ট থেকে আপনার কাছে আশ্রয় চাচ্ছি।\nহে আল্লাহ আমি আপনার কাছে এ উসিলা দিয়ে প্রার্থনা করছি যে, আমি সাক্ষ্য দিচ্ছি আপনিই আল্লাহ, আপনি ব্যতীত কোনো ইলাহ নেই, আপনি এক ও মুখাপেক্ষীহীন, যিনি কাউকে জন্ম দেন নি, যিনি কারো থেকেও জন্ম নেন নি, তাঁর সমকক্ষ কেউ নেই।\nআমি তোমার নিকট থেকে প্রস্থানের পর চারটি কালেমা বলেছি । তুমি আজকে এ পর্যন্ত যা বলেছ তার সাথে ওজন করলে এই কালেমা চারটির ওজনই বেশী হবে । কালেমাগুলো হলো, (অর্থ) “আমি আল্লাহর পবিত্রতা ও প্রশংসা ঘোষণা করছি তার অগণিত সৃষ্টির সমান, তার নফসের সন্তুষ্টি পরিমাণ, তার আরশের ওজনের পরিমাণ ও তার কালেমার সংখ্যার পরিমাণ”।\n“যখন তোমাদের কেউ শয্যা গ্রহণ করবে, তখন সে যেন নিজ লুঙ্গির একাংশ দ্বারা তার বিছানাটা ঝেড়ে নেয়। কারণ, সে জানে না যে, তার অনুপস্থিতিতে কী কী জিনিস সেখানে এসেছে।\nযখন রাতের এক তৃতীয়াংশ পার হত, তখন রাসূলুল্লাহ সাল্লাল্লাহ আলাইহি ওয়াসাল্লাম দাঁড়িয়ে বলতেন, “হে লোক সকল! আল্লাহকে স্মরণ কর।\nকেউ যখন বলে, (لَا إِلَهَ إِلَّا اللَّهُ وَاللَّهُ أَكْبَرُ) আল্লাহ ব্যতীত কোনো সত্য ইলাহ নেই আর আল্লাহ মহান। তখন তার রব তার এ কথা সত্যায়ন করে বলেন, (لَا إِلَهَ إِلَّا أَنَا، وَأَنَا أَكْبَرُ) হ্যাঁ, আমি ব্যতীত কোনো সত্য ইলাহ নেই আর আমি মহান।\nআমাদের কেউ যখন ঘুমানোর ইচ্ছা করত তখন আবূ সালেহ আমাদের নির্দেশ দিতেন যে, সে যেন তার ডান কাতের উপর শয়ন করে।\nশয়তান বলেছে, হে রব! তোমার ইয্যতের শপথ, যতদিন পর্যন্ত তোমার বান্দার রুহসমূহ দেহের মধ্যে থাকবে, ততদিন পর্যন্ত আমি তাদের গোমরাহ করতে থাকবো। রাব্বুল আলামীন বলেন, আমি আমার ইয্যত ও মহত্বের শপথ করে বলছি যতদিন পর্যন্ত তারা আমার নিকট ক্ষমা প্রার্থনা করতে থাকবে, ততদিন পর্যন্ত আমি তাদের ক্ষমা করতে থাকবো।\nতোমরা মাযলুমের বদ-দো‘আ থেকে বেঁচে থাকো। কারণ, তা আগুনের মশালের মতো আকাশের দিকে আরোহণ করতে থাকে।\nসাওম পালনকারীগণ তোমাদের কাছে ইফতার করুক, নেককার লোকেরা তোমাদের খানা খাক, আর ফিরিশতাগণ তোমাদের উপর রহমত প্রেরণ করুক।\nযে ব্যক্তি এ দুআ পড়বে, অর্থাৎ, আমি সেই আল্লাহর নিকট ক্ষমা প্রার্থনা করছি যিনি ছাড়া কোন সত্য উপাস্য নেই। যিনি চিরঞ্জীব, অবিনশ্বর। এবং আমি তাঁর কাছে তওবা করছি। সে ব্যক্তির পাপরাশি মার্জনা করা হবে; যদিও সে রণক্ষেত্র ছেড়ে পালিয়ে (যাওয়ার পাপ করে) থাকে।\nআযান ও ইকামাতের মাঝখানের দো‘আ প্রত্যাখ্যান করা হয় না।\nবনু সুলাইমের কয়েকটি বস্তির ওপর বদ দো‘আ করার জন্যে নবী সাল্লাল্লাহু আলাইহি ওয়াসাল্লাম রুকূ‘র পরে এক মাস ব্যাপী কুনূত পাঠ করেছেন। তিনি বলেন, তিনি চল্লিশ —রাবী সন্দেহ করছেন অথবা সত্তর জন — কারীকে মুশরিকদের কতক লোকের নিকট পাঠান। এরা তাদের বিরুদ্ধে অবস্থান নেয় এবং তাদেরকে হত্যা করে। অথচ তাদের মাঝে ও নবী সাল্লাল্লাহু আলাইহি ওয়াসাল্লাম-এর মাঝে চুক্তি ছিল। তিনি তাদের থেকে যে কষ্ট পেলেন আর কারো কাছ থেকে এত কষ্ট পেতে আমি দেখিনি।\nহে আল্লাহ! আইয়্যাশ ইবন আবূ রাবী‘আকে মুক্তি দাও। হে আল্লাহ! সালামাহ ইবন হিশামকে মুক্তি দাও। হে আল্লাহ! ওয়ালীদ ইবন ওয়ালীদকে রক্ষা কর। হে আল্লাহ! দুর্বল মুমিনদেরকে মুক্তি কর। হে আল্লাহ! মুযার গোত্রের ওপর তোমার শাস্তি কঠোর করে দাও। হে আল্লাহ! ইউসুফ আলাইহিস সালামের সময়ের দুর্ভিক্ষের মতো তাদেরকে করে দিন।\n‘‘আমি কেমন করে হাসিখুশি করব, অথচ শিঙ্গা ওয়ালা (ইস্রাফীল তো ফুৎকার দেওয়ার জন্য) শিঙ্গা মুখে ধরে আছেন। আর তিনি কান লাগিয়ে আছেন যে, তাঁকে কখন ফুৎকার দেওয়ার আদেশ দেওয়া হবে এবং তিনি ফুৎকার দেবেন।’\nভাষা: عربي ইংরেজি ফরাসি স্পানিস তার্কিশ উর্দু ইন্দোনেশিয়ান বসনিয়ান রুশিয়ান বাংলা চাইনিজ ফার্সি ইন্ডিয়ান উইঘুর হাউসা\nহে আল্লাহ! তুমি আমাকে মার্জনা কর, যে অপরাধ আমি পূর্বে করেছি এবং যা পরে করেছি, যা গোপনে করেছি এবং যা প্রকাশ্যে করেছি।


দুই হলুদ কার্ডের কারণে তিন নির্ভরযোগ্য খেলোয়াড়কে পাচ্ছে না বাংলাদেশ। অধিনায়ক জামাল ভূঁইয়া, বিপলু আহমেদ ও রহমত মিয়াকে ওমান ম্যাচে দর্শক হিসেবে বসে থাকতে হচ্ছে। বিশ্বকাপ ও এশিয়ান কাপ বাছাইপর্বের শেষ ম্যাচে কোচ জেমি ডের ভরসা অপেক্ষাকৃত তরুণ খেলোয়াড়রা। তাই আগামী ১৫ জুনে হতে যাওয়া ম্যাচটিতে তরুণ খেলোয়াড়দের কঠিন পরীক্ষাই দিতে হবে।\nবাংলাদেশ সাত ম্যাচে ২ পয়েন্ট নিয়ে ‘ই’গ্রুপের তলানিতে অবস্থান করছে। এখন পর্যন্ত জয়ের দেখা পায়নি একটিতেও। এর ওপর ফিফা র‌্যাঙ্কিংয়ে ওমান অনেক এগিয়ে (৮০তম অবস্থান তাদের)। ফলে দোহার ম্যাচে ওমান যে ঝড় বইয়ে দেবে- তা সহজেই অনুমেয়।\nএখন ভারতের কাছে আগের ম্যাচ হেরে বাংলাদেশ দলে চলছে ভুল-ত্রুটি সংশোধন। তরুণ ডিফেন্ডার মোহাম্মদ ইমন যেমন বলেছেন, ‘ওমানের বিপক্ষে আশা করি ভালো খেলবো। কার কী ভুল, সেগুলো নিয়ে কোচ কাজ করছেন, বিশেষ করে আমরা যারা নতুন দলে যোগ দিয়েছি।’\nওমানের কাছে আগের দেখায় বাংলাদেশ ৪-১ গোলে হেরেছিল। সেই ফল মাথায় রেখে এবার অন্তত ভালো খেলার প্রতিশ্রুতি লাল-সবুজ সেনানীদের। আরেক তরুণ ডিফেন্ডার ইয়াছিন আরাফাতও মনে করেন এমনটা, ‘ওমান শক্তিশালী দল। আমরা চেষ্টা করবো তাদের বিপক্ষে অন্তত ভালো খেলতে। কার্ডজনিত কারণে ওমানের বিপক্ষে অনেকে খেলতে পারবে না। ব্যক্তিগতভাবে যদি আমি সুযোগ পাই, ভালো খেলার চেষ্টা করবো।’\nPrevious Post: « পনির খেয়ে জানাতে হবে কেমন? তাহলেই ৭ লাখ টাকা বেতন, ১৭ জুলাই পর্যন্ত আবেদন!\nNext Post: তবে কী তৃণমূলে ফিরছেন মুকুল রায়? চড়ছে জল্পনার পারদ »


মহাভাষার প্রতিধ্বনি শোনা যাচ্ছে (প্রথম পর্ব) - মহসীন বখত\nমহাভাষার প্রতিধ্বনি শোনা যাচ্ছে\nপ্রতিটি মানবশিশু জন্ম নেয় একজন ভাষীক প্রাণী হিসেবে। একটা সুপার বাগযন্ত্র সকল মানব সন্তানেরই আছে।বাগযন্ত্র অবশ্য পাক-পাখালি, স্থলচর, জলচর, স্তন্যপায়ী বনের সাধারণ সকল জীবজন্তুরই রয়েছে। সবাই যার যার মত করে ধ্বনি উৎপাদন করতে পারে। কিন্তু শব্দ উৎপাদন করাকেই ভাষা বলেনা। তাহলে অস্ট্রেলিয়ার লিয়ার নামের রহস্যময় পাখিটাকেও ভাষীক পক্ষী বলা যেত। বুনো কুক্কুটের মত এট্রুখানি লিয়ার এহেন শব্দ নাই যা নকল করতে পারেনা। করাতকলে গাছ কাটার শব্দ, এম্বুলেন্সের সাইরেন, অট্টহাসি, গিটারের টুংটাং, শিশুর কান্না-এহেন ধ্বনি নাই পাখিটা আপন মনে আওড়ায়না। তোতাময়না, চুটিয়াশালিক ধরনের কিছু পাখিকে যেকোনো ভাষার কিছু শব্দ চাইকি ছোট ছোট কিছু বাক্য বলার তালিম দেয়া যায়। অগনিত পাখির রয়েছে দারুন সঙ্গীতের কন্ঠ।তাই বলে তারা রক বা ভাওয়াইয়া গাইতে পারেনা। ভাটিবাংলার হাওরবাওর জংলাজলায়, ধানিজমিতে বাস করে কমলা রঙের মুকুটপরা কোড়া নামের এক রাজাধিরাজ পাখি, কচুরিপানার শান্ত বাসর দাপিয়ে দরাজকন্ঠে পূর্বরাগের গান গেয়ে বর্ষার আসর উথালপাতাল করে দেয় সে। তার নিজের এলাকায় অনধিকার প্রবেশ যেন না-করে অন্য কোনো মর্দ এজন্যে গর্জমান থাকে সে দিনমান। আর থেকেথেকে যেন বহুযুগের ওপার হতে অপুর্ব মৃদঙ্গের বোল তোলে গলায়।মনে হবে মাটির গহ্বর থেকে ওঠে আসা সঙ্গীতলহরী নিসর্গ কাঁপিয়ে দিচ্ছে। কিন্তু পাখিটা কি শাহ আব্দুল করিমের ‘বন্ধুর বাড়ির ফুলের গন্ধ আমার বাড়ি আসে সইগো…’ গাইতে পারবে? সে কি প্রেসিডেন্ট ওবামার মত এক জাদুই ভাষার ইন্দ্রজাল সৃষ্টি করে বক্তৃতা করতে পারবে? কস্মিনকালেও না। গলায় বিশেষ কিছু মধুর অথবা কটু শব্দ মাহেন্দ্-মূহুর্তে উৎপাদন করে পক্ষী বা পশুরা নিজেকে জানান দিতে পারে। বনের বিহঙ্গ, অগনিত জন্তু-জানোয়ারের জীবিনাচারের সাথে সম্পর্কিত কিছু শব্দকে আমরা রূপক অর্থে পাখি অথবা পশুর ভাষা বলে থাকি। ‘পাখির ভাষা, পশুর ভাষা, ফুলের ভাষা,মৌমাছির ভাষা, সংকেতের ভাষা, দেহের ভাষা,রঙের ভাষা, গনিতের ভাষা, যন্ত্রের ভাষা, এমন কি নীরবতা বা স্তব্ধতার ভাষার কথাও ব’লে থাকি আমরা। এ-সবই জ্ঞাপন করে ‘ভাষা’র রূপকার্থ। মানব ভাষার প্রকৃতি ও ব্যাপকতা নেই পাখির, পশুর বা মৌমাছির ভাষায়; গণিত বা যন্ত্রের কৃত্রিম ভাষাও মানবভাষার স্বাভাবিক গুণ সামান্য পরিমাণেও ধারণ করে না;আর ফুলের ভাষা,রঙের ভাষা, বা স্তব্ধতার ভাষা তো পুরোপুরি কাব্যিক রূপক। ধ্বনি,রূপ বা শব্দ, বাক্য, ও অর্থের এমন এক অসামান্য সংশ্রয় স্বাভাবিকভাবেই সৃষ্টি করেছে মানুষ,যা তার জীবন ও স্বপ্নের মতোই ব্যাপক। মানুষ কিছু স্বতন্ত্র ধ্বনি সৃষ্টি করে,সেগুলোর বিন্যাসে গ’ড়ে তোলে অর্থজ্ঞাপক শব্দ, সে-শব্দগুলোকে নানাভাবে সংগঠিত ক’রে সৃষ্টি করে বাক্য;এবং বাক্যের সাহায্যে প্রকাশ করে এমন কিছু,যাকে কোনো উপযুক্ত শব্দের অভাবে বলতে পারি ‘বক্তব্য’। ভাষার সাহায্যে মানুষ শুভেচ্ছা জ্ঞাপন করে,অভিশাপ দেয়; আদেশ দেয় ও অনুরোধ জানায়; নিবেদন করে প্রেম, প্রকাশ করে ঘৃণা; সত্য কথা বলে,মিথ্যাও বলে নিয়মিত; বাস্তবসন্মত কথা যেমন বলে তেমনি বলে ও বলতে পারে পুরোপুরি অবাস্তব কথা।ভাষার সাহায্যে মানুষ শ্রোতাকে মুগ্ধ, বিচলিত,উত্তেজিত করে; রচনা করে এমন তত্ত্ব ও শিল্পকর্ম, যা ভাষা ছাড়া সম্ভব হতো না অন্য কোনো উপায়ে। মানবজাতির সৃষ্টিশীলতার,ও তার আন্তর বাহ্যজীবনের সমগ্ররূপ ধরা পড়ে ভাষায়।’ ভাষা দিয়ে মানুষকে মানুষ পাগল করে তুলতে পারে।ভাষা কখনো তীক্ষ্ণ চাবুকের মত প্রহার করতে পারে মানুষেরই অস্তিত্বকে। আবার প্রেমাতুর করতে পারে,ক্রোধান্বিতও। ভাষার দম্ভেই একদিন মানুষ নিজেকে অভিষিক্ত করেছে অমৃতের বরপুত্র অভিধায়।মানুষের মানুষ হবার প্রথম আত্মঘোষণা এই ভাষা, প্রথম স্বাধীনতা।যুগেযুগে, স্থানেস্থানে ভাষাই একেকটা মানবগোষ্ঠীর সংস্কৃতির জগৎ নির্মাণ করেছে, বুনেছে আবহমানকালের জ্ঞান ভান্ডার। মানুষ অপরকে করে যত প্রশংসা, বলে যত স্তুতিবাক্য,করে যত নিন্দাপাঠ সকলই ভাষায়। এই ভাষার সাহায্যেই মানুষ ঈশ্বরের নামে বাণী প্রচার দিয়ে নিজেই হয়েছে ঈশ্বর। ভাষা মানব অস্তিত্বের এক অলৌকিক রসায়ণ যেন। কথার সাহায্যেই মানুষ হতে পেরেছে সমাজবদ্ধ, তৈরি করতে পেরেছে বহুধারার চিন্তা ও সংস্কৃতির মেলবন্ধন। বংশপরম্পরায় চারিয়ে দিতে সক্ষম হয়েছে আপন জ্ঞানের ঐশ্বর্যভান্ডার, তার সকল কৃতি,সংস্কৃতি। মানবশিশু জন্ম নিয়ে মায়ের কাছ থেকে মায়ের ভাষাটা অধিগত করে জন্মাবধি। মানুষ তার সাধণযন্ত্র এই কন্ঠটা বেঁচে থাকার জীয়নমন্ত্র হিসেবেই কাজে লাগিয়ে পশু-প্রকৃতিটা শাসন করতে পেরেছিল বলেই আজ গোলকায়নের পথে এগিয়ে যাচ্ছে দ্রুত, আর মহাশুন্যের গ্রহান্তরে সংসার রচনার স্বপ্ন দেখছে। আদিম অসহায় নরবানরকল্প মানুষের দল পশুদশার নিয়তি থেকে বেরিয়ে আসতে পেরেছিল অনেকখানি ভাষার গুনেই। মানুষ আজ ইতিরজাত প্রাণী নয়,মানুষ আপন কন্ঠের যাদুই সৃষ্টি দিয়ে ভাষীক, সংস্কৃত, মননশীল। ভাষার কল্যানে মানুষ অনন্য অদ্বিতীয়।\nএকদিন মানুষ অবাক বিষ্ময়ের পথে বাস্তুত্যাগ করে ছিন্নবিচ্ছিন্ন হয়ে যায়। প্রায় ৭০হাজার বছর আগে আদি ভিটা আফ্রিকা ছেড়ে যায় গোটা কতেক খাদ্যসন্ধানী মানুষ। বিজ্ঞানীরা বলছেন গৃহত্যাগের দ্বিতীয় তরঙ্গ এটা মানুষের। মানুষ আদি ভাষাটি সঙ্গে নিয়ে যায় কিন্তু ক্রমে তা ছিন্নবিছিন্ন হয়ে যায় নানা শাখায়। আদি ভাষাটাও নানা পরিবেশে ছিটকে পড়ে আর নতুন নতুন ভাষাগোষ্ঠীর উদ্ভব হয়। আবার ভাষা দিয়েই ভূখন্ডে ভূখন্ডে ছড়িয়ে ছিটিয়ে পড়া মানুষ আন্তঃসম্পর্কের ঐক্যতান পুনরায় বাঁধতে পেরেছে। পৃথিবীজোড়া হরেক ভাষা দিয়ে মানুষ গড়ে তুলেছে সমুদ্রসমান শব্দের ভান্ডার। কখনো অর্থময়, কখনো প্রতীকী এইসব রহস্যময় শব্দবাহিনীর হিমালয় গড়ে তুলেছে মানুষ। মানব সমাজের সমস্ত রসায়ণ এখন ভাষার মালিকায় গাঁথা। ভাষায় মানুষ নিজেকে করেছে নির্মাণ। বেঁচে থাকার জন্যে নিঃশ্বাস-প্রশ্বাসের মত মানুষের ভাষাটাও যেন সহজাত। দুইলক্ষ বছর ধরে ভাষার চর্চা করে যাচ্ছে মানুষ। দিনমান এই ভাষাটাই এখন মানুষের কন্ঠলগ্ন,আজন্ম সঙ্গী। ভাষা দিয়ে মানুষ পৌঁছে দেয় আপন ইচ্ছের ইঙ্গিত অপরের অন্তরে।কন্ঠবাহিত শব্দগুলোকে কালেকালে শৃঙ্খলে আবদ্ধ করে মানুষ তার ভাষাকে করে তুলেছে আজ আনবিক বোমার চেয়েও শক্তিময়, জ্যোতিময়, অর্থময়, দুর্মর। অপ্রতিরোধ্য এই ভাষার জয়যাত্রা। এই ভাষা হয়েছে কখনও বর্ণবাদী, কখনও আঞ্চলিকতায় দুষ্ট,কখনও মধুর মহিমায় শ্রুতিময়। ভাষার রয়েছে যাদুময় ক্ষমতা। মানুষ রাজনীতি করে ভাষার গুণে, মানুষ মানুষকে শাসন করে, জ্ঞান বিস্তার করে, দর্শন বানায়, কাহন লিখে ভাষার সাহায্যে।ভাষা মানুষের বশে এসেছে।আবার ভাষাই বশ করেছে তাবৎ মানবসমাজ, তার সংস্কৃতি, জীবনাচার। এই ভুবনের সকল কর্মকান্ডের মোক্ষম অস্ত্রের নাম ভাষা। এই অস্ত্রবাণ দিয়ে মানুষ আজ হয়েছে মানুষের মত। অবশ্য মানুষকে মানুষ হবার পেছনে বহুতর শর্ত কাজ করেছে। সেই হরেক শর্তের মধ্যে ভাষা অনন্য।ভাষা তুলনাহীন। আদিতে বন্যদশার মানুষ ভাষার শক্তিতেই করেছে প্রকৃতি জয়।অজানার টানে ছুটে চলেছে এক গোলার্ধ থেকে অন্য গোলার্ধে।ছয়লক্ষ বছর আগে সেই বন্যদশায় একটা শারীরবৃত্তীয় সামান্য মহার্ঘ যোগ হয় মানুষের কন্ঠযন্ত্রে যা জীববিজ্ঞানের ভাষায় মিউটেশন বলে।তারপর অতি ধীর-মন্থর গতিতে বাগযন্ত্রটা পরিণত হয়। আজকের মত মানুষ কুশলী কারিগর হয়ে জন্মায়নি আদিতে। অপরিনত হস্তপদ, মস্তিষ্ক, দেহদেউল নিয়ে বুনোবাসী, শাখাবাসী প্রাইমেট পূর্বপুরুষ থেকে একদিন খানিক ভিন্ন হয়ে যাওয়া মানুষ দু’পায়ে ভর করে দাঁড়াতে পারতো কেবল। বৃক্ষশাখের বাসর ছেড়ে শাপদসংকুল তৃণভূমে যুগ-যুগান্তর লক্ষযোজন বৈরী পথ পাড়ি দিতে হয়েছে এভাবেই। চকমকি পাথর ঘষেঘষে হাজার হাজার বছর বানিয়েছে কুঠার, বল্লম। বংশপরম্পরায় ক্রমাগত চেষ্টার ফলে একদিন তার হাতের আঙ্গুলগুলো যাদুর কাঠি হয়ে যায়, ক্ষিপ্র ও নিপুন। সেই আঙ্গুলের মহিমায় বানিয়ে নেয় টানটান ধনুকের ছিলা,আর তাতে বসায় বিষ্ণুচক্রের মত তূণ নামের কালজয়ী অস্ত্রটি। শিকার করে অতিকায় ম্যামথ, বন্য বরাহ। আধুনিক বিজ্ঞান আমাদের জানিয়ে দিচ্ছে যে, জীবের বিবর্তন একটি বিক্ষিপ্ত প্রক্রিয়া। খালি চোখে তা দেখা যায়না, ছোঁয়া যায়না। এই প্রক্রিয়া এক প্রজন্ম থেকে আরেক প্রজন্মে জীবের বৈশিষ্টের পরিবর্তন ঘটে।সেটা উন্নতি আথবা অবনতি অথবা নিরপেক্ষ হতে পারে। চিকিৎসাবিজ্ঞানের ক্যান্সার নামের যে মিউটেশন জীবের দেহে ঘটে তা অকালমৃত্যু ঘটিয়ে দেয়। অনেক সময় মিউটেশন নিরপেক্ষও হতে পারে। জীবের জীবকোষ এক আজব কারখানা। মানুষ সেই গোপন কারখানার অনেকখানি বিজ্ঞানের কল্যাণে জানতে পেরেছে। যেসব ক্ষমতার কারনে মানুষ এখন বিশ্বপ্রকৃতি শাসন করছে তা হল এক প্রজন্ম থেকে আরেক প্রজন্মে জ্ঞান বা অভিজ্ঞতা চারিয়ে দিতে পারা। মানুষ তার চারটি আঙ্গুলকে বৃদ্ধাঙ্গুলের বিপরীতে বাঁকাতে পারে যার ফলে হাতিয়ার বানানো বা ব্যবহার সহজতর হয়েছিল মানুষের জন্য। এরকম করে কিছুকিছু মিউটেশন মানুষকে পশুর স্তর থেকে উন্নত স্তরে পৌঁছে দেয়, যার সময়সীমা হাজার অথবা লক্ষ বছর পরিধি। নরবানরের দেহখাঁচা থেকে উত্তীর্ণ হোমোবর্গভূক্ত প্রাণীগুলো ৭০লক্ষ বছর আগেই পরস্পর থেকে বিচ্ছিন্ন হতে থাকে।এই সময়ের পরিসীমায় হোমো-গনভূক্ত অনেকগুলো প্রজাতির উদ্ভব হতে দেখা যায়। হোমো-হেবিলিস, হোমো-ইরেক্টাস, হোমো-ফ্লুরোরেন্সিস, হোমো-নিয়ান্ডার্তাল প্রভৃতি। এছাড়া নতুন নতুন হোমোবর্গের ফসিল আজও আবিষ্কার হচ্ছে। সম্প্রতি জীবাষ্মবিজ্ঞানীরা সনাক্ত করেছেন সম্পূর্ণ অজানা হোমোবর্গের এক মানবকন্যার করোটির দু’টি ছোট্ট টুকরো, পরিক্ষা-নিরিক্ষা করে বিজ্ঞানীরা এই প্রজাতিকে নাম দিয়েছেন ডেনিসোবান। শুধু তাই নয়, হিমালয় ফুটহিলের কিছু জনজাতির জীনে এই প্রজাতির ডিএনএ-এর মিল পাওয়া গেছে বলেও চাঞ্চল্যকর খবর জানা গেছে। মিলেনেশিয়ান দীপের প্রগাঢ় নীলাক্ষী কালো মানুষের ডিএনএ-তে সম্পূর্ণ অজানা বা নাম নাজানা হোমোবর্গের ডিএনএ-বাহিত হবার সংবাদ জীববিদ্যা-গবেষণাপত্রের বরাত দিয়ে প্রচারিত হয়েছে। মানুষের আপন দেহভান্ডের সোনার খনিটার মধ্যে যে সাধারণ স্বরযন্ত্রটা,সেটাতে মিউটেশন নামের যে মহার্ঘ যোগ হয় ছয়লক্ষ বছর আগে সেই বাগযন্ত্রটা খনন করতে করতে শব্দ উৎপাদন করে সেইসব শব্দের অর্থ ও ক্রিয়ার ধারণা কল্পনা করে মানুষ একদিন শিখে যায় ভাষার শক্তি। পদেপদে বিঘ্নসংকুল প্রকৃতির কোলে অসহায় সেই মানুষের দল অর্থহীন স্বর-প্রক্ষেপণ করে ও শরীরের ভঙ্গীমা দিয়ে নানা কায়দা কসরত করে একে অপরের সাথে মনের বাঞ্চা প্রকাশ করত আদিতে। এযুগের বিজ্ঞানীরা জীবাষ্ম পরীক্ষা করে রায় দিয়েছেন যে,আমরা হোমোসেপিয়ানদের আগের প্রজাতি নিয়ান্ডার্থাল মানবদের চোয়াল বা থুতনি কথা বলার জন্য যথেষ্ট উন্নত ছিলনা। অল্পবিস্তর শব্দযোগে তারা মূলত মনের ভাব অন্যকে বোঝাতো আকারে-ইঙ্গিতে,হাত নেড়ে,দেহ ঝাকিয়ে।আজকের আধুনিক মানুষেরা আমরা কি কেবল নিস্তরঙ্গ কথা বলে যাই শুধু?মোটেও না। কথার সাথে নিজের অজান্তেই যোগ করি চোখের ইশারা, হাতের সরস ইঙ্গিত, পুরো দেহের চাঞ্চল্য যোগ করি শ্রোতার মনোযোগ কাড়তে।ভাব প্রকাশ কেবল শব্দের জাল বুনেই নয়, দেহ-ভঙ্গিমারও শিল্পিত প্রকাশ দিয়ে। আপন দেহ-দেউলে যে নির্বাক ভাষার প্রকাশ তা আজও আমরা ধরে রেখেছি আদ্যিকালের স্মৃতি মাখিয়ে। মূখাভিনয়, দেহাভিনয়কে শিল্পের নাম দিয়ে আমরা আমাদের সংস্কৃতির যাদুঘরে ঠাঁই দিয়েছি। আসলে সেসব আমাদেরই অস্তিত্বের স্মৃতি।জমকালো মঞ্চে,সিনে-পর্দায় সংলাপ আওড়ানোর জন্য ডাক পড়ে তুখোড় অভিনয়-শিল্পীর। স্বরযন্ত্রে নিখুঁত ধ্বনি সৃষ্টির পাশাপাশি দেহ-সঙ্কেত ঢেলে সরস প্রকাশের নাম অভিনয়কলা। তা না-হলে আমিও মঞ্চ দাপাতে পারতাম,সাজুগুজু করে ক্যামেরায় দাঁড়িয়ে নগদনারায়ণ কামাতে পারতাম। কাড়িকাড়ি টাকা পায়ে ছুঁড়ে অমিতাভ বচ্চন, ওমপুরি, হুমায়ুন ফরিদীর মত আমারও কদর করতো প্রডিউসাররা। তাই বলে আমি ও আপনি কি কেবল নিরস কতক বানানো শব্দ আওড়াই কথা বলতে?না, তা নয় কিন্তু। আপনি আমি সকলেই কন্ঠভাষার সাথে যোগ করি দেহভাষার সেই প্রাচীন কসরতটিও। আমরা নিজের অজান্তেই যোগ করি।নির্বাক এই ভাষাটি আমরা আমাদের আদি-অনাদি জীনের মাধ্যমেই বহন করছি বলেই মনে হয়। দেহাভিনয়ের এই অনুসঙ্গটা কন্ঠধ্বনির সঙ্গ নাদিলে আমাদের ভাষা হত মরা নদীর টাঙনের মত কোলাহলহীন। কবিতা আবৃত্তি করার সময় আমরা বিশেষ বিশেষ শব্দের আর্ত-অভিঘাত ফুটিয়ে তুলি চোখের তারায়। একে আমরা চোখের ভাষা বলতে পারি। মূখ ও জন্মবধির মানুষের সাথে কথা বলার জন্য সাইন-ল্যাংগুয়েজ সৃষ্টি করা হয়েছে যাদিয়ে এদের সাথে দিব্যি কথা বলা যাচ্ছে আজ। কিন্তু ভাষা বলতে আজ আমরা যা বুঝি তা হচ্ছে,কন্ঠযন্ত্রে একেকটা শব্দ উৎপাদন করা আর সেই শব্দযোগে একেকটা বিশেষ ধারণার বাহক বানিয়ে ফেলাতে। তা নাহলে মানুষের গলার স্বর ইতরজাত পশুর চিৎকারের মতই অর্থহীন হত। ‘মানুষের বুদ্ধিমত্তার অন্যতম প্রমাণ হল ভাষা- ধ্বনি বা শব্দ থেকে নির্দিষ্ট ব্যাকরণ সন্মতভাবে বাক্য গঠন করা। জীবজগতে অনেক প্রাণীও বিভিন্ন ধ্বনি ব্যবহার করে, কিন্তু ব্যাকরণ ব্যবহার করার নির্দশন অনন্য। শিম্পাঞ্জীরা প্রায় বারো ধরণের ধ্বনি ব্যবহার করে তথ্য আদানপ্রদানের জন্য-প্রতিটি ধ্বনি আবার বিভিন্ন প্রাবল্যে উচ্চারণ করে তাদের অনুভূতিও জানিয়ে দেয়। মানুষও মাত্র ত্রিশ-চল্লিশটি বিভিন্ন মৌলিক ধ্বনি ব্যবহার করেই ভাষা গঠন করেছে। কিন্তু মানুষ একই ধ্বনি বিভিন্ন অর্থে ব্যবহার করতে পারে, এভাবে সে তার ভাষার পরিধি বিস্তৃত করেছে’। মানুষ এমন উদ্ভাবনী ক্ষমতা কোথা থেকে পেল?বা মানুষের বুদ্ধির রহস্যটা কি? বিজ্ঞানীরা বলছেন, মানুষের মস্তিষ্কের অনন্য বৈশিষ্টের কথা।আর তা হচ্ছে, মস্তিষ্ককোঠরে ভাজ হয়ে থাকা সেরিব্রাল করটেক্স। নিকটতম প্রাণীদের চেয়ে মানুষের মস্তিষ্কে সেরিব্রাল করটেক্স অনেক অনেক বিস্তৃত। এই অনন্য বৈশিষ্টটি মানুষকে বসিয়েছে জীবজগতের চালকের আসনে। বেঁছে থাকার ক্রমাগত প্রণোদনা তিলতিল বিবর্তনের বাঁকে বাঁকে মানুষকে করেছে আজ উন্নত শির। হাজার, লক্ষ বছরে ধীর-মন্থরলয়ে বিকশিত এই মস্তিষ্কজাত চিন্তার তোলপাড় শব্দের বাহনে অপরের কাছে পৌঁছে দেবার প্রবল ইচ্ছাশক্তি মানুষের ভাষা সৃষ্টিতে নিয়ামক হয়েছে। মানুষের মস্তিষ্কের উন্নতির সাথে আত্মপ্রকাশের চিন্তা ও কন্ঠের অপূর্ব মিতষ্ক্রীয়া এই ভাষা। গলায় বিশেষ বিশেষ শব্দ উৎপাদন করে, দেহের ভঙ্গীমার সাহায্যে একে অপরের সাথে যোগাযোগ সৃষ্টি করতে থাকে আদি মানবেরা। কিন্তু রাতারাতি মানুষের আয়ত্তে চলে আসেনি বিরূপ প্রকৃতি ও জীবনজয়ের অপার শক্তিময় ভাষা নামের এই শ্রেষ্ঠ হাতিয়ারটি।বিবর্তনের ধারায় মানুষের রত্নগর্ভা শ্রেষ্ঠ অর্জন সে তো ভাষা ছাড়া আর কিছু নয়। বানরসদৃশ্য বন্যজীবের থেকে জীববিবর্তনের ধারাশ্রোতে মানুষ তার কন্ঠের শব্দশুদ্ধিতে আজ নিচ্ছে জীবিনদায়ী ভাষার আস্বাদ।\nদুর্নিবার হোমোসেপিয়ান আমরা, কমসে কম শত্তুরহাজার বছর পূর্বে দ্বিতীয়বার আদি ভিটামাটি ছেড়ে আসি কোন সে অজানার নেশায় বা খাদ্যান্বেষণের তাগিদে। খড়বিচালির জলযান বা পাথরের কুড়ুল দিয়ে বৃক্ষ খোদাই করে বানিয়েছি তালডিঙ্গি; আর তাই দিয়েই গিরিনদীতে ঝাপিয়ে পড়েছি, পাড়ি দিয়েছি উর্মিমূখর ভয়াল সমুদ্র। যেখানেই গিয়েছি সঙ্গে কিছু নিতে পারিনি। নিয়েছি কেবল মমতাময়ী মায়ের মত ভাষাটা সাথি করে। পেছনে পড়ে আছে সেই কামোটকুম্ভির-অধ্যুষিত ‘অমো’ নামের নদীটির অববাহিকায় ‘কিবিস’ ও অন্যঅন্য নামের গ্রামগুচ্ছ।হ্যাঁ,আদি মানবের বাস্তু এটি। জীবাষ্মবিজ্ঞানীরা এই অবাক তথ্যটা গবেষণা করে বের করেছেন। এখানেই আবিষ্কৃত হয়েছে আধুনিক হোমসেপিয়ান মানুষের প্রায় দুইলক্ষ বছরের আদিমতম ফসিলটি। আফ্রিকার গ্রেট-রিফট ভ্যালীর ইথিওপিয়া, অমো নদীর উপত্যকা। ছোট বড় শৈলশ্রেণীতে ঘেরা কিবিস ও অপরাপর জনবসতিগুলো। আদিম আদলের পর্ণকুটিরের সারি যেন সেই আদি মানবভিটার জানান দিচ্ছে আজও। এখনও সেখানে বাস করে অসংস্কৃত আদিম মানুষের দল। মুরসি, তুর্কানা,সুরমা ইত্যাকার নৃজাতি। ভয়ঙ্কর সুন্দর ও সরল মুরসিরা সম্পূর্ণ দিগম্বর হয়ে দলবেঁধে লাটিখেলার উৎসব করে। হিংস্র খেলা। দশফুটেরও অধিক লম্বা বংশীদন্ড দিয়ে একে অপরকে বেধড়ক পেটাতে থাকে নৃত্যছন্দে। শরীর বেয়ে খুন ঝরে কিন্তু লাঠির প্রক্ষেপণ থামতে চায়না। ইউ-টিউবে এদের লাঠিখেলা দেখে আমার মনে পড়ে যায় ছোটবেলা নানা পার্বণে দেখা লাঠিবাজদের লাঠিখেলার দৃশ্য। আমাদের লাঠিখেলুড়েরা প্রতীকী লাঠিখেলা দেখিয়ে থাকেন। কিন্তু ইথিওপিয়ার মুরসিরা খে্লে এখনও প্রাগৈতিহাসিক ভয়ঙ্কর খেলা।তাহলে কি লাঠিখেলাটা মানুষের জেনেটিক রেলগাড়িতে চড়ে ভুবনময় ছড়িয়ে পড়েছিল? নাহলে সেই লাঠি সেই ছন্দ-কেউ খেলে মরনপণ আর কেউ খেলে প্রতীকী। জেনেটিক রেলগাড়িতে চড়ে ভাষাও একদিন ভুবনজয়ে বেরিয়ে পড়ে মানুষের নিত্যসঙ্গী হয়ে। মানুষ যেমন বদলালো ভাষাও বদলে গেল স্থানকালে। মানুষের মতই ভাষারও হল নতুন নতুন সন্তানাদি, নাতিপুতি। আদিতে মানুষ ছিল এক, ভাষাও। আজকের বিজ্ঞান-জীনতত্ত্ব, জীবাষ্মতত্ত্ব, নৃতত্ত্ব সে কথাই বলছে। ধর্মগ্রন্থগুলোও কাড়িকাড়ি মিথ্যে কথার মহাজাল বিস্তার করলেও কিছুকিছু তথ্য দিয়েছে মীথবাহিত ইতিহাসের স্মৃতি থেকে। মানুষকে শৃঙ্খলিত করার চেষ্টা করেছে ধর্মগুলো ভাষা দিয়েই মুক্তির মুলো ঝুলিয়ে। বলেছে মহামুক্তি ঘটবে তোমার, নির্বাণ লাভ করবে, জাতিস্বর হবে, প্রজাপতি জন্ম হবে তোমার। বলেছে, ওপারে তোমার জন্য ডাগরনয়না, চিরযৌবনারা আহাজারী করছে-সেখানে কাটাবে তুমি অনন্ত বসন্তের কাল। পাশ দিয়ে বয়ে যাবে দুধের নহর, শরাবনতহুরার ঝরণা, তোমার জন্যে বাঙলার কোকিল গান করবে গিয়ে মিশরদেশ-সদৃশ্য খর্জ্জুরবীথিতে বসে। কোনোদিন যদি আয়তনয়না দেখতেদেখতে বিষদৃশ মনে হয় তাহলে রয়েছে পানপাত্র হাতে স্ফটিকস্বচ্ছ বালকের দল। বেহেস্তের হুরীরা গাইবে আরবি লবজে সুমধুর গান। ধর্ম বলেছে তোমার জন্যে দিলাম স্বর্গের ভাষা।মানুষ এসব শুনে বেতসলতার মত আবেগে আর কৃতজ্ঞতায় হয়েছে প্রণত। তাহলে স্বর্গের ভাষা কোনটি-হিব্রু, আরবি, সংস্কৃত? জার্মানদের দাবী ছিল, স্বর্গের ভাষা আদতে জার্মান ভাষা। মুসলমানদের দাবী আরবি, সনাতনীরা বলে সংস্কৃত, ইহুদিরা নিশ্চিত জানে স্বর্গের ভাষা হিব্রু। প্রাচীনকালের লেখাপড়া না-জানা ভূমিপুত্রের দল পৃথিবীর পাঠশালা থেকেই প্রাণবৈচিত্র্য আর বিবর্তনের মহিমা জেনে যায়। কৃত্তিম নির্বাচনের মাধ্যমে তারা হরেক ফসলের নতুন নতুন উচ্চফলনশীল ও উন্নত জাত বা বংশের উদ্ভব ঘটায়, গৃহপালিত ছাগল, গরু, মোষ, ঘোড়া, মোরগ, ভেড়া, বনেলা হাঁস, কবুতর, মরুচারী উট প্রভৃতি পশুগুলোর উন্নত জাতের বংশবিস্তার করে বিচিত্র গৃহপালিত পশুর মেলা বসিয়ে দেয় তারা। ফসিল গবেষকরা ৩০হাজার বছর আগেই গুহাবাসী বন্য মানুষেরা বনের শৃগাল ও উল্ফকে পোষতে শুরু করে বলে উল্লেখ করেছেন। আজ নানা বর্ণ ও নানা জাতের কুকুরের বিচিত্র মেলা মানুষেরাই সাধন করেছে। এইসব কৃষাণ ও পশুচরানো আদিম মানুষেরা কেউ ডারউইনের প্রাকৃতিক নির্বাচনতত্ত্ব পড়েনি,প্রজাতির উৎপত্তি নিয়ে কোনো গ্রন্থ দেখেনি কোনোদিন। একবার মক্কাবিজয়ের পর ইসলামের নবী তায়েফ সফরে গিয়ে দেখলেন সেখানকার খেজুরচাষীরা কৃত্তিম পরাগায়ণ করছে তাদের খর্জ্জূরবীথিতে। তাঁর কাছে মনে হল,এটা করবে মৌমাছি বাতাস বা ভ্রমরের দল। তিনি এটা করতে বারন করে আসেন। পরের বছর দেখা গেল তায়েফের খেজুরচাষীর প্রতিনিধিরা অভিযোগ নিয়ে আসে যে,তারা পথে বসেছে, ফলন হয়নি মোটেই। নবী তাদেরকে রাষ্ট্রের কোষাগার থেকে ভূর্তকি দিয়ে বিদায় করলেন আর বললেন, দেখ প্রিয় উম্মতেরা,আমি যখন ওহীর মাধ্যমে কথা বলি তখন মাবুদের পক্ষ থেকেই কথা বলি-এতে কোনো ভুল নাই, কিন্তু যখন নিজের থেকে কথা বলি তখন একজন সাধারণ মানুষের মতই বলি; অতএব তোমরা তোমাদের অভিজ্ঞতা দিয়েই খেজুর চাষ করতে থাকো। কথাটা উল্লেখ করলাম এজন্যে যে,প্রকৃতির পাঠশালায় শেখা বাস্তব জ্ঞানের থেকে বড় কিছু নাই।এই চাষারা পৃথিবীর আদি বিজ্ঞানি। নীলনদের অববাহিকায় যেদিন কৃষি সভ্যতার উদ্ভব হয়,ঠিক সেই সময়টাতেই মানুষ ভাষার সমূহ উন্নতি সাধন করে। কৃষি বিদ্যার হাত ধরেই ভাষার বিস্তার বলে সাম্প্রতিক ভাষা-গবেষকরা বলছেন।ভাষার উদ্ভব স্বর্গ থেকে আসা কোনো আষাঢ়ে গল্প বা গোলকধাঁধা নয়।মানুষের ভাষা নিয়ে ধর্মের ফতোয়াটা তাহলে জেনে নেয়া যাক। ‘সমস্ত পৃথিবীতে এক ভাষা ও একরূপ কথা ছিল। পরে লোকেরা পূর্বদিকে ভ্রমণ করিতে করিতে শিনিয়র দেশে এক সমস্থলী পাইয়া সেই স্থানে বসতি করিল; আর তারপর কহিল, আইস, আমরা ইস্টক নির্ম্মাণ করিয়া অগ্নিতে দগ্ধ করি; তাহাতে ইস্টক তাহাদের প্রস্তুত ও মেটিয়া তৈল চূণ হইল। পরে তাহারা কহিল, আইস, আমরা নিজেদের নিমিত্ত এক নগর ও গগনস্পর্শী উচ্চ গৃহ নির্ম্মাণ করিয়া নিজেদের নাম বিখ্যাত করি, পাছে সমস্ত ভূমন্ডলে ছিন্নভিন্ন হই। পরে মনুষ্য সন্তানেরা যে নগর ও উচ্চ গৃহ নির্ম্মাণ করিতেছিল, তাহা দেখিতে সদাপ্রভূ নামিয়া আসিলেন। আর সদাপ্রভূ কহিলেন, দেখ, তাহারা সকলে এক জাতি ও এক ভাষাবাদী, এখন এই কর্ম্মে প্রদত্ত হইল; ইহার পরে যেকিছু করিতে সঙ্কল্প করিবে, তাহা হইতে নিবারিত হইবেনা। আইস, আমরা নীচে গিয়া সেই স্থানে তাহাদের ভাষার ভেদ জন্মাই, যেন তাহারা একজন অন্যের ভাষা বুঝিতে না পারে। আর সদাপ্রভূ তথা হইতে সমস্ত ভূমন্ডলে তাহাদিগকে ছিন্নবিছিন্ন করিলেন, এবং তাহারা নগর পত্তন হইতে নিবৃত্ত হইল। এই জন্য সেই নগরের নাম বাবিল(ভেদ)থাকিল; কেননা সেইস্থানে সদাপ্রভূ সমস্ত পৃথিবীর ভাষার ভেদ জন্মাইয়াছিলেন, এবং তথা হইতে সদাপ্রভূ তাহাদিগকে সমস্ত ভূমন্ডলে ছিন্নবিচ্ছিন্ন করিয়াছিলেন।’ ভাষার উৎপত্তি নিয়ে আড়াই হাজার বছর ধরে বাহাস চলে আসছে। ‘ক্রাইস্টের জন্মের আগে থেকেই গ্রিক ও পুরোনো ভারতের দার্শনিকেরা ও ব্যাকরণবিদেরা ভাষার উৎপত্তি ও স্বভাব নিয়ে বিপুল তর্কবিতর্ক ক’রে এসেছেন। পুরোনো গ্রিসে একদল দার্শনিক মনে করতেন ভাষা প্রাকৃতিক বা স্বাভাবিক, তার উৎপত্তি হয়েছে কোনো অমোঘ বিধানের ফলে। আরেক দল মনে করতেন,ভাষা কোনো ঐশী উপহার নয়; তা সামাজিক প্রথামাত্র- মানুষ যেমন অন্যান্য প্রথা সৃষ্টি করেছে, তেমনি সৃষ্টি করেছে ভাষা প্রথাটি। প্লাতোর ক্রাতিলুস সংলাপে এ নিয়ে চমৎকার বিতর্ক রয়েছে; তবে শেষে সক্রেটিস সিদ্ধান্তে পৌঁচেছেন যে ভাষা প্রথামাত্র, কোনো ঐশী বিধানের ফল নয়।যদি ভাষা ঐশী হতো, তবে তার সবকিছু হতো সুসৃঙ্খল,তার ঘটতো না কোনো পরিবর্তন; কিন্তু ভাষায় বিসৃঙ্খলা অনেক, তার পরিবর্তন ঘটে চলছে হেরাক্লিতাসের নদীরই মতো। ভারতেও স্বভাববাদী ও প্রথাবাদীদের বিতর্ক হয়েছে। যেমন, কালিদাসের মতে বাক্য ও অর্থের সম্পর্ক হরগৌরীর সম্পর্কের মতো শাশ্বত; কিন্তু প্রথাবাদীরা দেখিয়েছেন ভাষার কোনো কিছুই শাশ্বত নয়। ধ্বনি বদলে যায়, শব্দের অর্থ বদলে যায়, বদলে যায় সব কিছু। তাই ভাষা মানুষেরই সৃষ্টি;ভাষা মানুষেরই একটি সামাজিক চুক্তি। আঠারো শতকের ইউরোপি দার্শনিকেরাও ভাষার উৎপত্তি অনুমানের পর অনুমান ক’রে চলেছেন। জন লক বিশ্বাস করতেন যে বিধাতা চেয়েছিলো মানুষ সমাজে বাস করবে, তাই তার ভাষার দরকার হবে; এজন্যে বিধাতাই মানুষকে ভাষা দান করে। লাইবনিৎসের ধারণা ছিলো এর বিপরীত। তার মতে, মানুষ নিজেকে অপরের কাছে প্রকাশ ও বোধগম্য করার বাসনা থেকেই বিকাশ ঘটায় ভাষার।\nমানুষ তার ভাষা নিয়ে মেঠোপথেই এগুতে শুরু করে একদিন। জানা যায়, সেই আদ্যিকালের তেত্রিশজন আদি মাতা বা ঠাকুর্মা রয়েছেন আমাদের। আদি জননী বা আব্রাহামিক ধর্মের ভাষায় আমরা তাদের ডাকতে পারি ঈভ নামে। আপনি আমি মর্দ অথবা নারী, কিবলিঙ্গ, উভলিঙ্গ সকলেই সেই আদি জননীদেরই কারও না কারও সন্তান। আপনার শরীরের একফোঁটা রক্তের ডিএনএ বলে দিতে পারে কোন সে জননীর বংশলতিকার প্রশাখা আপনি।\nমহাভাষার প্রতিধ্বনি শোনা যাচ্ছে (প্রথম পর্ব) - মহসীন বখত 6088 বাংলা ভাষা আন্দোলনের অকথিত ইতিহাস - হাসান গোর্কি 6017 কারাগারের রোজনামচা: ইতিাহসের অশ্রুগাথা – অপূর্ব শর্মা 5301 অর্থশাস্ত্রের জনক চাণক্য -শেখ বিবি কাউছার 4954 রবীন্দ্র-নাটকে গানের প্রভাব - ঝন্টু চন্দ্র ওঝা 4909


লকডাউনের খবরে ঢাকা ছাড়ছে মানুষ – Boalkhali News\nলকডাউনের খবরে ঢাকা ছাড়ছে মানুষ\nএপ্রিল ৪, ২০২১ এপ্রিল ৪, ২০২১ .Comments Off on লকডাউনের খবরে ঢাকা ছাড়ছে মানুষ\n(Last Updated On: এপ্রিল ৪, ২০২১)\nলকডাউন শুনেই রাজধানী ঢাকা ছাড়তে শুরু করেছে মানুষ। আগামী সোমবার থেকে লকডাউন শুরুর ঘোষণা জানার পর শনিবার বিকেল থেকে ভিড় বেড়ে যায় বাস টার্মিনালগুলোতে। লকডাউনে কর্মহীন হয়ে পড়া এবং আগেভাগে না গেলে আটকা পড়ার ভয়ে অনেকেই ঢাকা ছেড়ে যাচ্ছেন।\nশনিবার সড়ক পরিবহন ও সেতুমন্ত্রী ওবায়দুল কাদের করোনার ঊর্ধ্বমুখী সংক্রমণ রোধে সোমবার থেকে এক সপ্তাহের জন্য সারাদেশে লকডাউনের সিদ্ধান্তের কথা জানান। এরপর থেকেই নগরজীবনে এক ধরনের চাঞ্চল্য লক্ষ্য করা যায়। অনেকেই বাজার-সদাই করতে ব্যস্ত হয়ে পড়েন। যাদের ঢাকার বাইরে যাওয়ার চিন্তা রয়েছে, তারা সেই প্রস্তুতি নিতে শুরু করেন। কেউ কেউ মনে করছেন, এক সপ্তাহের কথা বলা হলেও লকডাউনের সময় আরও দীর্ঘ হতে পারে।\nলকডাউনে যাত্রীবাহী ট্রেন চলবে না বলে জানিয়েছেন রেলমন্ত্রী নূরুল ইসলাম সুজন। গত বছরের মতোই লকডাউনে শুধু পণ্যবাহী মালগাড়ি চলবে জানিয়ে তিনি বলেন, প্রজ্ঞাপনে ঠিক যতদিনের জন্য লকডাউন জারি হবে, ততদিনই যাত্রীবাহী ট্রেন চলবে না।\nলকডাউনে যান চলাচল পুরোপুরি বন্ধ থাকবে নাকি সীমিতভাবে চলাচল করবে- এ বিষয়ে সড়ক পরিবহন কর্তৃপক্ষের (বিআরটিএ) চেয়ারম্যান নুর মোহাম্মদ মজুমদার বলেন, প্রজ্ঞাপন জারির পর বিষয়টি স্পষ্ট হবে। সড়ক পরিবহন মালিক সমিতির মহাসচিব খন্দকার এনায়েত উল্যাহর বক্তব্যও ছিল একই রকম।\nগত বছর করোনা সংক্রমণ মোকাবিলায় ২৫ মার্চ সাধারণ ছুটি শুরু হয়। বন্ধ হয়ে যায় গণপরিবহন। ৬৮ দিন পর ১ জুন থেকে যাত্রীবাহী গাড়ি চলাচল শুরু হয়। বিআরটিএ সূত্র জানিয়েছে, গত বছরের মতো এবারও লকডাউনে সব ধরনের যাত্রীবাহী যান চলাচল বন্ধ থাকবে। তবে পণ্যবাহী যান চলাচল করতে পারবে। পণ্যবাহী যানে যাত্রী বহন নিষিদ্ধ থাকবে।\nগণপরিবহন বন্ধ হয়ে যাবে-এ শঙ্কায় শনিবার বিকেলের পর রাজধানীর গাবতলী, সায়েদাবাদ ও মহাখালী টার্মিনালের দিকে মানুষের ঢল নামে। মহাখালী বাস টার্মিনালে দেখা যায় বাস কাউন্টারগুলোর সামনে টিকিটের জন্য যাত্রীদের দীর্ঘ সারি। রাত পর্যন্ত একই অবস্থা ছিল। করোনা সংক্রমণ রোধে আসন সংখ্যার অর্ধেক যাত্রী নিয়ে বিভিন্ন পরিবহনের বাস মহাখালী ছেড়ে যায়। তবে বাকি লোকাল বাসগুলোর অধিকাংশ সব আসনেই যাত্রী নিয়ে চলছে। ভিড়ের চাপে কোনো কোনো বাসে দাঁড়িয়ে যাত্রী নিতেও দেখা গেছে।\nভিড় ছিল সদরঘাটেও। সন্ধ্যার পর রাজধানী ছেড়ে যাওয়া মানুষের ঢল নামে লঞ্চ টার্মিনালে। তবে ভিড় কম ছিল কমলাপুর স্টেশনে। আসনের অর্ধেক টিকিট দেওয়া হচ্ছে ট্রেনে। বন্ধ রয়েছে স্ট্যান্ডিং টিকিটও। সে কারণে কমলাপুরে যাত্রী বাড়লেও ভিড়ের চাপ তীব্র ছিল না।\nএদিকে রাজধানীর গণপরিবহনে যাত্রীদের ভোগান্তি আগের মতোই রয়েছে। বাসে বর্ধিত ভাড়ার চেয়েও অনেক বেশি ভাড়া আদায় অব্যাহত রাখার অভিযোগ করেছেন অনেকেই। ঢাকার পথে যে পরিবহন বাস চলছে, তা যাত্রীর চাপ সামাল দিতে পারছে না। শনিবার ছুটির দিনেও বহু মানুষকে রাস্তায় বাসের জন্য দীর্ঘ সময় অপেক্ষায় থাকতে দেখা গেছে। লকডাউনের ঘোষণা শোনার পর অনেকেই বাইরে বের হন জরুরি প্রয়োজনগুলো সেরে নিতে। ফলে হঠাৎ করে যাত্রীর সংখ্যাও বেড়ে যায়। দুর্ভোগের এ চিত্র রোববার আরও বাড়বে বলে আশঙ্কা রয়েছে।\nঅপেক্ষমাণ ৮০ ট্রাক পেঁয়াজ দেশে ঢুকছে\nঅক্টোবর ৫, ২০১৯ অক্টোবর ৫, ২০১৯ .\n(Last Updated On: অক্টোবর ৫, ২০১৯) সাতক্ষীরার ভোমরা স্থলবন্দরের বিপরীতে ভারতের ঘোজাডাঙ্গায় অপেক্ষমাণ ৭০ থেকে ৮০ ট্রাক পেঁয়াজ বাংলাদেশে প্রবেশ করতে শুরু করেছে। শনিবার দুপুর পৌনে ২টা থেকে ভোমরা স্থলবন্দরে প্রবেশ শুরু করে আমদানিকৃত পেঁয়াজবাহী এই ট্রাকগুলো। ভোমরা সিএন্ডএফ এজেন্ট অ্যাসোসিয়েশনের সাধারণ সম্পাদক মোস্তাফিজুর রহমান নাসিম জানান, গত ২৯ সেপ্টেম্বর ভারত সরকার পেঁয়াজ রপ্তানি বন্ধ […]\nফেব্রুয়ারি ৫, ২০২০ ফেব্রুয়ারি ৫, ২০২০ .\n(Last Updated On: ফেব্রুয়ারি ৫, ২০২০) বাংলাদেশ পুলিশের কাজে ব্যবহারেরর জন্য ভারত থেকে ছয়টি ঘোড়া আমদানি করা হয়েছে। ভারতের পেট্রাপোল বন্দর থেকে ভারতীয় একটি হর্স অ্যাম্বুলেন্স ট্রাকে করে ঘোড়াগুলো মঙ্গলবার (৪ ফেব্রুয়ারি) রাতে যশোরের বেনাপোল স্থলবন্দরে আনা হয়। জানা যায়, বাংলাদেশ পুলিশের প্রশিক্ষণ কাজে ব্যববহার করা ঘোড়াদের প্রজনন বৃদ্ধির জন্য প্রায় ৫৫ লাখ ৬২ হাজার […]\nমাস্ক নিজেই তৈরি করবেন যেভাবে\n(Last Updated On: মার্চ ১১, ২০২০) গোটা বিশ্বের কাছে এখন এক প্রাণঘাতী আতঙ্কের নাম করোনাভাইরাস। প্রতি মুহূর্তে বিশ্বজুড়ে যেমন বিস্তৃত হচ্ছে এর সংক্রমণ তেমনি প্রকট থেকে প্রকটতর হচ্ছে মৃত্যুর আতঙ্ক। বিশ্বের অন্যান্য দেশের মতো করোনা আতঙ্ক বাংলাদেশও বিরাজ করছে। যার প্রভাব পড়তে শুরু করেছে বেশ কয়েকটি প্রয়োজনীয় পণ্যে। এরমধ্যে অন্যতম হচ্ছে মাস্ক। অবস্থা এমন হয়েছে […]\nআমি প্রিন্স হামজা গৃহবন্দি, জানালেন ভিডিও বার্তায়\nঅবরুদ্ধের পর যা বললেন মামুনুল হকের ‘দ্বিতীয় স্ত্রী’


ময়মনসিংহ সিটি কর্পোরেশন (মসিক) এর সম্প্রসারিত এলাকা ৩১ নং ওয়ার্ডে ১৫ কোটি টাকা ব্যয়ে ৪টি রাস্তার নির্মাণকাজ উদ্বোধন করলেন মেয়র মো. ইকরামুল হক টিটু। এসব সড়কের মোট দৈর্ঘ্য প্রায় সাড়ে ৭ কিলোমিটার। গতকাল শনিবার সকাল ১১ টায় নির্মাণ কাজের উদ্বোধন করেন মেয়র। উদ্বোধনকৃত সড়কসমূহ হলো: শম্ভুগঞ্জ ব্রিজ সড়ক ও জনপদের রাস্তা থেকে পাওয়ার হাউজ হয়ে জয়বাংলা বাজার পর্যন্ত বিসি রোড, চর ঈশ্বরদিয়া প্রাথমিক বিদ্যালয় থেকে জোড়াপুল সাহেব খালী পর্যন্ত বিসি রোড, চর ঈশ্বরদিয়া প্রাথমিক বিদ্যালয় থেকে সুলতানের মোড় পর্যন্ত বিসি রোড এবং চর ঈশ্বরদিয়া প্রাথমিক বিদ্যালয় থেকে বকুল মেম্বারের বাড়ি পর্যন্ত বিসি রোড। ময়মনসিংহ সিটি কর্পোরেশন (মসিক)-এর সমপ্রসারিত ওয়ার্ডসমূহের উন্নয়নে দ্রুত এগিয়ে চলেছে সড়ক, ড্রেন ও অবকাঠামো নির্মাণ কাজ। ইউনিয়ন পরিষদ থেকে সিটি কর্পোরেশনে অন্তর্ভুক্ত ২২ থেকে ৩৩নং ওয়ার্ডের এসব এলাকায় ইতিমধ্যে প্রায় ৩০০ কোটি টাকার উন্নয়ন কাজ চলমান আছে। এ বিষয়ে মেয়র বলেন, করোনার কারণে সারা বিশ্বের মতো আমাদের উন্নয়ন কার্যক্রমও কিছুটা ব্যাহত হয়েছে। আমরা করোনার ক্ষতিকে পুষিয়ে নেওয়ার চেষ্টা করছি।\nনতুন অন্তর্ভুক্ত ওয়ার্ডসমূহের উন্নয়নকে সর্বোচ্চ অগ্রাধিকার দিচ্ছি। উদ্বোধনকালে ৩১নং ওয়ার্ডের কাউন্সিলর মো. আসাদুজ্জামান, ৩১, ৩২, ৩৩নং ওয়ার্ডের সংরক্ষিত আসনের কাউন্সিলর ফারজানা ববি কাকলি, নির্বাহী প্রকৌশলী মো. জহিরুল হক, নির্বাহী প্রকৌশলী বিদ্যুৎ মো. জিল্লুর রহমান, সহকারী প্রকৌশলী মো. আজাহারুল হক, স্থানীয় গণ্যমান্য ব্যক্তিবর্গ প্রমুখ উপস্থিত ছিলেন।


তথ্যমন্ত্রীর সাথে সাক্ষাৎ করেছেন বিএসআরএফের নবনির্বাচিত কমিটি\nনিউজ রুম | প্রকাশ : ৫ জুলাই, ২০২১, ১:৪৫\nবাংলাদেশ সেক্রেটারিয়েট রিপোর্টার্স ফোরামের (বিএসআরএফ) নবনির্বাচিত কমিটির সদস্যরা তথ্য ও সম্প্রচারমন্ত্রী ড. হাছান মাহমুদের সঙ্গে সাক্ষাৎ করেছেন ।\nআজ সোমবার (৫ জুলাই) সচিবালয়ে তথ্য মন্ত্রণালয়ের সম্মেলন কক্ষে মন্ত্রীর সঙ্গে সাক্ষাৎ করেন বিএসআরএফের নেতারা। সেসময় মন্ত্রণালয়ের সচিব মো. মকবুল হোসেন উপস্থিত ছিলেন।\nতথ্যমন্ত্রী বলেন, বিএসআরএফ সাংবাদিকদের খুবই গুরুত্বপূর্ণ একটি সংগঠন। সংগঠনের সদস্যরা রিপোর্টিংয়ের মাধ্যমে সরকারের উন্নয়ন কর্মকাণ্ডের পাশাপাশি ভুল-ত্রুটি থাকলে সেটিও তুলে ধরেন। তবে ভুল রিপোর্টিং যাতে না হয়, সেদিকে লক্ষ্য রাখার জন্য কমিটির সদস্যদের প্রতি অনুরোধ জানান তিনি।\nসেখানে উপস্থিত ছিলেন বিএসআরএফের সভাপতি তপন বিশ্বাস, সাধারণ সম্পাদক মাসউদুল হক, সহ-সভাপতি মোতাহার হোসেন, সহ-সাধারণ সম্পাদক মেহেদী আজাদ মাসুম, সাংগঠনিক সম্পাদক আকতার হোসেন, অর্থ সম্পাদক শফিউল্লাহ সুমন, দফতর সম্পাদক মোশকায়েত মাশরেক, প্রচার ও প্রকাশনা সম্পাদক বাহরাম খান, প্রশিক্ষণ ও গবেষণা সম্পাদক তাওহিদুল ইসলাম, কার্যনির্বাহী কমিটির সদস্য ইসমাইল হোসেন রাসেল, মাইনুল হোসেন পিন্নু, শাহজাহান মোল্লা, হাসিব মাহমুদ শাহ, শাহাদাত হোসেন রাকিব এবং বেলাল হোসেন।\nপ্রকাশ : ৫ জুলাই, ২০২১, ১:৪৫


মহান আল্লাহ তায়ালা মানব জাতির হেদায়াতের জন্য যুগে যুগে নবী রাসূল প্রেরণ করেছেন। নবী রাসূলগণ পৃথিবীতে তাঁদের রিসালাতের বাণী প্রচার করেছেন। তাঁদের ইন্তেকালের পর এই দায়িত্ব অর্পিত হয় হক্বানী আলেম তথা ছালেহীনদের উপর। ছালেহীনদের পথ ও মত অনুস্মরণের জন্য মহান আল্লাহ ও নির্দেশ দিয়েছেন। নিম্নে ছোহবাতে ছালেহীন সম্পর্কে কোরআন ও হাদীসের আলোকে বর্ণনা করা হল-\nকোরআনের আলোকে ছোহবাতে ছালেহীন\nমহান আল্লাহ তায়ালা বলেন, অর্থাৎ হে ঈমানদারগণ! তোমরা আল্লাহ তায়ালাকে ভয় কর এবং সত্যবাদীদের সঙ্গে থাক। (সূরা তওবা-১১৯)\nঅত্র আয়াতের ব্যাখ্যায় তাফসীরে রুহুল বায়ানে আছে তোমরা পীর মোরশেদের সঙ্গী হও।\nযাহারা দ্বীনি ব্যাপারে নিয়ত, কথা ও কাজ সত্যান্বেষী তাহারাই সাদেক্বীন। অর্থাৎ আরেফগণ মনে করেন যে, এই আয়াতের মধ্যে পীরে কামেল ও আয়েম্মায়ে কেরাম মুজতাহেদীনের অনুকরণ ও ছোহবাতের ইঙ্গিত রয়েছে।\nমহান আল্লাহ বলেন, হে ঈমানগারগণ! তোমরা আল্লাহকে ভয় কর এবং তাঁহার নৈকট্য লাভের নিমিত্ত উছিলা অন্বেষণ কর।\nএই আয়াতের ব্যাখ্যায় আবু কাসাদাহ (রাঃ) বলেন, ইবাদত এবং যে কাজে আল্লাহ তায়ালা রাজী হন, উহা দ্বারা আল্লাহ তায়ালার নৈকট্য অর্জন করো। উপরোক্ত ব্যাখ্যা দ্বারা বুঝা গেলো যে, কোরআন মাজীদ ও হাদিস শরীফের এত্তেবা এবং ছোহবাত প্রভৃতি যে সকল কাজে আল্লাহ রাজী হন এবং আম্বিয়ায়ে কেরাম ও আউলিয়ায়ে কেরামের এক্তেদা ও ছোহবাতে যে সকল কাজে আল্লাহ রাজী হন উহা সকলই আল্লাহ পাকের নৈকট্য লাভের উছিলার অন্তর্ভুক্ত।\nউক্ত আয়াতের ব্যাখ্যায় লিখিত আছে। সকল নেক কাজই আল্লাহ পাকের নৈকট্য লাভের উছিলা। কোরআন মাজীদ, নবী করিম (সাঃ) এবং বুজুর্গাণে দ্বীনই আল্লাহ পাকের নৈকট্য লাভের উছিলা। কেননা তাদের এরশাদ ও ফয়েজে মানুষ আল্লাহ তায়ালার দিকে অগ্রসর হয় এবং তাহাদেরই ছোহবতের বরকতে মানুষ আল্লাহর অনুসন্ধানী হয়। অর্থাৎ এই আয়াতে কারীমা দ্বারা সুস্পষ্ট প্রমাণিত হইতেছে যে, শরীয়তে উছিলা অন্বেষণ করার নির্দেশ রহিয়াছে এবং উহার বিশেষ প্রয়োজনও আছে। কেননা উছিলা ব্যতীত আল্লাহ পাকের নৈকট্য লাভ করা সম্ভবপর হয় না। ওলামায়ে হক্কানী ও তরীকারপীরগণই এই উছিলা।\nলিখিত আছে ছুফিয়ায়ে কেরাম এই আয়াত অন্বেষণে প্রমাণ করেছেন যে, উছিলা দ্বারা কাজের পীরগণই বুঝতে হবে। যাহারা আসমানী এলম এবং রুহানী হেকমতে তালীম প্রদান করিয়া থাকেন যদিও আল্লাহ তায়ালার নাম, পাক সক্রিয়ভাবেই যুক্তি ও নাজাতের কারণ তথা পীর, কামেল পীরের তালীম ও ছোহবতের বিশেষ স্থান রয়েছে।\nঅন্য আয়াতে আল্লাহ পাক বলেন, 'হে আমার প্রতিপালক! তুমি আমাকে রাজত্ব দান করেছ, আর আমাকে স্বপ্নের ব্যাখ্যা শিখিয়েছ। আসমান যমীনের সৃষ্টিকর্তা! তুমিই দুনিয়ায় আর আখেরাতে আমার অভিভাবক, তুমি মুসলিম অবস্থায় আমার মৃত্যু দান করো এবং আমাকে সৎকর্মশীলদের অন্তর্ভুক্ত করো।' (সূরা ইউসুফ-১০১)\nঅর্থঃ তারা কেবল কেয়ামতেরই অপেক্ষা করছে যে, আকস্মিকভাবে তাদের কাছে এসে যাবে এবং তারা খবর ও রাখবে না। (সূরা যুখরুফ- ৬৬)\nঐদিনকে স্মরণ কর, যেদিন অত্যাচারী, বেদ্বীন লোকেরা ক্ষোভের জ্বালায় দু'হাত কামড়াতে কামড়াতে বলতে থাকবে হায়রে আফসোস, আমি যদি রাসূলকে আদর্শ রূপে গ্রহণ করতাম (কতইনা ভাল হত)। আফসোস আমার জীবনের, আমি যদি অমুককে বন্ধুরূপে গ্রহণ না করতাম তাহলে কতইনা ভাল হতো। সে আমাকে পথ ভ্রষ্ট করেছে। আমার নিকট নসীহত তথা হেদায়েত আসার পর। বস্তুত শয়তান হলো মানুষের জন্য অপমানকারী।\nআল্লাহ তায়ালা আরো বলেন, হাদিসের আলোকে ছোহবাতে ছালেহীন হাদিস শরীফে বর্ণিত আছে হযরত আবু হুরায়রাহ (রাঃ) হতে বর্ণিত। রাসূল পাক (সাঃ) এরশাদ করেছেন, মানুষ তার বন্ধুর পথ ও মত অনুসরণ করে চলে। অতএব তার বিবেচনা করা উচিত সে কোন লোকের সহিত বন্ধুত্ব করেছে। হযরত আবদুল্লাহ ইবনে মাসউদ (রাঃ) বলেন, একদা এক ব্যক্তি রাসূল পাক (সাঃ)-এর খেদমতে এসে বলল এমন ব্যক্তি সম্পর্ক আপনার অভিমত কি? যে ব্যক্তি কোনো সমপ্রদায়কে ভালবাসে অথচ তাদের সাথে তার কখনো সাক্ষাত হয়নি। তখন তিনি বললেন, যে ব্যক্তি যাকে ভালোবাসে সে তার সাথেই থাকবে।\nহযরত আনাস (রাঃ) হতে বর্ণিত। একদা জনৈক ব্যক্তি জিজ্ঞাসা করল ইয়া রাসূলুল্লাহ্! কেয়ামত কখন সংঘটিত হবে? রাসূল (সাঃ) বললেন, তোমার জন্যে আফসোস! তুমি উহার জন্য কি প্রস্তুতি নিয়েছো? লোকটি বলল আমি উহার জন্য কিছুই প্রস্তুতি গ্রহণ করিনি। তবে আমি আল্লাহ পাক ও তাঁর রাসূলকে ভালবাসি। তখন রাসূল (সাঃ) বললেন, তুমি যাকে ভালবাসো তাঁর সাথেই থাকবে, বর্ণনাকারী আনাস (রাঃ) বলেন, ইসলামের আবির্ভাবের পর মুসলমানদেরকে আমি এতটা খুশি হতে দেখেনি, যতটা খুশি হয়েছিল তারা হুজুর (সাঃ)-এর এ কথাটি শুনে।\nহযরত আবু হুরায়রাহ (রাঃ) হতে বর্ণিত। তিনি বলেন, রাসূল পাক (সাঃ) বলেছেন। আল্লাহ যখন কোনো বান্দাকে মহব্বত করে তথা ভালবাসে তখন হযরত জিব্রাইল (আঃ)কে ডেকে বলে, নিশ্চয়ই আমি অমুক ব্যক্তিকে ভালোবাসি, তাই তুমিও তাকে ভালোবাসো। তখন হযরত জিব্রাইল (আঃ) উক্ত বান্দাকে ভালোবাসে। শুধু তাই নয় তিনি আসমানের সকল ফেরেশতাদের নিকট প্রচার করে যে, মহান আল্লাহ তায়ালা অমুক ব্যক্তিকে ভালোবাসেন। সুতরাং হে ফেরেশতাকুল তোমরাও তাকে ভালোবাসো। তখন আসমানি সকল ফেরেশতাই আল্লাহর ঐ বান্দাকে ভালোবাসে। তারপর জমিনে অবস্থানরত সমস্ত মাখলুকাতকে সম্বোধন করে প্রচার করা হয়। তোমরা আল্লাহর অমুক বান্দাকে ভালোবাসো! তখন তারাও আল্লাহর ঐ সম্মানিত বান্দাকে ভালোবাসে।\nআর যখন মহান আল্লাহ তায়ালা কোন বান্দার প্রতি অসন্তুষ্ট হয়। নারাজী প্রকাশ করে। তখন তিনি হযরত জিব্রাইল আমীনকে ডেকে বলেন, নিশ্চয়ই আমি অমুক বান্দার সাথে শত্রুতা পোষণ করি। তুমিও তার সাথে শত্রুতা পোষণ করো। অতঃপর হযরত জিব্রাইল আমীন শত্রুতা পোষণ করে এবং আসমানবাসীকে বলে আল্লাহ অমুক বান্দার সাথে শত্রুতা পোষণ করে। সুতরাং তোমরা ও তার প্রতি শত্রুতা পোষণ কর।\nহযরত আবু সাইদ খুদরী (রাঃ) হতে বর্ণিত তিনি নবী করীম (সাঃ) কে বলতে শুনিয়াছেন, ইসলাম ব্যতীত অন্য কারো ছোহবাত সঙ্গতা এখতিয়ার করো না এবং পরহেজগার ব্যতিত অন্য লোক ব্যতীত অন্য কেহ যেন তোমার খানা না খায়।\nহযরত মুয়াজ বিন জাবাল (রাঃ)-কে বলতে শুনেছি। আল্লাহ পাক বলেন, যারা আমার সন্তুষ্টি লাভের উদ্দেশ্য পরস্পরের সাথে সাক্ষাৎ করে এবং আমার উদ্দেশ্যেই নিজেদের ধন-সম্পদ খরচ করে। এমন লোকের জন্যে আমার ভালোবাসা অবধারিত।\nতিরমিজি শরীফের এক বর্ণনায় রয়েছে, আমাকে মহব্বতকারী বান্দাগণ নূরের সিংহাসনে থাকবেন এমনকি তাদের ব্যাপারে নবী-রাসূলগণ ইর্ষান্বিত করবে।\nহযরত আবু মুুসা আশয়ারী (রাঃ) হতে বর্ণিত। তিনি বলেন, রাসূল পাক (সাঃ) এরশাদ করেন, সৎ লোকের সোহবাত ও অসৎলোকের সোহবতের দৃষ্টান্ত যথাক্রমে কস্তুরি বিক্রেতা ও কামারের হাঁপর ফুঁকদানকারীর ন্যায়। কস্তুরি বিক্রেতা হয়তো তোমাকেই এমনিতেই কিছু দিয়ে দিবে অথবা উহার সু-ঘ্রাণ তুমি পাবেই। পক্ষান্তরে কামারের হাঁপরের ফুলকি তোমার জামা-কাপড় জ্বালিয়ে দিবে অথবা উহার দুর্গন্ধ তো তুমি পাবেই।\nসলফে সালেহীনের মতে সোহবাতে ছালেহীন সম্পর্কে বড় পীর আব্দুল কাদের জিলানী (রহঃ) তদীয় কিতাবে লিখিয়াছেন অন্তরকে সঞ্জীবিত করিয়া তোমার উদ্দেশ্যে মুর্শিদে কামেল অনুসন্ধান করা ফরজ।\nমাওলানা আশ্রাফ আলী থানবী তাঁর কিতাবে লিখিয়াছেন তাজবেরা ও অভিজ্ঞতার দ্বারা প্রমাণিত হয় যে, আল্লাহ পাকের দস্তুর এই যে, যে সকল পীর বুযুর্গগণ নিজেদের এছলাহে বাতেন করিয়াছেন। তাহাদের সঙ্গলাভ খেদমত ও তাবেদারীই এখলাছের প্রধান উপায়।\nমাওলানা থানবী (রাঃ) তদীয় কিতাবে লিখেন, আল্লাহ তায়ালার এইরূপ দস্তুর জারী আছে যে, ওস্তাদ ব্যতীত কোনো মাকসুদ হাছেল হয় না। সুতরাং যে ব্যক্তি তরীকা মশক করতে মনস্থ করিল তাহার প্রতি তরীকতের ওস্তাদ অর্থাৎ কোনো কামেল পীর অন্বেষণ করা একান্ত আবশ্যক। যার শিক্ষা প্রভাবে ও সঙ্গলাভের বরকতে সে মকছুদে হাকীকতে পেঁৗছে অর্থাৎ খোদা তায়ালার নৈকট্য লাভে সক্ষম হয়।\nসোহবতে ছালেহীন হলো সৎ লোক নেককার লোকদের সোহবত। সৎ সঙ্গে স্বর্গবাস অসৎ সঙ্গে সর্বনাশের বহিঃপ্রকাশ। হক্কানী পীর আউলিয়াদের মাধ্যমে ইসলামের সঠিক বিষয়টি জানতে পারা যায়। আমরা ইসলাম সম্পর্কে তেমন কিছু জানি না। কুরআন হাদিস সম্পর্কে তেমন কিছু জানি না। ইসলাম বিষয়ক জ্ঞানী পীর-মাশায়েখদের স্মরনাপন্ন হলে তিনি আমাদেরকে সত্য ও সঠিক পথ বাতিয়ে দিবেন। তবে পীর-মাশায়েখ ধরতে গিয়ে খেয়াল রাখতে হবে তারা যেন ইসলামী শরীয়াতে বিরুদ্ধবাদী না হয় ভ- না হয়।\nআল্লাহ তায়ালা আমাদেরকে সোহবতে সালেহীনদের অন্তর্ভুক্ত করে দিক। আমিন।\nলেখক : ইমাম ও খতিব, বিষ্ণুপুর মদিনা বাজার বাইতুল আমিন\nজামে মসজিদ, চাঁদপুর সদর, চাঁদপুর।


জেনেটিক ক্যারিয়ার স্ক্রিনিং বা জিনগত রোগের বাহক কিনা তার পরীক্ষা - Fairyland Parents\nSeptember 21, 2019 February 8, 2022 fairylandbd\nজেনেটিক ক্যারিয়ার স্ক্রিনিং বা জিনগত রোগের বাহক পরীক্ষা কি?\nকিভাবে জেনেটিক ক্যারিয়ার স্ক্রিনিং করা হয়?\nক্যারিয়ার স্ক্রিনিং টেস্ট করাতে খরচ কেমন হতে পারে?\nদুজনই ‘বাহক’ প্রমাণিত হলে, এর পর করণীয় কি?\nজেনেটিক ক্যারিয়ার স্ক্রিনিং (genetic carrier screening) হলো এমন একটি পরীক্ষা যার মাধ্যমে দেখা হয় আপনার এবং আপনার সঙ্গী- কারো শরীরে এমন কোন জেনেটিক মিউটেশন বা জিনগত বিভাজন রয়েছে কিনা যার মাধ্যমে শিশু ভয়াবহ কোন জন্মগত রোগে আক্রান্ত হয়ে জন্ম নেওয়ার ঝুঁকি থাকে। এমন ভয়াবহ জন্মগত রোগের মধ্যে থ্যালাসেমিয়া, সিস্টিক ফিব্রোসিস, সিকল সেল ডিজিজ, টে-স্যাকস ডিজিজ অন্যতম। তবে এমন আরো শতাধিক জন্মগত রোগ রয়েছে যেগুলোর জন্যে টেস্ট করানো যায়।\nএকটি বেশ বড় গবেষণায় দেখা গেছে, পরীক্ষা করানো রোগীদের মধ্যে শতকরা ২৪ জনের কমপক্ষে একটি মিউটেশন কিংবা জিনগত বিভাজন বহন করছেন। এমনকি নিউরাল টিউব ডিফেক্ট কিংবা ডাউন সিনড্রোমের চেয়ে এই রোগগুলোর মধ্যে যে কোন একটিতে শিশু আক্রান্ত হয়ে জন্মানোর গড় ঝুঁকি তুলনামূলক বেশি রয়েছে।\nএখানে উল্লেখযোগ্য বিষয় হলো, বিভিন্ন প্রিনাটাল টেস্ট যেমন সিভিএস (CVS) বা এমনিওসেন্টেসিস টেস্টের মাধ্যমে এই কন্ডিশনগুলো পরীক্ষা করা হয় না; যদি না প্রথমে ক্যারিয়ার স্ক্রিনিং না করানো হয়।\nকিভাবে কাজ করে: বাবা এবং মা দুজনই যদি ত্রুটিপূর্ণ জিনের বাহক হয়ে থাকেন, তবেই শিশুর এই রোগগুলোতে আক্রান্ত হওয়ার সম্ভাবনা থাকে। আপনি যদি এই রোগের কেবল বাহক হয়ে থাকেন, তাহলে বলা যায় আপনার বাবা মা যে কোন একজন থেকে আপনি একটি ত্রুটিপূর্ণ জিন পেয়েছেন এবং আরেকজন থেকে স্বাভাবিক জিনই গ্রহণ করেছেন। (বাহকদের মধ্যে রোগের কোন উপসর্গ দেখা যায় না এমনকি পরীক্ষা না করলে তারা জানেনই না যে তারা বাহক)\nআপনি এবং আপনার সঙ্গী উভয়ই যদি সিস্টিক ফিব্রোসিস, সিকল সেল ডিজিজ অথবা টে-স্যাকস ডিজিজের মতো রোগের বাহক হয়ে থাকেন, তবে শিশুর আপনাদের দুজনের থেকেই ত্রুটিপূর্ণ জিন গ্রহণের এবং এই রোগে আক্রান্ত হয়ে জন্ম হওয়ার সম্ভাবনা ২৫% অর্থাৎ প্রতি ৪ জনে ১ জন।\nগর্ভবতী হওয়ার জন্যে কার্যপ্রক্রিয়া শুরু করার পূর্বেই এই জেনেটিক ক্যারিয়ার স্ক্রিনিং করিয়ে ফেলা উচিত। ডাক্তারের সাথে যখন গর্ভধারণের পরিকল্পনা নিয়ে কথা বলবেন তখনই ডাক্তার আপনাকে এ বিষয়ে জানাবেন।\nএই সময়ে যদি আপনি পরীক্ষার মাধ্যমে জানতে পারেন যে আপনি এবং আপনার সঙ্গী উভয়ই কোন দুরারোগ্য ব্যাধির বাহক, তাহলে বিকল্প হিসেবে আপনাদের হাতে অনেক কিছু করারই সুযোগ থাকবে। একজন জেনেটিক কাউন্সিলরের সাথে কথা বললে তিনি এ বিষয়ে আপনাদের আরো বিস্তারিত তথ্য দিতে পারবেন এবং আপনার শরীরের অবস্থা বুঝে শিশু জন্ম দেওয়ার বিকল্প পন্থা সম্বন্ধে অবগত করবেন।\nবাহক হওয়ার ঝুঁকি আছে এমন দম্পতিদের সাধারণত দু’একটি কমন মিউটেশনের পরীক্ষাই করাতে বলে থাকেন ডাক্তারেরা। বাহক হওয়ার ঝুঁকির ব্যাপারটি অনেক কিছুর উপর নির্ভর করে, যেমন – পরিবারে কারো মধ্যে কোন বংশগত রোগ থাকলে অথবা বাহক হিসেবে পরিচিতি থাকলে, স্বামী বা স্ত্রী বিশেষ কোন রোগের ঝুঁকি বেশি থাকে এমন জাতি গোষ্ঠীর অন্তর্ভুক্ত থাকলে।\nকিন্তু এক্ষেত্রে সমস্যা হলো বেশিরভাগ মানুষই কোন নির্দিষ্ট গোষ্ঠীর হয় না। বিভিন্ন গোত্রের মধ্যকার মিশ্রণ কিংবা গ্রহণ থাকে আবার অনেকে জানেনই না তাদের পূর্বপুরুষেরা কোন গোত্রের অধীন ছিল। তাই গোত্র বিবেচনা করে কার মধ্যে নির্দিষ্ট মিউটেশন থাকার ঝুঁকি বেশি সেটা পরিমাণ করার সঠিক উপায় নেই।\nতার চেয়ে আপনি আরেকটু বড় পরিসরে স্ক্রিনিং করাতে পারেন – যেখানে কেবল দু’ একটি নয় বরং শতাধিকের বেশি মিউটেশনের ‘রিস্ক ফ্যাক্টর’ পরিমাপ করা হবে। একে ‘এক্সপান্ডেড ক্যারিয়ার স্ক্রিনিং’ বলা হয়। আপনার ডাক্তার যদি আপনাকে এ স্ক্রিনিং এর ব্যাপারে কিছু না বলেন, তাহলে আপনি নিজে থেকেই চেয়ে নিতে পারেন।\nআপনি যদি স্ক্রিনিং করানোর ব্যাপারে সিদ্ধান্ত নিয়ে থাকেন, তাহলে স্যাম্পল হিসেবে রক্ত অথবা মুখের লালা দিতে হবে। পরীক্ষায় যদি ধরা পরে যে আপনি ‘বাহক’, তখন আপনার সঙ্গীরও পরীক্ষা করাতে হবে। আবার তাড়াতাড়ি ফলাফল পেতে চাইলে দুজন একই সাথে পরীক্ষা করিয়ে ফেলতে পারেন।\nস্ক্রিনিং করানোর আগে এবং পরে আপনি একজন জেনেটিক কাউন্সিলর এর সাথে কথা বলতে পারেন। তিনি আপনাকে আপনার পরীক্ষার ফল সম্পর্কে বুঝতে এবং সে অনুযায়ী ফ্যামিলি প্ল্যানিং এর ব্যাপারে বিস্তারিত সাহায্য করবেন।\nটক্সোপ্লাজমোসিস (toxoplasmosis) । গর্ভাবস্থায় কতটা…\nশিশুর জন্ম পূর্ববতী স্ক্রীনিং এবং রোগ নির্ণয় সম্পর্কিত…\nআশ্চর্যজনকভানে ক্যারিয়ার স্ক্রিনিং এর খরচ দিনে দিনে বেশ কমে যাচ্ছে এখন, নিত্য নতুন প্রযুক্তিকে এজন্যে ধন্যবাদ দেওয়াই উচিত। যেহেতু ক্যারিয়ার স্ক্রিনিং গর্ভপূর্ববর্তী চিকিৎসার অংশ এবং ডাক্তারের পরামর্শেই করা হয়, তাই এই পরীক্ষা বেশিরভাগ দেশেই ইনসুরেন্সের আওতাধীন থাকে। তবে কিছু কিছু ইনসুরেন্স কোম্পানী এই পরীক্ষাকে ‘ঐচ্ছিক’ বলে থাকে এবং এর দায় বহন করে না। এই টেস্ট করাতে ১৫-২০ হাজারের বেশি টাকা খরচ হওয়ার কথা নয়।\nগর্ভবতী হওয়ার আগেই যদি জেনে যান, তাহলে সবচেয়ে ভালো হয়। অনেকে আছেন যারা শুক্রাণু দান করে থাকেন- এমন কারো শুক্রাণু নিয়ে আপনি কৃত্তিম প্রজনন প্রক্রিয়া (artificial insemination) গ্রহণ করতে পারেন।\n‘ইন ভিট্রো ফার্টিলাইজেশন” (in vitro fertilization) আরেকটি উপায় হতে পারে যেখানে ডিম্বানু এবং শুক্রাণু বিশেষ উপায়ে গ্রহণ করা হয় এবং ল্যাবরেটরিতে কৃত্রিম ভাবে নিষিক্ত করা হয়। এর মাধ্যমে তৈরি হওয়া ভ্রূণগুলোর কোন অস্বাভাবিকত্ব আছে কিনা তা পরীক্ষা করা হয় এবং এরপর এক বা তার অধিক সুস্থ ভ্রূণ সারভিক্স এর মধ্য দিয়ে জরায়ুতে প্রতিস্থাপন করা হয়। আবার কিছু কিছু দম্পতি একেবারেই শিশু জন্ম না দেওয়ার সিদ্ধান্ত নিয়ে ফেলেন; তারা বরং শিশু ‘দত্তক’ নিয়ে নেন।\nকিন্তু দুর্ভাগ্যবশত বেশিরভাগ নারীরা গর্ভবতী হওয়ার আগে ক্যারিয়ার স্ক্রিনিং করান না। আপনি যদি ইতোমধ্যে গর্ভবতী হয়ে যান এবং স্ক্রিনিং করানোর ব্যাপারে সিদ্ধান্ত নিয়ে থাকেন তাহলে যত দ্রুত সম্ভব করিয়ে ফেলুন। তাহলে জেনেটিক কাউন্সিলরের সাথে কথা বলে শিশুর কোন রোগের ঝুঁকি আছে কিনা এবং ডায়াগনস্টিক টেস্টিং হিসেবে সিভিএস অথবা এমনিওসেন্টেসিস (amniocentesis) করাবেন কিনা তা সিদ্ধান্ত নেওয়ার জন্যে বেশি সময় পাবেন।\nতবে এটা বোঝা জরুরি যে, সিভিএস বা এমনিওসেন্টেসিসের মাধ্যমে আপনি সরাসরি জেনে যাবেন না যে শিশুর কোন জেনেটিক ডিজঅর্ডার আছে কিনা। তার আগে ক্যারিয়ার স্ক্রিনিং করাতে হবে যার মাধ্যমে আপনি এবং আপনার সঙ্গীর কি মিউটেশন আছে তা জানবেন এবং পরবর্তীতে এসব পরীক্ষা করে শিশুর মধ্যে সেই মিউটেশন আছে কিনা তার খোঁজ করবেন।\nএছাড়া আগে আগে স্ক্রিনিং করানোর আরো অন্যান্য সুবিধাও আছে। যেমন স্ক্রিনিং এ যদি শিশুর অন্য কোন রোগ ধরা পড়ে, তাহলে তার জন্যে আগে থেকেই চিকিৎসা ব্যাবস্থা গ্রহণ করে রাখতে পারবেন। এছাড়া কোন ডাক্তার ভালো হবে, কিভাবে চিকিৎসা করা হবে সেসব ঠিক করতে পারবেন যাতে শিশু ভূমিষ্ট হওয়ার সাথে সাথেই চিকিৎসা শুরু করে দেওয়া যায়।\nনিচে বংশগত কিছু রোগ নিয়ে আরো বিস্তারিত আলোচনা করা হলো। মূলত এই দুরারোগ্য রোগগুলোই খোঁজা হয়ে থাকে ক্যারিয়ার স্ক্রিনিং এ-\nসিস্টিক ফিব্রোসিস স্ক্রিনিং\nসিস্টিক ফিব্রোসিস বা সিএফ (CF) এক ধরণের প্রাণঘাতী বংশগত রোগ। সিএফ এ আক্রান্ত রোগীদের বিভিন্ন শ্বাসকার্যজনিত সমস্যা( যার মধ্যে ফুসফুসের ইনফেকশন এবং ফুসফুসের বিভিন্ন যায়গায় ক্ষত ও রয়েছে), হজমের সমস্যাসহ আরো বিভিন্ন জটিলতা থাকে।\nমূলত ককেশিয়ান অঞ্চলের মানুষদের এবং সিস্টিক ফিব্রোসিসে আক্রান্ত অথবা বাহক হিসেবে পরিচিত এমন কারো সাথে আত্মীয়তার সম্পর্ক আছে এমন মানুষের ক্ষেত্রে এ রোগের ঝুঁকি বেশি থাকে। প্রতি ২৯ জন ককেশিয়ান ব্যক্তির মধ্যে ১ জন ব্যক্তি অস্বাভাবিক সিস্টিক ফিব্রোসিস জিন নিয়ে জন্মগ্রহণ করেন যেখানে হিস্প্যানিক আমেরিকানদের ক্ষেত্রে প্রতি ৪৬ জনে ১ জন, আফ্রিকান আমেরিকান ক্ষেত্রে প্রতি ৬১ জনে একজন এবং এশিয়ান আমেরিকানদের ক্ষেত্রে প্রতি ৯০ জনে একজনের মধ্যে এই জিন দেখা যায়।\nযেহেতু সিস্টিক ফিব্রোসিস বেশ প্রচলিত একটি রোগ, তাই সব নারীদের রুটিন প্রিন্যাটাল প্ল্যানিংয়েই এই রোগের পরীক্ষা রাখার ব্যাপারে পরামর্শ দিয়ে থাকে আমেরিকান কলেজ অফ অবসটেট্রিশিয়ান এন্ড গাইনোকোলোজিস্ট (ACOG)। পরীক্ষায় আপনার মধ্যে যদি বিশেষ লক্ষণ দেখা যায়, তাহলে আপনার সঙ্গীকেও পরীক্ষা করাতে হবে।\nককেশিয়ানদের মধ্যে বাবা মা দুজনই বাহক এমন ঘটনা ঘটে প্রতি ৮৪১ টিতে ১ টি। যদি মা বাবা দুজনই বাহক হয়ে থাকে, তাহলে শিশুর এই রোগ হওয়ার সম্ভাবনা প্রতি ৪ জনে ১ জন।\nমনে রাখতে হবে, কোন পরীক্ষাই শতভাগ নির্ভুল নয়, কিন্তু আপনার এবং আপনার সঙ্গীর কারোর মধ্যেই যদি সিএফ এর মিউটেশন পাওয়া না যায় তাহলে শিশুর এই রোগে আক্রান্ত হওয়ার সম্ভাবনা ০.৫ শতাংশেরও কম থাকে।\nসিকল সেল স্ক্রিনিং\nসিকল সেল ডিজিজ হলো দুর্বল লোহিত রক্তকণিকা জনিত অসুখ।\nআফ্রিকান, ক্যারিবিয়ান, দক্ষিণ বা মধ্য আমেরিকান, ভূমধ্যসাগরীয় অঞ্চল, ইন্ডিয়ান এবং আরবাঞ্চলের মানুষদের এ রোগের ঝুঁকি বেশি থাকে। ন্যাশনাল ইনস্টিটিউট অফ হেলথ এর এক হিসাব অনুযায়ী প্রতি ১৩ জন আফ্রিকান আমেরিকানদের মধ্যে ১ জন এই রোগের জিন বহন করে থাকে।\nআপনি যদি এ রোগের বাহক হন, তাহলে আপনার সঙ্গীকেও পরীক্ষা করাতে হবে। মা-বাবা দুজনই যদি সিকল সেল ডিজিজের (অথবা একই ধরণের রক্তকণিকা জনিত সমস্যার) বাহক হন, তাহলে শিশুর সিকল সেল ডিজিজে আক্রান্ত হয়ে জন্মানোর সম্ভাবনা প্রায় ২৫%।\nথ্যালাসেমিয়া বলতে বিভিন্ন প্রকারের জন্মগত রক্তের ব্যাধিকে বোঝায় যার মধ্যে কিছু কিছু একদম হালকা থেকে শুরু করে প্রাণঘাতী এনিমিয়াসহ আরো বিভিন্ন রকমের জটিলতা সৃষ্টি করতে পারে। বিশ্ব স্বাস্থ্য সংস্থার হিসেব অনুযায়ী, বিশ্বে থ্যালাসেমিয়া রোগের বাহক প্রায় ২৫০ মিলিয়ন।\nদক্ষিণ পূর্ব এশিয়া, চায়না, ইন্ডিয়া, আফ্রিকা, মধ্যপ্রাচ্য, ইটালি, গ্রীস এবং ভূমধ্যসাগরীয় অঞ্চলের মানুষেরা এই রোগের ঝুঁকিতে বেশি থাকে। এছাড়া কোন দম্পতির দুই পক্ষের পরিবারের মধ্যে পূর্বে কারো থ্যালাসেমিয়া থাকলে অথবা থ্যালাসেমিয়ার বাহক হিসেবে পরিচিতি থাকলে তাহলেও এই রোগের ঝুঁকি থাকে। ল্যাব ওয়ান ফাউন্ডেশন অফ থ্যালাসেমিয়ার হিসেব মতে, বাংলাদেশের বর্তমানে ১ কোটি ১০ লাখ থ্যালাসেমিয়ার বাহক রয়েছে। এছাড়া প্রতিবছর দেশে জন্ম নিচ্ছে সাড়ে সাত হাজার থ্যালাসেমিয়া আক্রান্ত শিশু।\nযাদের মধ্যে থ্যালাসেমিয়ার বিশেষ লক্ষণ দেখা যায়, তাদের মধ্যে হালকা রক্তশূন্যতাও থাকে। যদি আপনার প্রাথমিক রক্ত পরীক্ষায় দেখা যায় যে আপনার লোহিত রক্তকণিকা ছোট কিন্তু আয়রণের পরিমাণ স্বাভাবিক- তাহলে থ্যালাসেমিয়ার বিশেষ লক্ষণ খুঁজতে আরো পরীক্ষা করানোর প্রয়োজন হবে।\nআপনি যদি বাহক হন, তাহলে আপনার সঙ্গীকেও পরীক্ষা করাতে হবে। আপনারা দুজনই যদি থ্যালাসেমিয়ার (অথবা আপনার সঙ্গী যদি একই ধরণের লোহিত রক্তকণিকাজনিত রোগ যেমন সিকল ডিজিজের) বাহক হন, তাহলে শিশুর এই রোগ নিয়ে জন্মগ্রহণ করার সম্ভাবনা অনেক অনেক বেশি থাকে।\nটে-স্যাকস (Tay-Sachs) স্ক্রিনিং\nটে-স্যাকস কেন্দ্রীয় স্নায়ুতন্ত্রজনিত এক ধরণের প্রাণঘাতী অসুখ। আমেরিয়ায় প্রতি ২৫০ জনের মধ্যে ১ জন টে-স্যাকসের বাহক।\nমধ্য এবং পূর্ব ইউরোপীয় ইহুদি(আশকেনাজি,), ফ্রেঞ্চ কানাডিয়ান এবং কাজুনসদের মধ্যে এই রোগের বাহক বেশি – প্রায় ২৭ জনের মধ্যে ১ জন। আইরিশ আমেরিকানদের মধ্যে এ হিসাব প্রতি ৫০ জনে একজন। উপরে উল্লেখিত অঞ্চলের মানুষেরা এবং পরিবারে কারো এ রোগ থাকলে বা বাহক হিসেবে পরিচিত থাকলে তাহলে এই রোগ হওয়ার ঝুঁকি বেশি থাকে।\n(আশকেনাজি ইহুদিদের মধ্যে টে-স্যাকস ছাড়াও প্রাণঘাতী স্নায়বিক অসুখ- ফ্যামিলিয়াল ডিজোটনোমিয়া এবং ক্যানাভান ডিজিজসহ ৩৬ টিরও বেশি বংশগত রোগের ঝুঁকি থাকে।\nযদি আপনার এবং আপনার সঙ্গী উভয়ই এই রোগের বাহক হন, তাহলে তাহলে শিশুও একই রোগে আক্রান্ত হওয়ার সম্ভাবনা প্রতি ৪ জনে ১ জন।\nApril 28, 2019 fairylandbd 0\nশেয়ার করে অন্যদের জানাতে সাহায্য করুন আপনি যদি গর্ভধারণে ইচ্ছুক হন তাহলে গর্ভকালীন সময়ে সুস্বাস্থ্য রক্ষায়...


KGF Chapter 2: দক্ষিণের দাপটে কোণঠাসা বলিউড! দেশের ব্যবসা সফল ছবির তালিকায় দু'নম্বরে KGF ২ - KGF2becomes 2nd most successful film in India beats RRR, Bangla News Bangla Entertainment News\nবাংলা নিউজ > বায়োস্কোপ > KGF Chapter 2: দক্ষিণের দাপটে কোণঠাসা বলিউড! দেশের ব্যবসা সফল ছবির তালিকায় দু'নম্বরে KGF ২\nরেকর্ড ব্যবসা কেজিএফ চ্যাপ্টার ২-র।\nKGF Chapter 2: দক্ষিণের দাপটে কোণঠাসা বলিউড! দেশের ব্যবসা সফল ছবির তালিকায় দু'নম্বরে KGF ২\n১ মিনিটে পড়ুন . Updated: 05 May 2022, 07:43 PM IST\nপ্রথম চারের তিনটিই দক্ষিণী ছবি, আয়ের নিরিখে বলিউডকে অনেকটা পিছনে ফেলল দক্ষিণ ভারতীয় ফিল্ম ইন্ডাস্ট্রি।\nরকি ভাই-কে নিয়ে উন্মাদনা কিছুতেই কমছে না, এর মাঝেই একের পর এক মাইলস্টোন গড়েই চলেছে যশ অভিনীত ‘কেজিএফ চ্যাপ্টার ২’। উত্তর বনাম দক্ষিণ বিতর্কের মাঝেই হিন্দি বলয়ে যশ অভিনীত ছবি রেকর্ড ব্যবসা করেছে। আরআরআর, পুষ্পা, কেজিএফ-এর মতো ছবির সাফল্যই বলে দিচ্ছে তেলুগু, তামিল, কন্নড় ছবি এখন উত্তর ভারতের দর্শকদের মনে ঘর করে নিয়েছে।\nএদিন ট্রেড অ্যানালিস্ট তরণ আদর্শ টুইটারে জানান, কেজিএফ ২-এর হিন্দি সংস্করণ হারিয়ে দিয়েছে আমিরের দঙ্গলকে।পাশাপাশি আরআরআর-কে টপকে দেশের সবচেয়ে ব্যবসা সফল ছবির তালিকায় আপতত দু' নম্বরে রয়েছে যশ-সঞ্জয় দত্ত অভিনীত কেজিএফ ২। এক নম্বর স্থানটি দখলে রেখেছে রাজামৌলির ‘বাহুবলী ২’।\nএই মুহূর্তে ‘বাহুবলী ২: দ্য কনক্লিউশন’-এর হিন্দি ডাবড ভার্সনের আয় ৫১০.৯৯ কোটি টাকা। অন্যদিকে এই মূহূর্তে কন্নড় ছবি কেজিএফ ২-এর হিন্দি সংস্করণ দেশব্যাপী আয় করেছে ৩৯১.৬৫ কোটি টাকা। খুব বেশি দূরে নেই এসএস রাজামৌলীর অপর ছবি ‘RRR’, এই ছবির আয় (হিন্দি ভার্সন) ৩৬০.৩১ কোটি টাকা।\nএকথা অস্বীকার করবার জো নেই বলিউডকে জুজু দেখাচ্ছে দক্ষিণী ছবি। সংকটে বলিউডের ভবিষ্যত, বলছেন বক্স অফিস বিশেষজ্ঞরা। উত্তর ভারতের বাজার যে দ্রুত গতিতে দখল করছে দক্ষিণের ছবি, তাতে কপালে ভাঁজ বলিউড প্রযোজকদের।\nভারতের বক্স অফিসে দঙ্গল পিছিয়ে পড়লেও বিশ্বব্যাপী বক্স অফিস মেলালে কিন্তু সর্বোচ্চ আয়কারী ভারতীয় ছবি আমির খানের এই ফিল্ম। মিস্টার পারফেকশানিস্টের ‘দঙ্গল’ ২.০২৪ কোটি টাকা আয় করেছে, অন্যদিকে রাজামৌলিরই ‘বাহুবলী: দ্য কনক্লিউশন-এর মোট আয় ১,৮১০ কোটি টাকা। আসলে ‘দঙ্গল’ ছবির কালেকশনের অধিকাংশই এসেছে চিনের মার্কেট থেকে। ‘থ্রি ইডিয়টস’-এর পর আমির খানের ‘দঙ্গল’ও ব্যাপর জনপ্রিয় হয়েছে চিনের বক্স অফিসে। কিন্তু ‘বাহুবলী’ সেই কামাল করে দেখাতে ব্যর্থ হয়েছে তিনে। এখনও পর্যন্ত বিশ্বব্যাপী বক্স অফিসে ‘আরআরআর’-এর কালেকশন ১১১২ কোটি টাকা, অন্যদিকে কেজিএফ ২-এর আয় পৌঁছেছে ১০৮৬ কোটিতে। চতুর্থ ভারতীয় ছবি হিসাবে ১০০০ কোটির মাইলস্টোন ছুঁয়েছে এই ছবি।\nKGF2KGF Chapter2RRR Dangal Indian box office


ভাবটা এমন, বাংলায় কটা করোনা ছেড়ে দিতে পারলে ভাল হত, কেন্দ্রকে কটাক্ষ মমতার - Bengal CM Mamata Banerjee blamed central government for faulty COVID 19 Kits , Bangla News\nনবান্নে মমতা। ফাইল ছবি\nভাবটা এমন, বাংলায় কটা করোনা ছেড়ে দিতে পারলে ভাল হত, কেন্দ্রকে কটাক্ষ মমতার\n১ মিনিটে পড়ুন . Updated: 22 Apr 2020, 04:59 PM IST HT Bangla Correspondent\nএদিন রাজীব সিনহা বলেন, পশ্চিমবঙ্গে এখনো পর্যন্ত করোনা পরীক্ষা হয়েছে ৭০৩৫টি। তার মধ্যে গত ২৪ ঘণ্টায় হয়েছে ৮৫৫টি পরীক্ষা। এর মধ্যে ২৬ জনের নমুনা পজিটিভ এসেছে।\nপশ্চিমবঙ্গে করোনা পরীক্ষার সংখ্যা একটু বাড়তেই সুর চড়ালেন মুখ্যমন্ত্রী মমতা বন্দ্যোপাধ্যায়। বুধবার নবান্ন কেন্দ্রীয় সরকার করোনা পরীক্ষার কিট পাঠাচ্ছে না বলে সরব হলেন তিনি। মুখ্যমন্ত্রীর দাবি, নিজেদের কেনা কিট দিয়ে পরীক্ষা করতে হচ্ছে রাজ্য সরকারকে।\nবিশ্বজোড়া সমালোচনার পর চলতি সপ্তাহের শুরু থেকে পশ্চিমবঙ্গে করোনা পরীক্ষায় কিছুটা গতি এসেছে। আর তার জেরে কিছুটা বেড়েছে মোট নমুনা পরীক্ষা সংখ্যা। যদিও তা এখনও বড় রাজ্যগুলির থেকে অনেক পিছনে। এরই মধ্যে করোনা পরীক্ষার জন্য কেন্দ্রীয় সরকার কিট পাঠাচ্ছে না বলে সুর চড়ালেন তিনি। এদিন নবান্নে মুখ্যমন্ত্রীর পাশে বসে করোনা পরীক্ষা নিয়ে পরিসংখ্যান তুলে ধরেন মুখ্যসচিব রাজীব সিনহা। তার পরই কেন্দ্রের উদ্দেশে আক্রমণ শানান মুখ্যমন্ত্রী।\nএদিন রাজীব সিনহা বলেন, পশ্চিমবঙ্গে এখনো পর্যন্ত করোনা পরীক্ষা হয়েছে ৭০৩৭টি। তার মধ্যে গত ২৪ ঘণ্টায় হয়েছে ৮৫৫টি পরীক্ষা। এর মধ্যে ২৬ জনের নমুনা পজিটিভ এসেছে।\nতিনি জনিয়েছেন, ৭০৩৫টি নমুনা পরীক্ষার জন্য ৩৪৫৬টি আরএনএ এক্সট্রাক্টর (পরীক্ষায় প্রয়োজনীয় এক রকমের রাসায়নিক) পাঠিয়েছে কেন্দ্রীয় সরকার। এছাড়া ২,৫০০টি ভাইরাস ট্রান্সফার মিডিয়াম (পরীক্ষায় প্রয়োজনীয় আরেকটি জিনিস) পাঠিয়েছে ICMR. প্রতিটি পরীক্ষার জন্য ২টি করে মিডিয়াম প্রয়োজন হয়। সেই হিসাব মতো আমাদের ১৪,০০০-এর বেশি মিডিয়াম লেগেছে। বাকি মিডিয়াম রাজ্য সরকার নিজে কিনেছে। এখনো ৪৫,০০০ মিডিয়াম অর্ডার দেওয়া আছে বলে জানান তিনি।\nএর পরই মুখ খোলেন মুখ্যমন্ত্রী, সংবাদমাধ্যমের একাংশ পশ্চিমবঙ্গকে বদনাম করার চেষ্টা করছে বলে দাবি করেন তিনি। বলেন, ‘ভাবটা এমন যেন পশ্চিমবঙ্গে কটা করোনা ছেড়ে দিতে পারলে ভাল হত।‘\nমুখ্যমন্ত্রীর দাবি, পশ্চিমবঙ্গে এখন কার্যত কেন্দ্রের পাঠানো করোনা পরীক্ষার কোনও কিটই নেই। কারণ ব়্যাপিড টেস্ট কেন্দ্র বন্ধ রাখতে বলেছে। এছড়া আরেক ধরনের কিট ত্রুটিপূর্ণ বলে ফিরিয়ে নিগে গিয়েছে। আর অ্যান্টিবডি কিট আজ পর্যন্ত পশ্চিমবঙ্গে পৌঁছয়নি। মুখ্যমন্ত্রীর প্রশ্ন এর দায় কার?\nরাজ্য স্বাস্থ্য দফতরের প্রশংসা করে মুখ্যমন্ত্রী জানান, ‘ভাগ্যিস আমাদের হেলথ ডিপার্টমেন্ট কিছু নিজে অর্ডার দিয়েছিল। এখন কিছুটা রয়েছে সেটা দিয়ে কাজ চালাচ্ছে। সময়মতো টেস্ট না করলে পেশেন্ট মারা যেতে পারে। কার দোষ এটা?’\nতবে এদিন মুখ্যমন্ত্রীর বক্তব্যের সঙ্গে রবিবার রাজ্য স্বাস্থ্য দফতরের টুইট মিলছে না। সেই টুইটে রাজ্য স্বাস্থ্য দফতরের তরফে দাবি করা হয়েছিল, করোনা পরীক্ষার নতুন যে কিট এসেছে তা ত্রুটিপূর্ণ। আগে পুনের NIV-যে কিট পাঠিয়েছিল তা নির্ভুল ছিল। প্রশ্ন উঠছে, ভাল কিট যখন হাতে ছিল তখন পরীক্ষা হয়েছে ধীর গতিতে। আর কিট খারাপ বেরনোর পর বেড়েছে পরীক্ষার গতি।


শাহ ওয়ালিউল্লাহ দেহলভী: Shah Waliullah Dehlawi Books | ইসলামিক বই সমাহার\nশাহ ওয়ালিউল্লাহ দেহলভী: Shah Waliullah Dehlawi Books\nশাহ ওয়ালিউল্লাহ দেহলভী কর্তৃক রচিত ইসলামিক pdf বই ডাউনলোড করতে নিচে নামের উপর ক্লিক করুন।\n১। কুরআন ব্যাখ্যার মুলনীতি\n২। বুস্তানুল মুহাদ্দিসিন\n৩। মতবিরোধ পূর্ণ বিষয়ে সঠিক পন্থা অবলম্বনের উপায়\n৪। মুসলিম বোন ও পর্দার হুকুম\n৫। হুজ্জাতুল্লাহিল বালিগাহ ১ম খন্ড\n৬। হুজ্জাতুল্লাহিল বালিগাহ ২য় খন্ড\nজন্ম ও শিক্ষাঃ শাহ ওয়ালিউল্লাহ মুহাদ্দিস দেহলভি (রহ.) ১১১৪ হিজরি মোতাবেক ১৭০৩ খ্রিস্টাব্দে দিল্লিতে জন্মগ্রহণ করেন। পিতা শাহ আবদুর রহিম (রহ.) ছিলেন সমকালের বিখ্যাত আলেম ও মুসলিম চিন্তাবিদ। সম্রাট আলমগীর সর্বোচ্চ উলামা পরিষদে শাহ আবদুর রহিম (রহ.)-এর নাম অন্তর্ভুক্ত করেন এবং ফাতাওয়ায়ে আলমগিরি সম্পাদনা ও পরিমার্জনের দায়িত্বে নিয়োজিত হন। পিতার কাছে শাহ ওয়ালিউল্লাহ (রহ.)-এর শিক্ষাজীবন শুরু হয়। কোরআন-হাদিসের পাশাপাশি তিনি আরবি ও ফারসি ব্যাকরণ ও সাহিত্য, উচ্চতর দর্শন, ধর্মতত্ত্ব, অধিবিদ্যা, অতীন্দ্রিয়তা ও আইনশাস্ত্রের পাঠ নেন। ১১৩১ হিজরি (১৭১৮ খ্রি.) পিতার ইন্তেকাল হলে তাঁর প্রতিষ্ঠিত মাদরাসায়ে রহিমিয়ার শিক্ষক হিসেবে কর্মজীবন শুরু করেন এবং ১২ বছর শিক্ষাদান করেন।\nমক্কায় গমন ও উপমহাদেশে হাদিসচর্চার বিস্তারঃ ১১৪৩ বা ১১৪৪ হিজরিতে ২৯ বছর বয়সে তিনি মক্কায় গমন করেন এবং ১১৪৫ বা ১১৪৬ সাল পর্যন্ত সেখানে অবস্থান করেন। এ সময় তিনি হজব্রত পালন করেন এবং মক্কা-মদিনার বিশিষ্ট হাদিসবিশারদদের কাছে হাদিসের পাঠ গ্রহণ করেন। দেশে ফিরে তিনি ইলমে হাদিসের পাঠদান ও গ্রন্থ রচনায় মনোযোগ দেন। শাহ ওয়ালিউল্লাহ দেহলভি (রহ.) ভারতীয় উপমহাদেশে ইলম হাদিসচর্চার নতুন দিগন্ত উন্মোচন করেন। হাদিসচর্চায় তাঁর অসামান্য অবদানের জন্য তাঁকে ‘মুহাদ্দিসে দেহলভি’ উপাধি দেওয়া হয়।\nদর্শনচর্চার নতুন ধারাঃ উমাইয়া যুগে ইসলামী জ্ঞান-বিজ্ঞানে যখন দর্শনশাস্ত্র যুক্ত হয়, তখন থেকে মুসলিম দার্শনিকদের ভেতর দুটি ধারা সৃষ্টি হয়। এক. যাঁরা পশ্চিমা বা গ্রিক দর্শনের আলোকে ইসলামী বিশ্বাস ও বিধি-বিধানের যৌক্তিকতা ও গ্রহণযোগ্যতা বিশ্লেষণ করতেন, দুই. যাঁরা গ্রিক দর্শনের অনুগামীদের পক্ষ থেকে ইসলামী আকিদা, মূল্যবোধ ও বিধি-বিধানের ওপর উত্থাপিত বিভিন্ন প্রশ্ন ও অভিযোগের উত্তর দিতেন। হুজ্জাতুল ইসলাম ইমাম গাজালি (রহ.) প্রধানত দ্বিতীয় ধারার দার্শনিক ছিলেন। তিনি তাঁর ‘তাহাফাতুল ফালাসিফা’ রচনার মাধ্যমে এ ধারাকেই শক্তিশালী করেন। তবে তিনি ইহয়াউ উলুমিদ্দিন রচনার মাধ্যমে মুসলিম দর্শনে তৃতীয় একটি ধারার সূর্যোদয় করেন। তা হলো, গ্রিক বা পশ্চিমা দর্শনের সঙ্গে তুলনা বা সংঘাতে না গিয়ে শরিয়ত ও ইসলামী আকিদা-বিশ্বাসের যৌক্তিকতা ও সৌন্দর্য তুলে ধরা। তবে ইহয়াউল উলুমিদ্দিন গ্রন্থে দর্শন ও সুফিবাদ উভয় শাস্ত্রের প্রতিফলন ঘটায় তার দার্শনিক দিককে চূড়ান্ত বলার অবকাশ নেই। শাহ ওয়ালিউল্লাহ মুহাদ্দিস দেহলভি (রহ.) ‘হুজ্জাতুল্লাহিল বালিগাহ’ রচনা করে ইসলামী বিশ্বাস ও মূল্যবোধ, বিধি-বিধান ও জীবনব্যবস্থার চূড়ান্ত সৌন্দর্য তুলে ধরেছেন। যা একই সঙ্গে মানবজাতির প্রতি আল্লাহর ইচ্ছা ও প্রত্যাশার গূঢ় রহস্য যেমন উন্মোচন করেছে, তেমনি এসব বিধি-বিধানের যৌক্তিকতা নিয়ে উত্থাপিত প্রশ্নের উত্তরও দিয়েছে। এবং তিনি তা করেছেন মানবিক যুক্তি ও ঐশ্বরিক প্রজ্ঞার সমন্বয়ে।\nশিক্ষা সংস্কারঃ শাহ ওয়ালিউল্লাহ (রহ.)-এর সময়ে ইসলামী শিক্ষাধারার পাঠক্রমে কোরআন ও হাদিসের স্থান ছিল খুবই সীমিত। কয়েক শতাব্দীকালের প্রাচীন দর্শন ও যুক্তিবিদ্যাকে সর্বাধিক গুরুত্ব দেওয়া হতো। কোরআনের গ্রহণযোগ্য ব্যাখ্যা গ্রন্থ ও হাদিসের নির্ভরযোগ্য কিতাবগুলো পাঠক্রমের বাইরে ছিল। শাহ ওয়ালিউল্লাহ (রহ.) কোরআন-হাদিস তথা নসভিত্তিক জ্ঞানচর্চায় গুরুত্ব দেন এবং উপমহাদেশে হাদিসশাস্ত্রের বিশুদ্ধ ছয় গ্রন্থের সর্বাত্মক পাঠদান শুরু করেন। নিজে তাফসির (কোরআনের ব্যাখ্যা) ও হাদিসশাস্ত্রের ওপর একাধিক মৌলিক গ্রন্থ রচনা করেন। একইভাবে তিনি সম্রাট আলমগীর-পরবর্তী দিল্লির শাসকদের ইসলামের প্রতি উদাসীনতা ও রাজনৈতিক দুর্দশা বিবেচনা করে রাষ্ট্রীয় পৃষ্ঠপোষকতানির্ভর শিক্ষাব্যবস্থার বিপরীতে স্বাধীন ও স্বনির্ভর শিক্ষাপ্রতিষ্ঠান গড়ে তোলার ওপর গুরুত্বারোপ করেন। এমনকি তিনি নিজের মাদরাসা দিল্লি থেকে শাহজাহানাবাদে সরিয়ে নেন।\nবৈপ্লবিক চিন্তাধারাঃ শাহ ওয়ালিউল্লাহ মুহাদ্দিস দেহলভি (রহ.) ছিলেন উপমহাদেশের মুসলিম পুনর্জাগরণ ও বৈপ্লবিক চিন্তাধারার জনক। তাঁর সন্তান ও শিষ্যরাই পরবর্তী সময়ে ভারতীয় উপমহাদেশের স্বাধীনতা আন্দোলন ও মুক্তিসংগ্রামের নেতৃত্ব দিয়েছেন। তিনি প্রথাগত কোনো রাজনৈতিক আন্দোলনের সূচনা করেননি; বরং একটি বৈপ্লবিক চিন্তাধারার জন্ম দিয়েছিলেন। শাসকগোষ্ঠীর অভিপ্রায় এবং স্থানীয় ধর্ম ও সংস্কৃতির প্রভাবে উপমহাদেশে ইসলাম তার সর্বজনীন রূপ হারিয়ে প্রথাসর্বস্ব আচারে পরিণত হয়েছিল। শাহ ওয়ালিউল্লাহ (রহ.) তাঁর লেখনীর মাধ্যমে ‘ইসলাম পরিপূর্ণ জীবন বিধান’ চিরায়ত এ সত্য প্রতিষ্ঠা করেন। তিনি শিক্ষা সংস্কারের মাধ্যমে মুসলিম উম্মাহর চিন্তার পুনর্গঠনে মনোযোগ দেন। শাহ ওয়ালিউল্লাহ (রহ.) ইসলামী জ্ঞান-বিজ্ঞানকে এমন যুক্তিগ্রাহ্যভাবে ঢেলে সাজাতে প্রয়াসী ছিলেন, যার মাধ্যমে ইসলামী বিধি-ব্যবস্থার মূল রহস্য, তথ্য ও দার্শনিক দিক সুস্পষ্ট হয়ে ওঠে এবং মুসলিম পুনর্জাগরণ ও ইসলামী রাজনীতির অভ্যুদয় ঘটে। তাঁর লেখায় উম্মাহর রাজনৈতিক, সাংস্কৃতিক, অর্থনৈতিক মুক্তি ও সমৃদ্ধি এবং সমাজিক উন্নয়নের যাবতীয় উপকরণ সম্পর্কে পথনির্দেশ রয়েছে।\nসংস্কার ও চিন্তাধারার প্রভাবঃ শাহ ওয়ালিউল্লাহ দেহলভি (রহ.)-এর সংস্কার আন্দোলন ও বৈপ্লবিক চিন্তাধারার প্রভাব দুই ভাবে প্রতিফলিত হয়েছিল। এক. দারুল উলুম দেওবন্দের মতো স্বনির্ভর ও স্বাধীন শিক্ষাপ্রতিষ্ঠানের জন্ম হয়েছিল, যার হাত ধরে উপমহাদেশে ইসলামী শিক্ষা পুনর্জীবন লাভ করেছিল, দুই. ঔপনিবেশিক ইংরেজ শাসনের বিরুদ্ধে শাহ আবদুল আজিজ, শাহ ইসমাইল শহিদ, সাইয়েদ আহমদ শহিদ, কাসেম নানুতভি (রহ.)-এর মতো অকুতোভয় সেনাপতির জন্ম দিয়েছিল। মূলত শাহ ওয়ালিউল্লাহ (রহ.)-এর ছেলে ও চিন্তার উত্তরাধিকারী শাহ আবদুল আজিজ (রহ.)-এর ঐতিহাসিক ফতোয়ার মাধ্যমে উপমহাদেশের স্বাধীনতা আন্দোলনের সূচনা হয়েছিল। তিনি ভারতবর্ষকে ‘দারুল হরব’ বা শত্রুকবলিত অঞ্চল ঘোষণা করেন এবং ইংরেজের বিরুদ্ধে যুদ্ধ করা ফরজ বলে ফতোয়া দেন।\nমৃত্যুঃ শাহ ওয়ালিউল্লাহ মুহাদ্দিস দেহলভি (রহ.) ২৯ সফর ১১৭৬ হিজরি ইন্তেকাল করেন এবং শাহজাহানাবাদে তাঁকে দাফন করা হয়। তাঁর পাঁচ ছেলের মধ্যে শাহ আবদুল আজিজ (রহ.) পিতার স্থলাভিষিক্ত হন। শাহ ওয়ালিউল্লাহ (রহ.)-এর প্রায় ৪৩টি বইয়ের নাম পাওয়া যায়। এর মধ্যে ফাতহুর রহমান, ফাউজুল কাবির, ফাতহুল কাবির, হুজ্জাতুল্লাহিল বালিগাহ, আরবাইন, ইজালাতুল খিফা অন্যতম।


Samsung Exynos 1000 may might be Faster Qualcomm Snapdragon 875 soc\nHome টেক জ্ঞান কোয়ালকম স্ন্যাপড্রাগন ৮৭৫ প্রসেসরের থেকে শক্তিশালী হবে স্যামসাংয়ের Exynos 1000\nবর্তমানে Samsung-এর বেশির ভাগ ফোনেই Exynos প্রসেসর দেখা যাচ্ছে। এই সিস্টেম অন চিপ অর্থাৎ SoC চিপসেটটির ডেভেলপার খোদ Samsung। তবে অনেক ইউজারই এই প্রসেসরের পারফরম্যান্স নিয়ে ততটা সন্তুষ্ট নন। বিভিন্ন সময়ে Qualcomm-এর Snapdragon চিপসেটের সাথে এটির তুলনা করা হয়েছে। তবে শোনা যাচ্ছে, পরের বছর স্যামসাং এবং কোয়ালকম তাদের ফ্ল্যাগশিপ চিপসেট প্রকাশের ক্ষেত্রে একজাতীয় কৌশল গ্রহণ করবে। চরম পারফরম্যান্স দেওয়ার জন্য সংস্থাগুলি ব্র্যান্ড নিউ Cortex-X1-এর সাথে বাজি ধরবে।\nস্যামসাং এবং কোয়ালকম আগামী বছর তাদের ফ্ল্যাগশিপ চিপসেট বাজারে আনবে। এখন প্রশ্ন উঠতে পারে কোন সংস্থাটি আরো ভালো পারফরম্যান্স দেবে? এক্ষেত্রে অনেকেই কোয়ালকমকে এগিয়ে রাখবেন। কিন্তু মনে করা হচ্ছে, স্যামসাংয়ের আসন্ন Exynos 1000 প্রসেসরের পারফরম্যান্স, কোয়ালকমের SD875 প্রসেসরকে ছাড়িয়ে যেতে পারে। এই প্রসঙ্গে বলে রাখি, পারফরম্যান্সের এই প্রতিযোগিতায় থাকছেনা Huawei-এর HiSilicon Kirin প্রসেসর।\nসম্প্রতি কোরিয়ান ফোরামের একটি রিপোর্টে স্যামসাং এবং কোয়ালকমের প্রসেসরের তুলনা করে গিকবেঞ্চের স্কোর প্রকাশ করা হয়েছে। রিপোর্ট অনুযায়ী, Galaxy S21 ডিভাইসের দুটি ইউনিটের একটিতে Exynos 1000 এবং অন্যটিতে Snapdragon 875 চিপসেট যুক্ত করে পরীক্ষা করা হয়েছে। জানা গিয়েছে, এই পরীক্ষায় স্ন্যাপড্রাগন ৮৭৫ প্রসেসর যুক্ত একটি Xiaomi ফোনও (Mi 11) ব্যবহার করা হয়েছে। এই পরীক্ষার ফলাফল বেশ চমকপ্রদ! দেখা গেছে, Exynos 1000 প্রসেসর, SD875-এর তুলনায় কিছুটা উচ্চ পারফরম্যান্স সরবরাহ করতে পারে।\nবলা হয়েছে, স্যামসাংয়ের সিঙ্গেল কোর এবং মাল্টি কোর চিপসেট দুটি স্ন্যাপড্রাগন ৮৭৫ চিপসেট ব্যবহৃত ফোনের চেয়ে ভালো পারফরম্যান্স দিয়েছে। এক্ষেত্রে স্যামসাংয়ের স্ন্যাপড্রাগনের সিঙ্গল কোর ভ্যারিয়েন্টটি ১,১৫৯ স্কোর এবং মাল্টি ভ্যারিয়েন্টটি ৪,০৯০ স্কোর করেছে। শাওমির ডিভাইসটি যথাক্রমে ১,১০২ এবং ৪,১১৩ পয়েন্ট পেয়েছে। কিন্তু Exynos 1000 প্রসেসরযুক্ত Galaxy S21 ডিভাইসটি সিঙ্গল কোর টেস্টে ১,৩০২ পয়েন্ট এবং মাল্টি কোরটি ৪,২৫০ পয়েন্ট পেয়েছে। সুতরাং নিঃসন্দেহে স্যামসাংয়ের Exynos প্রসেসরটিকে সেরা হিসেবে বিবেচিত করা যায়।\nকিন্তু, এই পরীক্ষার জন্য কিভাবে এই আন-রিলিজ (বাজারে আসেনি) ফোন বা প্রসেসরগুলির একসাথে অ্যাক্সেস পাওয়া গেছে, সেই নিয়ে প্রশ্ন থেকেই যাচ্ছে। এমনকি ওই রিপোর্টে প্রমাণ হিসেবে কোনো স্ক্রিনশট-ও পোস্ট করা হয়নি। তাই সব মিলিয়ে কিছুটা জিজ্ঞাসা রয়েই যাচ্ছে। তবে যদি এই রিপোর্ট সত্যি হয় তাহলে আগামী দিনে কোয়ালকমসহ বাকি শক্তিশালী চিপসেট নির্মাতারা কী প্রতিক্রিয়া জানাবে – সেটাই দেখার বিষয়। এপ্রসঙ্গে বলে রাখি কোয়ালকমের স্ন্যাপড্রাগন ৮৭৫ প্রসেসর স্যামসাং ইলেকট্রনিক্স তৈরী করবে।


কিভাবে নামাজের মাধূর্য আস্বাদন করা যায়? পর্ব ২২ | QuranerAlo.com - কুরআনের আলো ইসলামিক ওয়েবসাইট\nHome বিষয় সালাত কিভাবে নামাজের মাধূর্য আস্বাদন করা যায়? পর্ব ২২\nকিভাবে নামাজের মাধূর্য আস্বাদন করা যায়? পর্ব ২২\nরুকুঃ বাহ্যিক আমল\nনিজেদেরকে নামাজের জন্য প্রস্তুত করার মানে হল এটা উপলব্ধি করা যে আমরা কার সামনে দাড়াতে যাচ্ছি- আল্লাহ সুবহানা ওয়াতা’আলার সামনে, আমাদের রবের সামনে, সমস্ত দয়ালুর চেয়েও মহান সেই দয়ালু ও পরম করুনাময়ের সামনে। আমরা বাহ্যিকভাবে নিজেদেরকে পরিচ্ছন্ন করি কারণ আমরা পবিত্রতম সত্তা আল্লাহর সামনে দাঁড়াচ্ছি; আর আমাদের অন্তরকে বিনীত করি কারণ আমরা তাঁর সামনে দাঁড়াচ্ছি যিনি সর্বোচ্চ মহান। আমাদের মন ভয় আর আশার মাঝে অবস্থান করে, কিন্তু পুরো মন জুড়ে থাকে তাঁর প্রতি ভালোবাসা। যখন আমরা সূরা ফাতিহা পড়ি, আমরা প্রতিটি আয়াত একটু থেমে থেমে পড়ি কারণ আল্লাহ স্বয়ং আয়াতগুলোর জবাব দিচ্ছেন এবং আমরাও যেন সেই আয়াত নিয়ে চিন্তা করতে পারি। আর যখন এরপর অন্য একটি ছোট সূরা পড়ি, আমরা বুঝতে পারি এই কালামগুলো আমাদেরকে উদ্দেশ্য করে আল্লাহ বলেছেন।\nযখন আমরা সূরা ফাতিহার পর অন্য একটি সূরা পাঠ করে শেষ করব; তারপর আমাদের দুইহাত উঠিয়ে বলব “আল্লাহু আকবর”।আব্দুল্লাহ ইবনে উমর (রাঃ) থেকে বর্ণিত, তিনি বলেন: “আমি রাসুলুল্লাহ (সাঃ) কে দেখেছি, তিনি যখন সালাতের জন্য দাঁড়াতেন তখন উভয় হাত কাঁধ বরাবর উঠাতেন। এবং যখন তিনি রুকু’র জন্য তাকবীর বলতেন তখনও এরূপ করতেন। আবার যখন রুকু থেকে মাথা উঠাতেন তখনও এরূপ করতেন এবং ‘সামি’আল্লাহু লিমান হামিদাহ’ বলতেন। তবে সিজদার সময় এরূপ করতেন না।” [সহীহ বুখারীঃ ৭০০ ইফা]\nমনে রাখবেন, নামাজের মধ্যে প্রায় প্রতিটি ভঙ্গি পরিবর্তনের সময় আমরা ‘আল্লাহু আকবার’ বলি (রুকু থেকে উঠার সময় ছাড়া)। এতে আমরা নিজেদেরকে সজাগ করি এবং এটা স্মরণ করাই যে আমাদের মনের ভেতরের দুনিয়াবি সমস্ত কিছুর চেয়ে আল্লাহ মহান। তারপর রুকুতে আমরা আমাদের মাথা ঝুকাই। আর যখন আমরা মাথা নোয়াবো, তখন তা আমরা আমাদের নবী (সাঃ) অনুকরণে করব। রুকুর সময় হাত দুটিকে হাঁটুর উপর দৃঢ়ভাবে রাখব এবং আঙ্গুলগুলোকে বিচ্ছিন্নভাবে রাখব [সুনানে আবু দাউদঃ ৮৬৮ ইফা]\nআমরা অনেকেই রুকু এবং সিজদায় যেয়ে তাড়াহুড়া করি, অথচ এই রোকনগুলোতে যথাযথ সময় পর্যন্ত আমাদের অবস্থান করা খুবই জরুরী।‘বারা’আ (রাঃ) থেকে বর্ণিত, তিনি বলেন: “সালাতে দাঁড়ানো ও বসা অবস্থা ছাড়া নবী (সাঃ) এর রুকু, সিজদা, দুই সিজদার মধ্যবর্তী সময় এবং রুকু থেকে উঠে দাঁড়ানো, এগুলো প্রায় সমপরিমান ছিল।” [সহীহ বুখারী ৭৫৬ ইফা]\nহাফস ইবনে উমর (রাঃ) যায়িদ ইবনে ওয়াহব (রাঃ) থেকে বর্ণিত, তিনি বলেন: “হুযাইফা (রাঃ) এক ব্যাক্তিকে দেখলেন যে, সে রুকু ও সিজদা ঠিকমতো আদায় করছে না। তিনি তাকে বললেন, তোমার সালাত হয়নি। যদি তুমি (এই অবস্থায়) মারা যাও, তা হলে আল্লাহ কর্তৃক মুহাম্মাদ (সাঃ) কে প্রদত্ত আদর্শ হতে বিচ্যুত অবস্থায় তুমি মারা যাবে।” [সহীহ বুখারীঃ ৭৫৫ ইফা]\nআমরা আগের পর্বগুলোতে উল্লেখ করেছিলাম যে নামাজের শুরুতে বিভিন্ন দোয়া বা সানা আছে (পর্ব ১৩)। ঠিক তেমনি রুকুরও বিভিন্ন দোয়া আছে। আমরা চেষ্টা করব সেই দোয়া গুলো মুখস্থ করে নিতে এবং ঘুরিয়ে ফিরিয়ে একেক সময় একেক দোয়া পড়তে; যাতে দোয়া গুলো আমাদের সচেতন প্রার্থনা হয়, শুধুমাত্র মুখস্থ বুলি না হয়।\n১) আমরা তিনবার বলবঃ সুবহানা রব্বিয়াল ‘আযীম। অর্থ: “আমার মহান আল্লাহর পবিত্রতা বর্ণনা করছি।” [সহীহ আত-তিরমিযী ১/৮৩]\nযখন আমরা বলি ‘সুবহানাল্লাহ’ বা ‘সুবহানা রব্বিই’, আমরা আল্লাহ যে সমস্ত রকম অপূর্ণতা বা অপবিত্রতা থেকে মুক্ত তা ঘোষণা করছি। আর ‘রব্বিই’ বলতে ‘আমার রব’ বোঝায়, যা দিয়ে আমাদের সাথে আল্লাহর অতি নিকট-সম্পর্ক ও ভালোবাসা অনুভব করি।\n২) সুব্বুহুন, ক্কুদ্দুসুন, রব্বুল মালা-ইকাতি ওয়াররুহ। অর্থ: “ফেরেশতাবৃন্দ এবং রুহুল কুদস (জিব্রাঈল আঃ) এর রব প্রতিপালক স্বীয় সত্তায় পূত এবং গুণাবলীতেও পবিত্র।” [মুসলিম ১/৩৫৩, আবু দাউদ ১/২৩০]\n৩) সুবহানাকা আল্লাহুম্মা রব্বানা ওয়া বিহামদিকা আল্লাহুম্মাগফিরলী। অর্থ: “হে আল্লাহ! আমাদের রব। তোমার পূত পবিত্রতা ঘোষণা করি, তোমার প্রশংসা সহ। হে আল্লাহ আমাকে তুমি মাফ করে দাও।” [বুখারী ১/৯৯, মুসলিম ১/৩৫০]\n৪) আল্লাহুম্মা লাকা রাকা’তু ওয়াবিকা ‘আ-মানতু ওয়ালাকা আসলামতু খশা’আ লাকা সাম’ঈ ওয়া বাসারী ওয়া মুখখী ওয়া ‘আযামী ওয়া ‘আসাবী ওয়া মাতাক্কল্লাবিহী ক্কদামী। অর্থ: “হে আল্লাহ! আমি তোমারই জন্য রুকু (মাথা অবনত) করেছি, একমাত্র তোমার কাছে আত্মসমর্পণ করেছি, আমার কান, আমার চোখ, আমার মস্তিস্ক, আমার হাড়, আমার স্নায়ু, আমার সমগ্র সত্তা তোমার ভয়ে শ্রদ্ধায় বিনয়াবনত।” [মুসলিম ১/৫৩৪]\n৫)সুবহানা যীল জাবারু-তি ওয়াল মালাকু-তি ওয়াল কিবরিয়াই ওয়াল ‘আযামাতি। অর্থ: “পাক পবিত্র সেই মহান আল্লাহ যিনি বিপুল শক্তির অধিকারী, বিশাল সাম্রাজ্য, বিরাট গৌরব, গরিমা এবং অতুল্য মহত্বের অধিকারী।” [আবু দাউদ ১/২৩০]\nপরের পর্বে রুকুর আভ্যন্তরীণ বৈশিষ্ট্য নিয়ে আলোচনা করব ইনশাআল্লাহ।\nকিভাবে নামাজের মাধূর্য আস্বাদন করা যায়\nPrevious articleইসলামে মাল্টি লেভেল মার্কেটিং (এমএলএম) এর বিধান\nNext articleইমাম বুখারী (রহ.) এর সংক্ষিপ্ত জীবনী


মুহাম্মাদ আশরাফ বিন আলতাফ - জামেয়া ইসলামিয়া পটিয়া\n‘আবু হানীফা ওয়া আসহাবুহুল মুহাদ্দিসুন’ নামে ইলাউস সুনানের একটি মুকাদ্দিমা রয়েছে। এটি ইদারাতুল কুরআন করাচি থেকে ছেপেছিল। ১৯৮৯ সালে বৈরুতের দারুল ফিকরিল আরাবিয়া থেকেও ছেপেছে। উভয় সংস্করণে এই মুকাদ্দিমাটিকে সূচির মাধ্যমে মিলিয়ে দেখলাম যে, সম্পূর্ণ এক ও অভিন্ন। আমরা জানতাম, কিতাবটি যফর আহমদ ওছমানী রাহ.-এর প্রণীত। যেমনটি জুমাদাল উখরা ২৮ হি. আলকাউসারেও বলা হয়েছে এবং করাচি সংস্করণেও তেমনি রয়েছে। কিন্তু এখন দেখছি, দারুল ফিকর কর্তৃক প্রকাশিত নুসখায় মুসান্নিফ হচ্ছেন হাবীব আহমদ কিরানভী রাহ.। এর কারণ কী? জানিয়ে বাধিত করবেন।\nআসলে ‘ইলাউস সুনান’-এর সর্বমোট তিনটি মুকাদ্দিমা রয়েছে, যা আলাদা আলাদা তিনটি কিতাবের মতো। প্রথমটি উসূলে হাদীস বিষয়ক মুকাদ্দিমা, যা পরে শায়খ আবদুল ফাত্তাহ আবু গুদ্দাহ রা.-এর তাহকীক ও তালীকের মাধ্যমে ‘কাওয়াইদ ফী উলূমিল হাদীস’ নামেও প্রকাশিত হয়েছে। এটি লিখেছেন ইলাউস সুনানের মূল মুসান্নিফ মাওলানা যফর আহমদ ওছমানী রাহ. (১৩১০ হি.-১৩৯৪ হি.)।\nদ্বিতীয়টি ফিকহ বিষয়ক মুকাদ্দিমা। এটিকে পরবর্তীতে ‘ফাওয়াইদ ফী উলূমিল ফিকহ’ নামেও নামকরণ করা হয়েছে। হযরত থানভী রাহ.-এর নির্দেশে এটি লিখেছেন মাওলানা হাবীব আহমদ কিরানভী রাহ.। মূলত হাদীস ও ফিকহ বিষয়ক এই উভয় মুকাদ্দিমার প্রথম নাম ছিল ‘ইনহাউস সাকান ইলা মান য়ুতালিউ ইলাআস সুনান’। তৃতীয় মুকাদ্দিমাটি ছিল ইমাম আবু হানীফা রাহ., ইলমে হাদীসে তাঁর মাকাম ও হানাফী মুহাদ্দিসীনের আলোচনা সম্বলিত। আগে এটির নাম ছিল‘ইনজাউল ওয়াতান আনিল ইযদিরাই বিইমামিয যামান’ পরবর্তীতে তা ‘আবু হানীফা ওয়া আসহাবুহুল মুহাদ্দিসুন’ নামে প্রসিদ্ধি লাভ করে। এটিও লিখেছেন ইলাউস সুনানের মূল মুসান্নিফ মাওলানা যফর আহমদ উসমানী রাহ.।\nসারকথা হল, ফিকহ বিষয়ক মুকাদ্দিমাটি ছাড়া অন্য দুটি মুকাদ্দিমার মুসান্নিফ মাওলানা উছমানী রাহ.। আর ফিকহ সংক্রান্ত ‘ফাওয়াইদ ফী উলুমিল ফিকহ’ নামক মুকাদ্দিমাটি লিখেছেন মাওলানা হাবীব আহমদ কিরানভী রাহ.।\nউল্লেখিত তথ্যগুলি এতই প্রসিদ্ধ যে, তা নতুন করে বলার দরকার ছিল না। খোদ দারুল ফিকরসহ অন্যান্য সব সংস্করণের কিতাবুত তাহারাত-এর পূর্বে প্রথম খন্ডের শুরুতে ইলাউস সুনানের পরিচিতিমূলক যে সংক্ষিপ্ত ভূমিকা রয়েছে, সেখানে সব কথাই বিস্তারিতভাবে রয়েছে। যা সর্বাগ্রে পড়ে নেওয়া জরুরি। সাথে সাথে ১৪ খন্ডের শুরুতে ‘দীবাজাতু তাতিম্মাতি কিতাবিল বুয়ূ’ নামক ভূমিকাটিও পড়ে নিন।\nঅতএব সন্দেহ নেই, প্রশ্নোক্ত বিষয়ে করাচির ইদারাতুল কুরআনের তথ্যই সঠিক। এর উল্টো দারুল ফিকরিল মুআসির-এর সংস্করণে ‘আবু হানীফা ওয়া আসহাবুহ’-এর প্রচ্ছদ পৃষ্ঠায় যা লিখা হয়েছে বলে আপনি লিখেছেন তা সম্পূর্ণ ভুল। সম্ভবত এই ভুলটি আরো সুস্পষ্ট হবে যখন আপনি দেখবেন যে, মুকাদ্দিমাটির শেষেও উছমানী রাহ.-এর নাম লেখা রয়েছে।\nশেষ ইবারতটি হল-\nكتبه بقلمه أسير وصمة ذنبه وألمه عبده ظفر أحمد وفقه الله للتزود لغد وغفر له ولوالديه وما ولد ولمشايخه وأصحابه وأحبابه أبدا لأبد وصلى الله تعالى على سيدنا محمد وآله وأصحابه أجمعين.\nএতো গেল বৈরুতের দারুল ফিকরিল মুআসির এর মুদ্রিত সংস্করণের কথা, যার কথা আপনি বলেছেন। এই সংস্করণটি আমি এখনও সংগ্রহ করতে পারিনি। শুনেছি, শাবাকাতেও (ইন্টারনেট) একই ধরনের ভুল রয়েছে। তবে এখন আমার সামনে রয়েছে বৈরুতের আরেক মাকতাবা দারুল ফিকর-এর নুসখা, যা ১৪২১ হিজরীতে প্রকাশিত তাদের প্রথম সংস্করণ। এই সংস্করণে আরেক আশ্চর্য কান্ড ঘটানো হয়েছে। এটির মধ্যে তিনটি মুকাদ্দিমার প্রত্যেকটির প্রচ্ছদ পৃষ্ঠাতেই যফর আহমদ উছমানীর নাম লেখা। অথচ ফিকহ সংক্রান্ত মুকাদ্দিমাটির শুরুতে এই ইবারতটিও রয়েছে-\nفيقول العبد الضعيف حبيب أحمد الكيرانوي هذه مقدمة\nঅথচ প্রচ্ছদে লিখে রেখেছে, যফর আহমদ উসমানী!!\nপ্রচ্ছদেই যখন এই হ-য-ব-র-ল অবস্থা তখন ভিতরের হালত কি হবে তা তো সহজেই অনুমেয়।\nতুরাস নিয়ে এসব কর্মকান্ড তামাশা ছাড়া আর কিছু নয়। আল্লাহ তাআলা আমাদেরকে হেফাযত করুন।\nইলাউস সুনানের এই জাতীয় আরো কয়েকটি সংস্করণ রয়েছে, তবে আমার জানা মতে তুলনামূলক ভালো সংস্করণ এখনও পর্যন্ত ইদারাতুল কুরআনেরটি। কেউ সংগ্রহ করতে চাইলে এই নুসখাটি সংগ্রহ করা উচিত।\nতবে ইলাউস সুনান-এর যুযোপযোগী তাখরীজ, তাহকীক ও তানকীহ-এর মাধ্যমে করার মতো কাজ অনেক রয়েছে। আল্লাহ তাআলা কাউকে আমানতদারির সাথে একটি মুতকান ও মুহাক্কাক খেদমত আঞ্জাম দেওয়ার তাওফীক দান করুন। আমীন।\nমুহাম্মাদ জিল্লুর রহমান - জামেয়া উসমানিয়া চাটখিল\nপ্রশ্ন : ...।\nবিষয়টি অত্যন্ত স্পর্শকাতর ও বিপদ সঙ্কুল। আসল কথা হল, প্রত্যেক কাজের জন্য বড় ধরনের একটা মাকসাদ থাকা জরুরি। এটাও ভাবা জরুরি যে, ঐ কাজটা আপনার তলবে ইলমের মহান লক্ষ্যের সাথে সামঞ্জস্যশীল কি না? বর্তমানে এর ফলাফল কী হচ্ছে এবং কী হতে পারে? এই বিষয়গুলোও গভীরভাবে বিবেচনা করা দরকার। অন্যের দেখাদেখি আপনিও কুল-কিনারাহীন অথৈ সাগরে ঝাঁপ দিতে যাবেন কেন?\nভালো হয়, আপনার তালিমী মুরববীর সাথে পরামর্শ করে একটি সুন্দর সিদ্ধান্তে উপনীত হওয়া। ফোনে অথবা সরাসরি এসে যোগাযোগ করলেও বিস্তারিত পরামর্শ দেওয়ার চেষ্টা করব ইনশাআল্লাহ।\nমুহাম্মাদ শাহাজুল ইসলাম সিরাজ - কালিয়াকৈর, গাজীপুর\nআমি উস্তাদগণের সাথে পরামর্শ করে ফতোয়ার কিছু কিতাব সংগ্রহ করেছি। যথা : আলবাহরুর রায়েক, বাদায়েউস সানায়ে, রদ্দুল মুহতার (শামী), ফাতাওয়া তাতারখানিয়া, ফাতাওয়া হিন্দিয়া, ফাতাওয়া বাযযাযিয়া, হাশিয়াতুত তাহতাবী আলাল মারাকিল ফালাহ, ফাতহুল কাদীর। হযরতের নিকট আকুল আবেদন, উল্লেখিত কিতাব ছাড়া ফতোয়া-বিষয়ক অতীব প্রয়োজনীয় কিছু কিতাবের নাম জানাবেন। ইনশাআল্লাহ তা সংগ্রহ করতে চেষ্টা করব।\nমাশাআল্লাহ! খুব ভালো কাজ করেছেন। এখন আপনার প্রধান কাজ হল, খরিদকৃত কিতাবগুলো মুতালাআ করা। কারণ এই জন্যই তো এত কিতাব সংগ্রহ করা। সংগৃহিত কিতাবগুলো পড়তে শুরু করলে আরো জরুরি জরুরি কিতাবের নাম আপনার সামনে আসতে থাকবে, যা আপনার দরকার হবে অথচ তা আপনার সংগ্রহে নেই।\nআপনার সংগৃহীত প্রায় কিতাব ‘মুতাআখখিরীন’-এর। তাই ইমাম আবু হানীফা, আবু ইউসুফ, মুহাম্মাদ, ত্বহাবী, সারাখসী, জাসসাস রাহ. প্রমুখের কিতাবুগলোকেও ধীরে ধীরে আপনার সংগ্রহ-তালিকায় অন্তর্ভুক্ত করতে পারেন।\nবিভিন্ন মাকতাবা ঘুরে নতুন কিতাবাদি, ফিকহে মুকারানসহ অন্য ফিকহের কিতাবাদিও সংগ্রহ করতে পারেন। আর শুধু ফিকহী কিতাব কেন, একজন আলিমের জন্য গুরুত্বপূর্ণ ইসলামী উলূমের মৌলিক কয়েকটি কিতাব সংগ্রহে থাকাও জরুরি।\nআসল কথা হল, ‘কিতাব সংগ্রহ’ বিষয়টি অনেকটা নির্ভর করে সংগ্রহকারীর প্রয়োজন ও চাহিদা এবং যওক ও মেযাজের উপর। তবে হ্যাঁ, প্রয়োজন ও যওক অনুযায়ী কোনো কিতাব পছন্দ হলে এর গ্রহণযোগ্যতা ইত্যাদি বিষয়ে কারো সাথে পরামর্শ করে নেওয়াতেও কোনো অসুবিধা নেই।


চকরিয়ায় বিরোধে বসতঘরে আগুন উল্টো ক্ষতিগ্রস্তদের বিরুদ্ধে মামলা! - CoxsbazarNEWS.Com - কক্সবাজারনিউজ সিবিএনCoxsbazarNEWS.Com – কক্সবাজারনিউজ সিবিএন\nসোমবার, ২৫শে মার্চ, ২০১৯ ইং\t। সন্ধ্যা ৬:১৪। [email protected]\nচকরিয়ায় বিরোধে বসতঘরে আগুন উল্টো ক্ষতিগ্রস্তদের বিরুদ্ধে মামলা!\nপ্রকাশঃ ০৭-০৫-২০১৭, ৮:৪৩ পূর্বাহ্ণ\nচকরিয়া উপজেলার পশ্চিম বড়ভেওলা ইউনিয়নের ইলিশিয়া জমিদারপাড়া গ্রামে দুই পক্ষের বিরোধের জেরে আগুনে পুড়ে গেছে একটি বসতঘর। এ ঘটনায় আক্রান্ত পরিবারটি আইনগত প্রতিকার নিতে গেলে উল্টো ক্ষতিগ্রস্ত পরিবারের বিরুদ্ধে মামলা দেয়ার অভিযোগ উঠেছে। এ ঘটনায় ক্ষতিগ্রস্থ পরিবার সদস্যদের মাঝে আতঙ্ক বিরাজ করছে।\nঅভিযোগে ইলিশিয়া জমিদারপাড়া গ্রামের বাসিন্দা সুলতানা রাজিয়া (৩০) দাবি করেন, পৈত্রিক জায়গায় নির্মিত বাড়িতে তিনি পরিবার নিয়ে শান্তিপুর্ণভাবে বসবাস করছেন। কিন্তু তাঁর সৎ বোন নুরুন নাহার ডলিসহ তাঁর সহযোগিরা তাকে (সুলতানা রাজিয়া) ওই বাড়ি থেকে উচ্ছেদ করতে নানাভাবে অপচেষ্টা চালিয়ে আসছে। সর্বশেষ এ ঘটনার জেরে ২৮ এপ্রিল বিকালে বসতঘরে আগুন লাগিয়ে দেয়। এতে তাঁর বাড়িটি পুড়ে ছাই হয়ে যায়। এ ঘটনায় তিনি থানায় একটি মামলাও করেছেন। পুলিশ মামলার দুই আসামিকে আটক করে জেলহাজতে প্রেরণ করেছে।\nসুলতানা রাজিয়া অভিযোগ করেছেন, আগুনে তাঁর বসতঘর পুড়ে গেলেও এ ঘটনার জের ধরে প্রতিপক্ষের আবু তাহের নামের একজন বাদি হয়ে গত ৩ মে চকরিয়া থানায় একটি পাল্টা মামলা দায়ের করেন। এতে ভুক্তভোগী সুলতানা রাজিয়া, তাঁর স্বামী হামিদুল হক মানিক ও পরিবারের সদস্যসহ ১১জনের নাম উল্লেখ এবং আরো ৭-৮জনকে আসামি করা হয়। সুলতানার দাবি, তাকে এবং পরিবার সদস্যদেরকে হয়রাণি করার জন্যই মামলাটি দায়ের করা হয়েছে।


নাচোলে নোটিশ ছাড়াই তালা ভাঙার অভিযোগ স্বাস্থ্য ও প.প. কর্মকর্তার বিরুদ্ধে নাচোলে নোটিশ ছাড়াই তালা ভাঙার অভিযোগ স্বাস্থ্য ও প.প. কর্মকর্তার বিরুদ্ধে – DailyKhaborerAlo | ডেইলী খবরের আলো\nনাচোলে নোটিশ ছাড়াই তালা ভাঙার অভিযোগ স্বাস্থ্য ও প.প. কর্মকর্তার বিরুদ্ধে\nচাঁপাইনবাবগঞ্জ থেকে মো: সেতাউর রহমান:চাঁপাইনবাবগঞ্জের নাচোলে কোনোরকম নোটিশ ছাড়াই অন্য দপ্তরের তালা ভাঙার অভিযোগ উঠেছে এক কর্মকর্তার বিরুদ্ধে। অভিযুক্ত কর্মকর্তা হলেন, নাচোল উপজেলা স্বাস্থ্য ও পরিবার পরিকল্পনা কর্মকর্তা সুলতানা পাপিয়া। এ বিষয়ে জেলা পরিবার পরিকল্পনা উপ-পরিচালক বরাবর লিখিতভাবে অবহিত করেছেন নাচোল উপজেলা পরিবার পরিকল্পনা কর্মকর্তা মো. সাদিকুল ইসলাম। গত রবিবার উপপ/নাচ/চাঁ-নবাব/২০২০/৮৬ নং স্মারক পত্রে ঘটনাটি অবহিত করেন তিনি।\nজানা গেছে, নাচোল উপজেলা স্বাস্থ্য কমপ্লেক্সের পুরাতন ভবনে এমও (এমসিএইচ-এফপি) নিয়ন্ত্রিত একটি কক্ষে পরিবার পরিকল্পনা কার্যালয়ের ফাইল, আলমারি ও কিছু ওষুধপত্র নিরাপত্তার জন্য রাখা ছিল। গত রবিবার সকালে স্বাস্থ্য ও প.প. কর্মকর্তা পাপিয়া সুলতানার নির্দেশে হাসপাতালের সুইপার সঞ্জয় ওই কক্ষের তিনটি তালা ভেঙে ফেলেন। তালা ভাঙার বিষয়ে পরিবার পরিকল্পনা কর্মকর্তা মো. সাদিকুল ইসলামকে কোনোরকম নোটিশ করা হয়নি বলে চিঠিতে উল্লেখ রয়েছে।\nএ বিষয়ে পরিবার পরিকল্পনা কর্মকর্তা মো. সাদিকুল ইসলাম বলেন, রবিবার সকাল সাড়ে ৮টার সময় তালা ভাঙার বিষয়টি জানতে পেরে ওই কক্ষে ছুটে যাই। সেখানে গিয়ে দেখি কক্ষের আসবাব ও প্রয়োজনীয় কাগজপত্র বারান্দায় ছড়িয়ে ছিটিয়ে রয়েছে। তিনি বলেন, এরপর বিষয়টি আমি লিখিতভাবে উপপরিচালক মহোদয়কে অবহিত করি এবং বেশ কয়েক জায়গায় অনুলিপি প্রেরণ করি।\nএ ব্যাপারে স্বাস্থ্য ও প.প. কর্মকর্তা সুলতানা পাপিয়ার সঙ্গে যোগাযোগ করা হলে তিনি জানান, এ বিষয়ে যা বলার উপজেলা চেয়ারম্যান ও উপজেলা নির্বাহী অফিসারই বলবেন।\nএদিকে এ ঘটনা জানার পর পর গতকাল সোমবার সকালে ঘটনাস্থল পরিদর্শন করেছেন উপজেলা চেয়ারম্যান আবদুল কাদের ও উপজেলা নির্বাহী অফিসার সাবিহা সুলতানা। পরিদর্শন শেষে উপজেলা নির্বাহী অফিসার সাবিহা সুলতানা জানান, যে কাজটি হয়েছে তা ঠিক হয়নি। এজন্য কক্ষের সমস্ত মালামাল ওই কক্ষেই পুনরায় রাখার জন্য বলা হয়েছে।\nচেয়ারম্যান আবদুল কাদের সাংবাদিকদের জানান, ঘটনাটি দুঃখজনক। নোটিশ ছাড়াই অন্যের কক্ষের তালা ভাঙা মোটেও সমীচীন হয়নি।


আমাদের দেশেও ভালো ডাক্তার আছে : হাছান মাহমুদ | Online Version\nআমাদের দেশেও ভালো ডাক্তার আছে : হাছান মাহমুদ ...\nবিএনপি চেয়ারপারসন বেগম খালেদা জিয়ার চিকিৎসা প্রসঙ্গে তথ্য ও সম্প্রচারমন্ত্রী ড. হাছান মাহমুদ বলেছেন, ‘দেশে খালেদা জিয়ার চিকিৎসায় সরকার বদ্ধপরিকর। তার পরিবাব যেভাবে চায়, সেভাবেই চিকিৎসা দেওয়া হবে। আমাদের দেশেও অনেক ভালো ডাক্তার আছে।’\nআজ বৃহস্পতিবার (২ ডিসেম্বর) রাজধানীতে জাতীয় প্রেসক্লাবে ঢাকা সাব-এডিটরস কাউন্সিল (ডিএসইসি) মেধাবৃত্তি অনুষ্ঠানে তিনি এসব কথা বলেন।\nঢাকা সাব-এডিটরস কাউন্সিলের আয়োজনে অনুষ্ঠানে সংগঠনটির সদস্যদের সন্তানদের মধ্যে মেধাবৃত্তির পুরস্কার দেওয়া হয়। সংগঠনের সভাপতি মামুন ফরাজীর সভাপতিত্বে অনুষ্ঠানে এ সময় গণমাধ্যমের বিশিষ্ট ব্যক্তিরা উপস্থিত ছিলেন।\nমন্ত্রী বলেন, ‘খালেদা জিয়া যাতে সর্বোচ্চ স্বাস্থ্যসেবা পান, চিকিৎসা পান, সে জন্য সরকার সব ধরনের ব্যবস্থা দেশের অভ্যন্তরে গ্রহণ করতে চায় এবং এ ব্যাপারে সরকার বদ্ধপরিকর। বিএনপি যেভাবে চাইবে সেভাবেই আমরা করতে চাই।’\nরামপুরার ঘটনা প্রসঙ্গে ড. হাছান মাহমুদ বলেন, ‘একটি শ্রেণি ছাত্রদের রাজনৈতিক ঢাল হিসেবে ব্যবহার করছে। রামপুরার ঘটনাও তেমন ঘটনা বলেই জানতে পেরেছি। দেশে কিছু পরগাছা আছে, তারা রাজনৈতিক সহিংসতা বৃদ্ধি করতেই এ ধরনের ঘটনা ঘটিয়েছে। আমি ছাত্রদের বলব, ঢাকায় আমরা হাফ ভাড়ার ব্যবস্থা করেছি, চট্টগ্রামেও আলোচনা চলছে। তোমরা সকলে রাজপথ ছেড়ে ক্লাসে ফিরে যাও।’\n‘আজকে আমাদের সন্তানরা নিরাপদ সড়কের জন্য আন্দোলন করছে। আমি তাদের ধন্যবাদ জানাই। নিরাপদ সড়কটা আমাদের প্রয়োজন। সরকারও কিন্তু অনেকগুলো পদক্ষেপ নিয়েছে’,- বলেন তিনি।\nআইন অঙ্গনে পেশাগত মূল্যবোধ যেন নষ্ট না হয়ে যায়: মৎস্য ও প্রাণিসম্পদ মন্ত্রী


জেএসসি পরীক্ষার খাতা মূল্যায়ন করছে নার্সারির ছাত্র ! বিরামপুর উপজেলা প্রশাসন কতৃক জব্দ ১০০ খাতা – পজিটিভ বিডি নিউজ ২৪ ডট কম\nজেএসসি পরীক্ষার খাতা মূল্যায়ন করছে নার্সারির ছাত্র ! বিরামপুর উপজেলা প্রশাসন কতৃক জব্দ ১০০ খাতা\nNovember 25, 2019 MD. Morshed Manik জাতীয়, রংপুর বিভাগ, শিক্ষা, সব খবর, সারাদেশ 0\nস্টাফ রিপোর্টার : সদ্য সমাপ্ত জুনিয়র স্কুল সার্টিফিকেট (জেএসসি) পরীক্ষার খাতা মূল্যায়ন করছে নার্সারি শ্রেণির এক শিশু। সংশ্লিষ্ট শিক্ষক খাতা না দেখে অন্যের বাড়িতে দিয়ে ওই শিশুর মাধ্যমে খাতা মূল্যায়ন করানোর অভিযোগে বিরামপুর উপজেলা প্রশাসন সোমবার (২৫ নভেম্বর) ১০০ খাতা জব্দ করেছে।\nবিরামপুরে বিজয় দিবস উদযাপনের লক্ষ্যে প্রস্তুতিসভা অনুষ্ঠিত


Aleek Rasta - Bengali Theatre in USA\nপ্রথম পাতা » প্রবাস » এক হয়ে ওঠা নাটকের গল্প- উইংসের আড়াল থেকে\nনাটকের শেষে অভিবাদন গ্রহণ\nসেপ্টেম্বর ২৬,২০২১ এর সন্ধ্যে। কেমব্রিজ মাল্টিকালচারাল সেন্টার, ম্যাসাচুসেটস। নাটক চলছে। অফ কেন্দ্রিক নাট্যগোষ্ঠীর -অলীক রাস্তা। স্টেজে নীলাভ অন্ধকার। সাদা চাদর ঢেকে বিছানায় শুয়ে আছেন নাটকের প্রোটাগনিস্ট নির্দেশক জয় সেন। স্পটলাইট এসে পড়েছে শ্রেয়ার মুখে। ইউক্যালেলি বাজিয়ে গেয়ে চলেছে সে-\nI’d never seen your eyes before\nIn the sunlight and earth so close\nI think trees have shown me now\nThat the sea belongs to you.\nশ্রেয়ার গানের বিষাদ-মাধুরী ছড়িয়ে পড়ছে অপূর্ব কারুকাজে ভরা উঁচু সিলিংয়ের প্রেক্ষাগৃহের ইথারে। টানটান সেই স্তব্ধতা যেন আঙুল দিয়ে ছোঁয়া যায়। এরকম কিছু মুহূর্তে এসে দাঁড়িয়ে যায় নাটক। এর জন্যই এত পথ হাঁটা। কিন্তু… এরকম একটা মূহুর্তে পৌঁছনো কি সোজা কথা? এ নাটকের পাঁচালির পিছনে কত ডোবা-ভাসা রোমাঞ্চগাথা..\nঅলীক রাস্তা ও খেলুড়ের মহড়ার নানা মুহূর্ত\nকত শত পরিকল্পনা,কতরকম মত\nকত হাতের রশির টানে, চলে নাটক রথ\nভালোবাসায় মিশে যায়, শ্রম প্রাণপাত\nশেষে এসে ধরা দেয়, এমন একটা রাত।\nপ্রবাসে বাংলা নাটক, যেমন তেমন কাজ?\nএকটুখানি পিছিয়ে দেখি- ধৈর্য ধরুন আজ-\nসময়টা গ্রীষ্মকাল,প্যান্ডেমিক সন\nমনুষ্যজাতি গেল হাইবারনেশন।\nনাট্যোৎসাহী মানুষ যত হল চিন্তান্বিত,\nগোটা বছরের প্ল্যান- পুরো ভূপতিত?\n‘কানা মামার’ ব্যবস্থা অচিরেই ত্বরান্বিত\nসমস্ত অনুষ্ঠানাদি হল Zooমান্তরিত।\nঅফ-কেন্দ্রিক নাট্য দল, ঠিকানা বস্টন।\nZoom গড্ডালিকাতেই দেয় সন্তরণ।\nএকুশের বসন্ত এল- বদলে গেল সিন,\nমঞ্চে হলেন আভির্ভূতা- দেবী ভ্যাকসিন।\nওয়ার্কশপ ও শ্রুতিনাটক- সহ্য আর হয় না…\nও আর্ট ডিরেক্টর- এবার মঞ্চে চল না।\nমঞ্চে তখন 'খেলুড়ে'রা\nস্ক্রিপ্ট লেখা, মঞ্চ খোঁজা, সাজোসাজো রব\nসেপ্টেম্বরের শেষে ঠিক হবে নাট্যোৎসব।\nঅ্যাক্টর রেডি, ভেন্যু রেডি, শুরু অডিশন\nশুধু স্ক্রিপ্ট প্রতিদিনই হয় আলাদা ভার্শন।\n‘অলীক রাস্তা’ নাম নাটকের, গল্প সিনেমার।\nএ নাটকে নায়ক এক হেরো ডিরেক্টর।\nসিনেমার চরিত্ররা মঞ্চে জীবন ফিরে পায়\nডিরেক্টরের সাথে তাদের কথোপকথন হয়।\nলোভ, আশা, ব্যথায় বোনা নকশিকাঁথা\nস্বপ্নভাঙা, ভুলে যাওয়া কবিতার খাতা।\nনাটক জুড়ে গান, কবিতার জমাট কারুকাজ\nক্লাসিকস অরিজিনালে বোনা শহুরে মন্তাজ।\nখেলুড়ে পথনাটিকা তখন মঞ্চে\nশুরু হল রিহার্সাল সাজো সাজো রব।\nসমস্ত কুশীলবের আছে ফুল টাইম জব।\nসাথে বাচ্চা, ঘর সংসার- সময় অতি অল্প\nবাইরে ঘরে কোনও কাজেই নেই কোন হেল্পও\nবিনা মেঘে বজ্রপাত- জুন মাসের শেষে\nদীপকদা চলে গেলেন না ফেরার দেশে।\nছেড়ে যাওয়া শেষ কাজ- পথনাটিকা ‘খেলুড়ে’\nকরবই আবার আমরা, দাবি দল জুড়ে।\nখেলুড়ের কুশীলব – অ্যাডিকটেড গেমার্স,\nজ়ম্বি নিধন, রোবট চালন ,আছে আরো লেয়ার্স।\nখেলার পরতে রাজনীতির ছক লুক্কায়িত।\nকে আসল দেশবাসী? কেই বা বহিরাগত?\nহ্যাশট্যাগ-টুইটে খেলা-গানে জমজমাট ব্যাপার।\nমাথার ওপর নাটের গুরু -গেম মাস্টার / ড্রামার।\nফিজিক্যাল অ্যাক্টিং আছে, আছে ফোক-রক-র‍্যাপ\nকোরিওগ্রাফি এক্সিকিউশনেও নেই কোন গ্যাপ।\nঅলীক রাস্তা নাটক মঞ্চস্থ হল অনেক বাধাবিপত্তি পেরিয়ে\nছোট বড়ো বাধা পেরিয়ে রিহার্সাল চলে।\nউইকডেজ়-এর রাত্তির, উইকএন্ডের সকালে।\nঅ্যাক্টর আর ডিরেক্টররা, পণ করে প্রাণ\nখেটে চলে, অফ কেন্দ্রিকের রাখতে হবে মান।\nঅ-বাংলাভাষীদের দিতে স্পেশাল ট্রিট,\nনাটকের পাশে পাশেই চলবে সুপার-স্ক্রিপ্ট।\nলাইট, মিউজিক, সেট, কস্টিউম, হরেক কিসিম\nঅবশেষে নামল মাঠে প্রোডাকশন টিম\nফেবু, ইন্সটা, ওয়েব, ইমেইল, আর ফোনকলিং\nকোথাও কসুর রাখল না, টিম মার্কেটিং।\nবাকি যখন হপ্তা দুয়েক এনথু সবার তুঙ্গে…\nদেবী করোনা ভাবেন এবার মাতবেন কী রঙ্গে!\nকেমব্রিজ সরকার বলে করতে পারো অ্যাক্টও\nকিন্তু মঞ্চে মাস্ক ম্যান্ডেটরি- সেটাই ডিফ্যাক্টো |\nযদি মাস্ক না পরো, তবে ছ’ ফিট ডিসটেন্স\nরাখতেই হবে স্টেজের ওপর, উইদাউট নেগলিজেন্স।\nমুখোশ পরে অভিনয় করা? সেটা কেমন কথা?\nকীভাবে ফুটবে মুখে আনন্দ আর ব্যথা?\nহচ্ছে সম্পর্কের গল্প, কিন্তু ছ’ফুট দূরত্ব?\nকোনওভাবেই সম্ভব নয়, মানা এই শর্ত।\nতার থেকে নাটক হোক অন্য কোনও সময়\nযখন দর্শক, অভিনেতা আসবেন হয়ে নিঃসংশয়।\nকেমব্রিজের নাটকের গ্রুপরা হল এককাট্টা,\nভ্যাকসিন নিয়ে তাদের হল কী লাভটা?\nদর্শকরা ভ্যাকসিন কার্ড দেখান বরং দরজায়,\nহলের ভেতর মাস্ক পরুন, নাটক চলার সময়।\nস্কুল, কলেজ খুলে গেছে, খেলা ও কনসার্ট\nশুধু নাটক নিয়ে কেন এতটা বিভ্রাট?\nঅবশেষে গভর্মেন্টের বদলে গেল মর্জি\nভেবেচিন্তে মেনে নিলেন নাট্যদলের আর্জি।\nআবার ঝাঁপিয়ে পড়ে সবাই নতুন উৎসাহে\nব্যুরোক্রেসির জ্বালায় অনেক সময় গেল বহে।\nসেট তৈরি, লাইট, সাউন্ড, স্টেজ রিহার্সাল\nপেরিয়ে শেষে এসে গেল নাটকের বিকাল।\nগান, র‍্যাপ, ড্রাম, কবিতা- গেম মাস্টার, গেমার\nকুড়ি মিনিটের খেলাতেই গোটা স্টেজ অন ফায়ার।\nমুখে হাসি খেলুড়েদের বুক করে টনটন,\nদেখলে তুমি দীপকদা, তোমার ‘শো ডিড গো অন!’\nঅফ কেন্দ্রিক নাট্যদলের নাটক অলীক রাস্তা\nশুরু এবার ‘অলীক রাস্তা’ আলোছায়ায় ঘেরা,\nস্বামী-স্ত্রী-প্রেমিকার শেষ থেকে ফেরা।\nনাটক, ফিল্ম, পিছনে হাঁটা, বাস্তব-না-কল্পনা\nকোন চরিত্র সত্যি তবে, কোন ঘটনা সত্যি না?\nসম্পর্কের টানাপোড়েন প্রত্যাশা আঘাত\nআদর্শ আর বাস্তবের অনিঃশেষ সংঘাত\nস্বপ্ন আর ভালোবাসা জীবিত ও মৃত\nআজও দরজায় ফিরে আসে অতীত বিস্মৃত।\nদর্শকদের ভাবানোর উপাদান যত\nলেখক-পরিচালক মেশান নিজের রুচিমতো।\nঅলীক রাস্তা- সবার মতে চমৎকার প্রয়াস।\nঅফ-কেন্দ্রিকের মেম্বার আমি, হতেই পারি বায়াস-ড!\nনাটকটা শেষ হবার পর মঞ্চে এসে পড়েছে জোরালো আলো। অভিনেতা, পরিচালক, দর্শকদের মুখোমুখি। পরিচিতির পালা। অভিনন্দন। উইংসের পাশ থেকে দেখতে দেখতে অনেক অনুভূতি এসে গলায় আটকে যায়… প্রতিবারই। করতে পেরেছি আমরা সবাই মিলে। তবে এবারটা যেন ছিল অন্যরকম। নাটক যখন চলে, তখন স্টেজের পৃথিবীর সঙ্গে একটা সেতু তৈরি হয় দর্শকের। একটা ম্যাজিকের মতো। যদি স্টেজের পৃথিবী চেনা হয়, তাহলে একাত্ম হয়ে যাওয়া; আর অচেনা হলে এক অন্য পৃথিবীর ওপর এসে পড়ে এক ঝলক আলো। গল্প, চরিত্রদের হাত ধরে সেই অচেনা পৃথিবীতে যাত্রা। কিন্তু সেদিন যখন আমাদের অভিনেতারা দর্শকদের সামনে, আমি দেখছিলাম আমরা সবাই যেন একই মাটিতে এসে দাঁড়িয়েছি। এ যেন শুধু নাটক নয়; আর আমাদের নাটকও নয়… এ যেন এক বিশাল যুদ্ধের পর, আহত, কিন্তু হার-না-মানা মানুষের স্বাভাবিকতায় ফেরার উদযাপন।\nঅলীক রাস্তা নাটকের একটি বিশেষ মুহূর্তে\nএই প্রথম মনে হল, আমিও নাটকের জন্য কাজ করা আর নাটক ভালোবাসা মানুষের হাত ধরে আছি- পাশাপাশি দাঁড়িয়ে। একাত্ম।\nভয় পিছু হঠছে।\nফিরে আসছে জীবন।\n*ছবি সৌজন্য: দ্যুতি মজুমদার, অরূপ দে, সন্দেশ ভাট\n*সঙ্গীত সৌজন্য: অন্বেষা ভৌমিক\nBengali TheatreBengali Theatre in USADurgapujoMahua Sen MukhopadhyayprobaasProbasi Bangaliprobas pujoমহুয়া সেন মুখোপাধ্যায়


বাংলাদেশের মাটি থেকে খালেদা জিয়াকে বিদায় || উপ-সম্পাদকীয় || জনকন্ঠ\nবাংলাদেশের মাটি থেকে খালেদা জিয়াকে বিদায়\nমৌলবাদের প্রধান লক্ষ্য প্রজাতন্ত্রে ভাঙ্গন ধরানো এবং প্রজাতন্ত্রের জায়গায় মৌলবাদী রাষ্ট্র প্রতিষ্ঠা। মৌলবাদী রাষ্ট্রের ভিত্তি রেসিজম এবং এই রাষ্ট্রের শাসকরা রেসিস্ট ও জেনোফোবিক গ্রুপ থেকে উত্থিত। তাদের শত্রু বিভিন্ন : ইতিহাসের দিক থেকে হিন্দু জাতি এবং রাষ্ট্রের দিক থেকে ভারত। তাদের অন্য শত্রু হচ্ছে মুসলমান, যারা একই এথনিক গ্রুপের অন্তর্গত হওয়া সত্ত্বেও রাজনৈতিক ও সাংস্কৃতিক প্রতিদ্বন্দ্বী। সেজন্য বাংলাদেশের দিক থেকে হিন্দুরা মুসলমান সংস্কৃতির আক্রমণকারী আর একই এথনিক গ্রুপভুক্ত হওয়া সত্ত্বেও যেসব মুসলমান এন্টিরেসিস্ট তারা বিশ্বাসঘাতক। বিশ্বাসঘাতকদের বাংলাদেশে জায়গা নেই, তেমনি ইতিহাসের দিক থেকে আক্রমণকারীদের জায়গা নেই। মৌলবাদীদের এবং মৌলবাদী রাষ্ট্রের সমাজ বাস্তবতা এভাবে নির্মিত।\nপশ্চাৎপদতার বাস্তবতা এবং তার সামাজিক-সাংস্কৃতিক প্রতিক্রিয়া থেকে মৌলবাদ তৈরি হয়। অর্থনৈতিক প্রান্তিকতার দরুন দারিদ্র্য বাড়ে, দক্ষিণ এশিয়ায় তাই দেখা যাচ্ছে, তার ফলে মানুষজন অসহিষ্ণু, রেসিস্ট ও এথনোসেন্ট্রিক হয়ে উঠেছে। মৌলবাদীরা এই অবস্থার সুযোগ নিচ্ছে। তারা কখনও চুপিচুপি, কখনও উচ্চৈঃস্বরে বলতে থাকে : সশস্ত্র হয়ে ধর্মের কাছে প্রত্যাবর্তন করো, ধর্মকে রক্ষা করো নাস্তিকদের হাত থেকে। নাস্তিকদের বিরুদ্ধে লড়াই করার অর্থ আল্লাহর পক্ষে লড়াই করা। কিন্তু আল্লাহকে রক্ষা করার অর্থ কি সশস্ত্র হওয়া আর সশস্ত্র হওয়ার অর্থ কি সংখ্যালঘুকে হত্যা করা? সশস্ত্র হওয়ার অর্থ কি সংখ্যাগুরুর যে অংশ মৌলবাদীদের বিরোধী তাদের হত্যা করা? এই অর্থে মৌলবাদীদের মধ্যে ধর্মজ সশস্ত্র জাতীয়তাবাদী উন্মাদনা আছে, যে উন্মদনা উঁচু করে রাখে জাতীয় সংখ্যাগুরুর রেসিয়াল ও সাংস্কৃতিক শ্রেষ্ঠত্ব। এই শ্রেষ্ঠত্বের ঝা-া বরদার হচ্ছে মৌলবাদীরা, তাদের চোখে অন্য মুসলমানরা নিকৃষ্ট, অন্য সংখ্যালঘু নিকৃষ্ট, সেজন্য অন্যদের দেশ ও জাতির সীমানা থেকে বহিষ্কার করা জরুরী।\nএই কারণে ‘অন্য’ হয়ে উঠেছে রাজনৈতিক প্রসঙ্গ। রাষ্ট্র যেমন বহুবাদী নয়, তেমনি কৃত্রিম ঐক্য জাতীয়তাবাদের ইমেজ তৈরি করে না। মৌলবাদীরা সংখ্যাগুরু মুসলমানদের রাষ্ট্রের মধ্যে কোণঠাসা করে রাজনৈতিক অর্থে সংখ্যাগুরু হতে চায়, একই সঙ্গে সংখ্যালঘুকে হত্যা করতে চায়। সেজন্য তাদের মতাদর্শ হচ্ছে হত্যার রাজনীতি, হত্যার সংস্কৃতি ও হত্যাভিত্তিক সমাজ তৈরি করা। এই জাতীয়তাবাদী ডিসকোর্স উগ্র, সেজন্য জঙ্গী, ধর্মজ, অন্য ধর্ম বিরোধী, অন্য সংস্কৃতিবিরোধী এবং অন্য ইতিহাসবিরোধী। অন্যান্য জাতিরাষ্ট্রের সঙ্গে বাংলাদেশ রাষ্ট্রের সম্পর্ক এই প্রক্রিয়ায় যুদ্ধের মতো করা মৌলবাদীদের স্ট্র্যাটেজি। অন্য রাষ্ট্র হচ্ছে শত্রু কেবল তাই নয়, বাংলাদেশ রাষ্ট্রের অভ্যন্তরের বিভিন্ন সংখ্যালঘুরা শত্রু এবং মৌলবাদবিরোধী মুসলমানরাও শত্রু। এসব বিভিন্ন শত্রুর বিরুদ্ধে লড়াই করা যেমন জিহাদের নামান্তর, তেমনি ফরজ। সেজন্য বিভিন্ন শত্রুরা হচ্ছে ধর্মবিরোধী, ধর্মবিরোধীদের রাষ্ট্র থেকে বহিষ্কার করা আবশ্যিক কর্তব্য, তেমনি হত্যা করাও আবশ্যিক কর্তব্য।\nএই ধরনের উগ্র জঙ্গী হেজিমনিক এথনোসেন্ট্রিক চিন্তা জাতীয় পর্যায়ের রাজনীতিকে কদর্য করছে, রাজনৈতিক দলের গঠনকে নোংরা করছে, ধর্মজ সংগঠনগুলোকে শুভ চিন্তার বলয় থেকে বহিষ্কার করে দিচ্ছে এবং রাষ্ট্রের মধ্যে আমরা ও তারা’র মনোভাব সৃষ্টি করছে। ‘আমরা’ হচ্ছি আল্লাহ প্রেরিত ও ‘তারা’ হচ্ছে শয়তান প্রেরিত। বাংলাদেশ রাষ্ট্রের অভ্যন্তরের ক্ষুদ্র জাতিগুলো এবং প্রতিবেশী রাষ্ট্রগুলো হেজিমনিক জাতীয়তাবাদের মধ্যে আবদ্ধ হয়ে পড়েছে। এই জাতীয়তাবাদ থেকে তৈরি হয় এথনিক স্মারক, এই স্মারক বাদে অন্য স্মারক বৈধ নয়। জাতীয় সংস্কৃতি হচ্ছে প্রবল মৌলবাদী শ্রেণীর (শ্রেণীকে বলা যায় মৌলবাদীদের) এবং মৌলবাদ অধ্যুষিত অঞ্চলের (বাংলাদেশের যেসব এলাকায়, যেমন সাতক্ষীরা, দিনাজপুর, চট্টগ্রাম) সংস্কৃতি : অন্য সংস্কৃতি এবং সমাজব্যবস্থা মৌলবাদীরা আচ্ছন্ন করে রেখেছে।\nমৌলবাদ, বর্তমান মুহূর্তে হয়ে উঠেছে জামায়াত, বিএনপি, হেফাজতের রাজনীতি। এই রাজনীতি স্থানিক এথনিক আইডেনটিটি এবং মৌলবাদী কর্তৃত্বের সীমারেখা বদলে দিচ্ছে। এই সীমারেখার সঙ্গে যুক্ত করে চলেছে ট্রান্স-ন্যাশনাল এলিটদের ডিসকোর্স (যেমন মধ্যপ্রাচ্য, মালয়েশিয়া, পাকিস্তান, ভারত ও আফগানিস্তান)। এই ডিসকোর্সের সঙ্গে যুক্ত সশস্ত্র শক্তির মহড়া, যে মহড়ায় যুক্ত হওয়া শুরু করেছে বাংলাদেশের বিভিন্ন অঞ্চলের ভূবলের মৌলবাদী সংগঠনগুলো। মৌলবাদীরা প্রজাতন্ত্র ভাঙ্গতে চাচ্ছে, কিন্তু রেখে দিতে চাচ্ছে নাকি সবকিছু। নারী নির্যাতন বহাল থাকবে, গরিবরা মুরগির মতো ঘুরবে, স্বল্প মজুরিতে মেয়েরা কাজ করবে, ধর্মগ্রন্থের বাইরে লেখাপড়ার প্রয়োজন নেই, যারা রাজনৈতিক প্রতিযোগী তাদের খুন করা হবে, এভাবে প্রতিষ্ঠিত করা হবে আল্লাহর হুকুমত। এই হুকুমতের বিরুদ্ধে মানুষ সজাগ, তারা এই হুকুমতবিরোধী।\nমৌলবাদের এই মুহূর্তে, প্রকাশ্য সংগঠন বিএনপি। মুসলিম লীগ মরে গেছে; কিন্তু মুসলিম লীগের মতাদর্শ বিএনপি ধারণ করে আছে। এই মতাদর্শের অর্থ : নন-সেক্যুলার রাজনীতিকে দক্ষিণ এশিয়ায় শক্তিশালী করা এবং দক্ষিণ এশিয়ার রাজনীতিতে সাম্প্রদায়িক জঙ্গীবাদ ব্যবহার করা। সংখ্যাগরিষ্ঠের রাজনীতি হচ্ছে মুসলমানদের রাজনীতি, মুসলমানদের রাজনীতির ফেন বাংলাদেশ এবং সংখ্যালঘিষ্ঠের অর্থ হচ্ছে সংখ্যাগরিষ্ঠ মুসলমানদের রাজনীতির মধ্যে অধস্তন হয়ে থাকা। বিএনপির মধ্যে দু’ধরনের রাজনীতি যুক্ত। প্রথমটি হচ্ছে মুসলিম সাম্প্রদায়িক রাজনীতি। দ্বিতীয়টি হচ্ছে মুসলিম সাম্প্রদায়িক রাজনীতি থেকে উত্থিত সন্ত্রাসী রাজনীতি। এই দুই রাজনীতি বিএনপির রাজনীতির বাস্তবতা তৈরি করেছে। এই রাজনীতির বাস্তবতার একদিকে আছে মনোলিথিক জাতিক ভৌগোলিকতা, অন্যদিকে আছে বাংলাদেশে একটি একক জাতির প্রাধান্য তৈরি করা, ভারতে দ্বিতীয় সংখ্যাগরিষ্ঠ মুসলিম জাতীয়তা তৈরি করা, পাকিস্তানে একটি একক জাতীয়তা প্রবল করা : এইসব অঞ্চল নিয়ে একটি মুসলিম জাতি নির্মাণ করা।\nবর্তমান মুহূর্তে, মৌলবাদী প্রধান খালেদা জিয়ার বিভিন্ন বক্তব্যের মধ্যে একটা ধারাবাহিকতা আছে। খালেদা জিয়া বাংলাদেশকে বহুজাতির দেশ বলে বিশ্বাস করেন না। তাঁর বিশ্বাস মোতাবেক বাংলাদেশে একটি একক জাতি বাস করে, তারা মুসলমান, বাকি সব জাতি : হিন্দু, বৌদ্ধ, খ্রীস্টান, পাহাড়ী এবং আরণ্যক জনসমষ্টি মুসলমান জাতির কাছে অধস্তন, সেদিক থেকে অধস্তন জনসমষ্টির মৌলিক অধিকার নেই।\nযে কোন সমাজব্যবস্থায় আত্মঘাতের পথ তৈরি হয় সন্ত্রাসের মধ্য দিয়ে। খালেদা জিয়া, বাংলাদেশে, এই আত্মঘাতের পথ তৈরি করেছেন বিএনপি-জামায়াতের মেলবন্ধনের মধ্য দিয়ে। খালেদা জিয়া তাঁর কর্মকা-ের মধ্য দিয়ে বাংলাদেশকে গুডবাই জানাচ্ছেন। তাঁকে বিশ্বাস করার কোন কারণ নেই। যারা বাংলাদেশে অনবরত আল কায়েদা (আল কায়েদার অপর নাম জামায়াত) তৈরি করে তাদের রাজনীতিতে বিদায় জানাবার সময় এসেছে।\nরাজনীতিতে সংখ্যালঘুর অবস্থান পর্যালোচনা করা জরুরী। দ্বিতীয় মহাযুদ্ধের পর থেকে, দক্ষিণ এশিয়ার রাজনীতিতে সেপারেশন ও পার্টিশনের প্রিন্সিপল কাজ করে চলেছে। বলতেই হয়, পার্টিশনের প্রিন্সিপল সংখ্যালঘু সমস্যার সমাধান করেনি। সংখ্যালঘু সম্প্রদায় সংখ্যাগুরুর পাশাপাশি অসম ও অন্যান্য অবস্থার মধ্যে বসবাস করছে। এক্ষেত্রেই কাজ করছে জামায়াত, হেফাজত, হিযবুত, বিএনপি, তালেবানী রাজনীতি-সংস্কৃতি ও সমাজনীতির ধারায়। এও এক ধরনের বর্ণবৈষম্য। এই বৈষম্য কি গ্রহণযোগ্য? এক্ষেত্রে হোমোজিনিয়াস রাষ্ট্রের ধারণা নিয়ে চিন্তা করা জরুরী হয়ে পড়েছে। বাংলাদেশ রাষ্ট্র, ভারত রাষ্ট্র, পাকিস্তান রাষ্ট্র জাতীয়তাবাদের ভাঙ্গাচোরা প্রকাশ। এই জাতীয়তাবাদ মাইগ্রান্ট রিফিউজি এবং মাইনোরিটি জনসমষ্টির বাস্তবতার জবাব নয়। আমাদের সেপারেশনিস্ট ও পার্টিশন মডেলের বদলে ভিন্ন এক মডেল নিয়ে ভাবতে হবে, যে মডেল সত্যিকার অর্থে মাল্টি কালচারাল, প্লুরি কালচারাল এবং প্লুরিনিজিয়াস। সংখ্যালঘুরা হচ্ছে ন্যাশনাল কমিউনিটি। এখানেই তালেবানী রাজনীতি, সংস্কৃতি ও সমাজনীতি ভিন্ন রক্তগঙ্গা বয়ে দিতে চাচ্ছে। আমাদের সতর্ক থাকতে হবে এবং প্রতিরোধ গড়ে তুলতে হবে। তালেবান বাংলাদেশের ভবিষ্যত নয়, কিছুতেই নয়।